Melléklet

**Tájékoztató**

**Szombathely Megyei Jogú Város Önkormányzata által biztosított**

**szociális szolgáltatások 2020. évi feladatellátásáról,**

**valamint a 2020. évben pénzben és természetben nyújtott szociális**

**ellátásokról**

**Tartalom:**

**1./ Szombathely Megyei Jogú Város Önkormányzata által a 2020. évben nyújtott pénzbeli és természetbeni szociális ellátások**…………………………..................4. oldal

**2./** **A szolgáltató rendszer által 2020. évben biztosított feladatok**…….……………..7. oldal

**3./** **Szociális alapszolgáltatások**

 3.1. Étkeztetés………………………………………………………….…………………..8. oldal

 3.2. Házi segítségnyújtás……………………………………………………..................11. oldal

 3.3. Jelzőrendszeres házi segítségnyújtás…………………………….......................13. oldal

 3.4. Család és Gyermekjóléti Szolgálat…………………………………………………15. oldal

 3.4.1. Szakmai tevékenység……………………………………………….............16. oldal

 3.4.2. Adósságkezelési szolgáltatás……………………………………………….17. oldal

3.4.3. Lakbérhátralékkal rendelkező ügyfelekkel történő segítő munka ………17. oldal

3.4.4. TÁVHŐ-díj hátralékkal rendelkező ügyfelekkel történő segítő munka….18. oldal

3.4.5. Szociális szálláson élőkkel történő segítő munka………………………...18. oldal

3.4.6. Krízises átmeneti lakáshasználókkal történő segítő munka……………..19. oldal

 3.4.7. Kistérségi feladatellátás……………………………………………………..19. oldal

 3.4.8. Az észlelő- és jelzőrendszer működtetése………………………………...20. oldal

 3.4.9. Szentkirályi Tanoda…………………………………………………………..21. oldal

 3.4.10. Közösségi terek..…………………………………………………………....21. oldal

 3.4.11. Szabad-tér Ifjúsági Klub…………………………………………………….22. oldal

 3.4.12. Élelmiszerbank…………………………………………..…………………..23. oldal

 3.4.13. Adományok közvetítése……………………………………………………..23.oldal

 3.4.14. Szent Márton Esélyegyenlőségi Támogatás Program…………………...24. oldal

3.5. Pszichiátriai és szenvedélybetegek közösségi ellátása…..……………………..24. oldal

 3.6.Fogyatékos emberek Támogató Szolgálata…..…………………........................29. oldal

 3.6.1. Támogató Szolgálat bemutatása……………………………………………29. oldal

 3.7. Utcai szolgálatok I-II..………………………………………………………………..35. oldal

 3.8. Nappali ellátás:……………………………………………………………................40. oldal

 3.8.1. Idősek Klubjai………………………………………………..........................40. oldal

 3.8.2. Demens személyek nappali ellátása ……………………………………….41. oldal

 3.8.3. Fogyatékossággal élők nappali ellátása…………………………………...43. oldal

 3.8.4. Pszichiátriai és szenvedélybetegek nappali ellátása……........................49. oldal

 3.8.5. Nappali melegedő…………………………………………...........................55.oldal

**4./ Szakosított ellátási formák**

 4.1. Átmeneti elhelyezést nyújtó intézmények

 4.1.1. Időskorúak Gondozóháza ……………………………………………………58. oldal

 4.1.2. Hajléktalanok éjjeli menedékhelye….…………………….………………....61. oldal

 4.1.3. Hajléktalan személyek átmeneti szállása……………...…………………..64. oldal

 4.2. Ápolást, gondozást nyújtó intézmény

 4.2.1. Hajléktalanok Otthona……………………………………………………….71. oldal

 4.2.2. Idősotthoni férőhelyek……………………………………………………….74. oldal

**5./ Foglalkoztatás**…………………………………………………………..………74. oldal

**6./ Vas Megyei Család, Esélyteremtési és Önkéntes Ház**…………......…….91. oldal

**7./ Egyéb tevékenységek**………………………………………………………….98. oldal

**8./ Az intézmény működésének személyi és tárgyi feltételei**.......……...…102. oldal

**9./ Pályázatok**………………………………………………………………………102. oldal

A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) meghatározza a személyes gondoskodást nyújtó szociális intézmény fenntartójának feladat- és jogkörét. Az Sztv. 92/B. § (1) d) pontja szerint a fenntartó évente egy alkalommal értékeli a szakmai munka eredményességét.

**1./ Szombathely Megyei Jogú Város Önkormányzata által a 2020. évben nyújtott pénzbeli és természetbeni szociális ellátások**

A szociális igazgatásról és szociális ellátásokról szóló 1993. évi III. törvény (továbbiakban: Szt.) által 45. § (1) bekezdése alapján a képviselő-testület az e törvény rendelkezései alapján nyújtott pénzbeli és természetbeni ellátások kiegészítéseként, önkormányzati rendeletben meghatározott feltételek alapján – pénzbeli vagy természetbeni formában – települési támogatást nyújt. Települési támogatás keretében nyújtható támogatás különösen

*a)* a lakhatáshoz kapcsolódó rendszeres kiadások viseléséhez,

*b)* a 18. életévét betöltött tartósan beteg hozzátartozójának az ápolását, gondozását végző személy részére,

*c)* a gyógyszerkiadások viseléséhez,

*d)* a lakhatási kiadásokhoz kapcsolódó hátralékot felhalmozó személyek részére.

**Szombathely Megyei Jogú Város Önkormányzatának Közgyűlése a települési támogatás keretében nyújtott ellátások és a szociális szolgáltatások helyi szabályozásáról szóló 8/2015. (II.27.) rendeletében (továbbiakban: önkormányzati rendelet) szabályozta az adható települési támogatások körét.**

Az önkormányzati rendelet értelmében **rendkívüli települési támogatásként** az alábbi támogatások nyújthatók:

* átmeneti támogatás (pénzbeli támogatás, gyógyszer vásárlási utalvány és tüzelő vásárlási utalvány formájában,
* rendkívüli szociális krízishelyzetre tekintettel nyújtott támogatás és
* temetési támogatás,
* 2020.december 31-ig benyújtható támogatási forma, a piaci utalvány

Az önkormányzati rendelet az alábbi **rendszeres települési támogatások** körét állapította meg:

* lakhatáshoz kapcsolódó kiadások viseléséhez nyújtott rendszeres települési támogatás (fűtési támogatás),
* lakhatási kiadásokhoz kapcsolódó hátralékot felhalmozó személyek részére nyújtott rendszeres települési támogatás,
* a gyógyszer-és gyógyászati segédeszköz kiadások viseléséhez nyújtott rendszeres települési támogatás és
* 2015. március 1-jét megelőzően önkormányzati ápolási díjban részesülő személyek részére nyújtott rendszeres települési támogatás.

Az egyes ellátásokra vonatkozóan az alábbi főbb megállapítások tehetők.

**Köztemetés, temetési támogatás**

Az Szt. rendelkezései értelmében a haláleset helye szerint illetékes települési önkormányzat képviselő-testülete gondoskodik az elhunyt személy közköltségen történő eltemettetéséről, ha nincs, vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik.

Az önkormányzati rendelet szabályozása értelmében az elhunyt személy eltemettetésének költségeihez temetési támogatás annak a kérelmezőnek nyújtható, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át, és az eltemettetés költségeinek viselése létfenntartását veszélyezteti. Ebben az esetben a támogatás legkisebb összege a városban elfogadott legegyszerűbb temetési költség 10%-a (2020. január 1. napjától a legegyszerűbb temetési költség 309.727,- Ft), legmagasabb összege pedig a városban elfogadott legegyszerűbb temetés teljes költsége.

2020. évben köztemetést 81 esetben rendelt el az önkormányzat, melynek költsége 21.224.538,- Ft-tal terhelte az önkormányzat segélyezési kiadásait.

Elhunyt személy eltemettetésének költségeihez való hozzájárulásként, temetési támogatásban 36 fő részesült, melyre összesen 3.735.795,- Ft kifizetés történt.

**Átmeneti támogatás, rendkívüli szociális krízishelyzetre tekintettel nyújtott támogatás**

Létfenntartási gondok esetén átmeneti támogatás annak a kérelmezőnek nyújtható, aki egyedül élő, és havi jövedelme az öregségi nyugdíj mindenkori legkisebb összegének 200%-át (jelenleg: 57.000,- Ft), akinek családjában az egy főre jutó havi jövedelem az öregségi nyugdíj mindenkori legkisebb összegének 150%-át (jelenleg:42.750,- Ft) nem haladja meg, és a családjának vagyona nincsen.

Települési támogatás megállapítására az önkormányzati rendelet - rendkívüli szociális krízishelyzetre tekintettel - jövedelmi - és vagyoni helyzet vizsgálata nélkül is lehetőséget biztosít, előzetes környezettanulmány alapján.

E két ellátási formára 2020. évben összesen 252.580.237,- Ft került kifizetésre, ebből 214.664.590,- Ft volt a krízistámogatás.

**Piaci vásárlási utalvány**

A 2020. évben, december 31-ig benyújtható, 30.000,- Ft összegű természetbeni támogatásra volt jogosult az a kérelmező,, aki a foglalkoztatási szervnél nyilvántartásba vett álláskereső, vagy az az öregségi nyugdíjban, vagy megváltozott munkaképességű személyek pénzbeli ellátásában, vagy rokkantsági járadékban részesülő személy, akinek a veszélyhelyzet kihirdetését követően munkaviszonya igazolt módon megszűnt és a jövedelem egyedül élő esetén 128.250,- Ft-ot, családban élő esetén a 114.000,- Ft/ főt nem haladta meg.

26.770.500,- Ft értékben került sor piaci vásárlási utalvány kiadására.

**Fűtési támogatás**

A közüzemi díjakhoz való hozzájárulásként a fűtési időszakra (szeptember 15. - március 15.) a háztartások részére fűtési támogatás nyújtható.

Az önkormányzati rendelet annak az egyedül élő kérelmezőnek, aki öregségi nyugdíjban, illetve rehabilitációs ellátásban, rokkantsági ellátásban részesül, illetve azon háztartások részére, ahol magasabb összegű családi pótlékra, vagy fogyatékossági támogatásra jogosult személy él, 1000,- Ft-tal magasabb összegű ellátás megállapítására ad lehetőséget. A támogatás havi összege nem lehet kevesebb, mint havi 3000,- Ft, és nem lehet több, mint 10000,- Ft.

2020. évben 632 esetben került sor fűtési támogatás megállapításra, melyre összesen 13.586.950,- Ft összegű kifizetés történt.

**A gyógyszer-és gyógyászati segédeszköz kiadások viseléséhez nyújtott rendszeres települési támogatás**

Azon személyeknek, akik részére a járási hivatal a Szt. által meghatározott alanyi közgyógyellátást jogosultság hiányában, vagy jövedelmükre tekintettel a normatív közgyógyellátást nem tudja megállapítani, az önkormányzat gyógyszertámogatást tud biztosítani.

Az egy évre, legfeljebb havi 8.000,- Ft, egyedülélő, öregségi nyugellátásban részesülő jogosult esetén legfeljebb 20.000 Ft összegű támogatásra jogosultak az egyedülállók 85.500,- Ft jövedelemhatárig, családban élők 71.250,- Ft egy főre jutó jövedelemhatárig.

A 2020. évben a gyógyszertámogatásra 18.728.100,- Ft támogatás került kifizetésre.

**A lakhatási kiadásokhoz kapcsolódó hátralékot felhalmozó személyek részére nyújtott rendszeres települési támogatás**

2020. évben adósságkezelési szolgáltatásra való jogosultságot 19 fő részére állapítottunk meg, mely alapján 2.002.305,- Ft adósságcsökkentési támogatás kifizetésére került sor Szombathely Megyei Jogú Város Önkormányzatának pénzügyi terhére.

A lakhatási kiadásokhoz kapcsolódó hátralékok rendezéséhez biztosított adósságkezelési szolgáltatás legmagasabb összege az adósság 75%-a, de legfeljebb 300.000,- Ft. A támogatás annak kerülhet megállapításra, akinek jövedelme, s lakásának nagysága nem haladja meg az önkormányzati rendeletben foglaltakat, kezelhető adóssága meghaladja az ötvenezer, de nem haladja meg az ötszázezer forintot és együttműködik az adósságkezelési szolgálattal.  A rendelet alkalmazásában adósságnak minősül a lakhatási költségek körébe tartozó közüzemi díjtartozás (vezetékes gáz, áram, távhő, víz-és csatorna, szemétdíj), közös költség hátralék, lakbérhátralék, hitelintézettel kötött lakáscélú kölcsönszerződésből, illetve abból átváltott szabad felhasználású kölcsönszerződésből fennálló hátralék és a késedelmi kamat együttes összege.

**2015. március 1-jét megelőzően önkormányzati ápolási díjban részesülő személyek részére nyújtott rendszeres települési támogatás**ban részesülők száma 2020. január 1. napján csupán 1 fő volt. Az ő részére 2020. december 31. napjáig kifizetett támogatás összege 312.960,- Ft volt.

A szociális ellátások körébe tartozik még a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) által szabályozott **rendszeres gyermekvédelmi kedvezmény**, az ehhez kapcsolódó évi 2 alkalommal kifizetésre kerülő **pénzbeli támogatás**, illetve a gyám részére megállapítható **kiegészítő pénzbeli ellátás**.

2020. évben a központi költségvetésből a 644 fő rendszeres gyermekvédelmi kedvezményre jogosult gyermek részére, két alkalommal összesen 8.574.000,- Ft összegű ellátás finanszírozása történt; a 8 fő gyám részére összesen 736.000,- Ft kiegészítő pénzbeli ellátás került kifizetésre.

2016-ban bevezetésre került a **szünidei gyermekétkeztetés**.

A gyermekek védelméről és a gyámügyi igazgatásról szóló 1997. évi XXXI. törvény 21/C. § (1) bekezdése alapján a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést

*a)* a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és

*b)* az *a)* pontban foglalt gyermekeken kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

Szombathely Megyei Jogú Város Önkormányzata Közgyűlésének 11/1993. (IV.1.) önkormányzati rendelete 13/C. §- a alapján az általános iskolában töltött utolsó tanév végéig a rendszeres gyermekvédelmi kedvezményre jogosult gyermekek is jogosultak a szünidőben az ingyenes étkezésre.

A családoknak a város különböző pontjain található öt ételosztó helyen volt lehetőségük átvenni az előre csomagolt, egy tál meleg ételt.

2020. év évközi szüneteiben és a nyári szünetben összesen 464 gyermek vette igénybe a szünidei étkezést.

Az ebédért az önkormányzat 3.817.000,- Ft–ot utalt át az étkezést biztosító és lebonyolító Pálos Károly Szociális Szolgáltató Központ és Gyermekjóléti Szolgálat felé.

**Összegzés:**

A 2020. évben Szombathely Megyei Jogú Város által teljesített kifizetéseket, ellátás típusa és a finanszírozás forrása szerinti megbontásban az alábbi táblázat tartalmazza.

|  |  |  |  |
| --- | --- | --- | --- |
| **Ellátás típusa** | **Önkormányzati rész** | **Központi támogatás** | **Összes kifizetés** |
| Köztemetés | 21.224.538 | **0** | 21.224.538 |
| Rendszeres gyermekvédelmi kedvezményhez kapcsolódó pénzbeli ellátás | **0** | 8.574.000 | 8.574.000 |
| kiegészítő pénzbeli ellátás (gyám részére) | **0** | 736.000 | 736.000 |
| átmeneti támogatás (pénzbeli) | 37.638.147 | 0 | 37.638.147 |
| Utalvány (gyógyszer- és tüzelő) | 132.600 | 0 | 132.600 |
| Krízistámogatás(pénzbeli) | 214.664.590 | 0 | 214.664.590 |
| Temetési támogatás | 3.735.795 | 0 |    3.735.795 |
| Gyógyszertámogatás | 18.728.100 | **0** | 18.728.100 |
| Fűtési támogatás | 13.586.950 | **0** | 13.586.950 |
| Adósságcsökkentési támogatás | 2.002.305 | **0** | 2.002.305 |
| Ápolási támogatás | 312.960 | **0** | 312.960 |
| Piaci vásárlási utalvány | 26.770.500 |  | 26.770.500 |
| Szünidei gyermekétkeztetés | 2.591.500 | 1.225.500  | 3.817.000 |
| **Összesen** | **341.387.985** | **10.535.500** | **351.923.485** |

**Szombathely Megyei Jogú Város szociális szolgáltató rendszere**

Szombathely Megyei Jogú Város Önkormányzata az Sztv-ben megfogalmazott, szociális alapszolgáltatások körébe tartozó feladatait

* a Pálos Károly Szociális Szolgáltató Központ és Gyermekjóléti Szolgálat útján,
* a 100%-os önkormányzati tulajdonú közhasznú társasággal, a Fogyatékkal Élőket és Hajléktalanokat Ellátó Közhasznú Nonprofit Kft.-vel, valamint
* más, nem önkormányzati fenntartású intézményekkel kötött ellátási szerződések alapján biztosítja.

**2. A szolgáltató rendszer által 2020. évben biztosított feladatok**

Az Sztv.-ben megfogalmazott ellátások közül 2020. évben Szombathely Város Önkormányzata valamennyi szociális alapszolgáltatást biztosította, az alábbiak szerint:

***Szociális alapszolgáltatások***

* étkeztetés
* házi segítségnyújtás
* jelzőrendszeres házi segítségnyújtás
* családsegítés
* közösségi ellátások
* pszichiátriai betegek közösségi ellátása (szerződés alapján biztosított)
* szenvedélybetegek közösségi ellátása (szerződés alapján biztosított)
* támogató szolgáltatás (szerződés alapján biztosított)
* utcai szociális munka (szerződés alapján biztosított)
* nappali ellátások
	+ - * idősek klubjai
			* fogyatékosok nappali intézménye (szerződés alapján biztosított)
			* pszichiátriai betegek nappali intézménye (szerződés alapján biztosított)
			* szenvedélybetegek nappali intézménye (szerződés alapján biztosított)
			* nappali melegedő (szerződés alapján biztosított)

***Személyes gondoskodás keretébe tartozó szakosított ellátások***

***Átmeneti elhelyezést nyújtó intézmény***

* időskorúak gondozóháza
* fogyatékos személyek gondozóháza (szerződés alapján biztosított)
* szenvedélybetegek átmeneti otthona (szerződés alapján biztosított)
* hajléktalanok éjjeli menedékhelye (szerződés alapján biztosított)
* hajléktalanok átmeneti szállása (szerződés alapján biztosított)

***Ápolást, gondozást nyújtó intézmény***

* hajléktalanok otthona (szerződés alapján biztosított)
* idősek otthona (ellátási szerződés alapján biztosított – a Vas Megyei Szakosított Szociális Intézetben 50, míg a Szombathelyi Evangélikus Diakóniai Központban 32 örökös idősotthoni férőhely)

**3. Szociális alapszolgáltatások**

**3. 1. Étkeztetés**

Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik számára tartósan vagy átmenti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedély-betegségük vagy hajléktalanságuk miatt.

Az étkeztetés szervezését a **Pálos Károly Szociális Szolgáltató Központ és Gyermekjóléti Szolgálat** végzi.

A szolgáltatás biztosítása a Justfood Kft-vel kötött szerződés alapján történik, a korábbi évek gyakorlatának megfelelően normál, diabetikus és könnyű-vegyes étrendből lehetett választani.

2020-ban összesen 199.500 adag étel került kiszolgálásra, mely 22.265 adaggal haladja meg a 2019 évit. Ebből 114.484 adag házhozszállítással (617 fő), 27.519 adagot az idősek klubjaiban fogyasztottak el az igénybe vevők (212 fő), 57.497 adagért pedig a város öt különböző pontján található ételosztó helyre mentek el a rászorulók (266 fő).

A házhoz szállított adagmennyiség 19.697-tel több, mint a 2019-ben kiszállított adagszám, mely a megnövekedett igénybevétellel, illetve a pandémia következtében életbe lépő kormányzati döntésekkel magyarázható.

Az ellátásban részesülők 2020. évi induló létszáma: 726 fő

Tárgyévben felvettek száma: 369 fő

**Tárgyévben ellátottak száma: 1.095 fő**

Tárgyévben megszűntek száma: 304 fő

Az ellátást igénybe vevők száma tárgyév december 31-én: 791 fő

Az ellátotti létszám, különösen az új felvételek száma jelentősen, 141 fővel emelkedett 2020-ban. Ennek fő oka, hogy a koronavírus járvány terjedésének megfékezése érdekében elrendelt korlátozó intézkedések miatt nagyon sok étkeztetést elvitellel biztosító piaci szolgáltató felfüggesztette tevékenységét, melynek következtében megnőtt az igény az intézmény nyújtotta szolgáltatásra. Amikor a megváltozott helyzethez alkalmazkodva a vendéglátóhelyek áttértek az étel kiszállítással történő kiszolgálására, többen kérték az intézményi ellátás megszüntetését. Voltak azonban jó néhányan, akik a továbbra is az intézmény által biztosított étkeztetést vették igénybe.

A fentiekből következik, hogy a 2020-as évben kiemelkedően magas volt a saját kérésre történő megszüntetések száma. Összesen 304 fő ellátása szűnt meg, közülük 165 fő maga kérte a szolgáltatatás megszüntetését (54,28%).

Az elhalálozás miatti megszűnések aránya a tavalyi évhez hasonlóan alakult (27,63%), csökkent viszont a tartós bentlakásos intézményi elhelyezésben részesültek aránya.

**Az év folyamán étkeztetésben részesültek száma életkor és nemek szerinti megoszlásban:**

|  |  |  |  |
| --- | --- | --- | --- |
|  | **Férfi****(fő)** | **Nő****(fő)** | **Összesen****(fő)** |
| 3-5 éves | - | 1 | **1** |
| 6-13 éves | 3 | - | **3** |
| 14-17 éves | 3 | 2 | **5** |
| 18-39 éves | 24 | 12 | **36** |
| 40-59 éves | 78 | 45 | **123** |
| 60-64 éves | 62 | 46 | **108** |
| 65-69 éves | 72 | 77 | **149** |
| 70-74 éves | 58 | 108 | **166** |
| 75-79 éves | 65 | 117 | **182** |
| 80-89 éves | 87 | 170 | **257** |
| 90- éves | 18 | 47 | **65** |
| Összesen: | **470** | **625** | **1.095** |

Az igénybe vevők életkor szerinti megoszlása az elmúlt évekhez hasonlóan alakult. A legnagyobb számban a 75 év feletti idős korosztály képviseltette magát (46,03%), közülük a 90 év felettiek száma mutatott

 határozott emelkedést.

65 éves korig az igénybe vevők között a férfiak voltak többségben, e felett egyértelműen a nők számának emelkedése figyelhető meg.

A 18 év alatti igénybe vevők számának csökkenése évről évre folytatódik, ők óvodás, illetve iskoláskorúak és jellemzően a hétvégékre és tanszünetekre igényelték a szolgáltatást, mivel hét közben köznevelési intézményben volt biztosított számukra az étkezés.

A tanszüneti munkanapokon a jogszabály által meghatározott rászorulti kör térítésmentesen vehette igénybe az étkeztetést, a hétvégi meleg ebédet pedig többségüknél a család biztosította.

A rendszeres pénzbeli ellátással nem rendelkezők száma a 2020-as évben emelkedett, 2018-ban 34 fő, 2019-ben 20 fő, 2020-ban 30 fő volt ellátatlan az igénybe vevők közül.

Az aktív korú, munkahellyel rendelkező étkezők számában jelentős változás nem történt, 2018-ban 28 fő, 2019-ben 37 fő, 2020-ban pedig 32 fő munkajövedelem mellett igényelte a szolgáltatást. Közülük többen részmunkaidőben foglalkoztatottak, védett munkahelyen dolgozók, illetve olyan alacsony munkajövedelemmel rendelkezők, akik a kiadásaik kifizetése után más módon nem tudták megoldani a napi egyszeri meleg étkezésüket.

Az étkeztetés igénybevételének gyakorisága az alábbiak szerint alakult:

Hétfőtől – vasárnapig (minden nap): 724 fő

 Hétfőtől – péntekig (heti öt nap): 171 fő

 Csak szombat és vasárnap: 14 fő

 Ettől eltérően: 186 fő

A szolgáltatást a hét minden napján igénylők száma minimális emelkedést mutatott az előző évihez képest, viszont a korábbi évekhez hasonlóan emelkedett azon igénybe vevők száma, akik hétfőtől péntekig vagy, tetszőleges gyakorisággal kérték az ellátást.

A szolgáltatásért az év során 1.062 fő fizetett térítési díjat, 33 fő térítésmentesen vette igénybe az ellátást. Az utóbbiak közül 30 fő nem rendelkezett jövedelemmel, 3 fő esetében pedig az alacsony jövedelem mellett jelentkező kiadások miatt méltányosságból került sor a személyi térítési díj teljes összegének elengedésére.

2020-ban 362 fő kérte a számára megállapított személyi térítési díj csökkentését a fenntartótól. Egy kérelem elutasításra került, a többi kérelmező esetében 40-80%-kal csökkent a megállapított személyi térítési díj összege.

Ebéd házhozszállítás

Az ellátásban részesülők 2020. évi induló létszáma: 349 fő

Tárgyévben felvettek száma: 268 fő

**Tárgyévben ellátottak száma: 617 fő**

Tárgyévben megszűntek száma: 175 fő

Az ellátást igénybe vevők száma tárgyév december 31-én: 442 fő

Az igénybe vevők száma jelentősen emelkedett az előző évekhez képest. 2018-ban 431 fő, 2019-ben 490 fő, 2020-ban 617 fő igényelte a szolgáltatást.

Az ellátotti létszám emelkedésének oka, hogy a koronavírus járvány első hullámának idején, a veszélyhelyzet kihirdetését követően 2020. április 05-én megjelent 88/2020. (IV.5.) Korm. rendelet alapján az étkeztetés esetében a szolgáltatás csak kiszállítással volt biztosítható. Emiatt az ellátást újonnan igénylőkkel kiszállítással történő étkeztetésre köttetett megállapodás.

A megszűnés okaként legmagasabb arányban a saját kérésre történő megszüntetés 42,28%-ban, majd az elhalálozás 36%-ban szerepelt. Többségében azok kérték az ellátás megszüntetését, akiknek élethelyzetükben változás történt, összeköltöztek gyermekeikkel, vagy elköltöztek az intézmény ellátási területéről. Az elhalálozás miatti magas megszűnések száma az igénybe vevők egyre romló egészségi állapotából és magas életkorából adódott.

Az ebédszállítás igénybevételének gyakorisága az alábbiak szerint alakult:

 Hétfőtől – vasárnapig (minden nap): 481 fő

 Hétfőtől – péntekig (heti öt nap): 71 fő

 Csak szombat – vasárnap: 7 fő

 Ettől eltérően: 58 fő

Az ebéd házhozszállítást a hét minden napján igénylők aránya évről évre emelkedő tendenciát mutat, 2020-ban az ellátottak több mint háromnegyede (77,96%) igényelte napi rendszerességgel a szolgáltatást.

Étkezés biztosítása a járványhelyzetben:

A koronavírus járvány miatti veszélyhelyzet elrendelését követően az intézmény vezetése úgy döntött, hogy azon 65 év feletti étkezők számára, akik korábban maguk mentek el az ebédjükért az ételosztó helyekre, 2020. március 18-tól kiszállítással biztosítja szolgáltatást.

Az intézmény saját erőforrásból, két intézményi gépkocsival, az intézmény gépkocsivezetőivel, valamint a család-és gyermekjóléti szolgálatok és központ munkavállalóival biztosította az ellátást, a hét minden napján, hétvégéken és ünnepnapokon is. 58 fő számára történt ily módon az ebéd házhozszállítása, mely a már megállapított személyi térítési díjukat nem érintette.

A szolgáltatatás a veszélyhelyzet feloldásáig biztosított volt.

2020. április 04. és július 04. között önkormányzati forrásból az étel kiszolgálása éthordó helyett előrecsomagolt tároló dobozokban történt a fertőzésveszély elkerülése érdekében.

**3. 2. Házi segítségnyújtás**

A házi segítségnyújtás keretében az igénybe vevők számára saját lakókörnyezetükben kell biztosítani az önálló életvitel fenntartása érdekében szükséges segítséget. Ennek keretében azok a személyek igényelnek gondoskodást, akik otthonukban önmaguk ellátására saját erőből nem képesek, egyedül élnek, vagy családtagjaik, hozzátartozóik nem képesek róluk gondoskodni.

A házi segítségnyújtáson belül két fajta tevékenység kerül elkülönítésre: a szociális segítés és a személyi gondozás.

Szociális segítés keretében biztosítani kell

*a)* a lakókörnyezeti higiénia megtartásában való közreműködést,

*b)* a háztartási tevékenységben való közreműködést,

*c)* a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,

*d)* szükség esetén a bentlakásos szociális intézménybe történő beköltözés segítését.

Személyi gondozás keretében biztosítani kell

*a)* az ellátást igénybe vevővel a segítő kapcsolat kialakítását és fenntartását,

*b)* a gondozási és ápolási feladatok elvégzését,

*c)* a szociális segítés keretében végzett feladatokat.

A házi gondozó feladatellátása során segítséget nyújt ahhoz, hogy az ellátást igénybe vevő fizikai, mentális és szociális szükséglete saját lakókörnyezetében, az életkorának, élethelyzetének és egészségi állapotának megfelelően, meglevő képességeinek fenntartásával, felhasználásával, fejlesztésével biztosított legyen.

Az ellátásban részesülők 2020. évi induló létszáma: 251 fő

(szociális segítés: 30 fő; személyi gondozás: 221 fő)

Tárgyévben felvettek száma: 133 fő

(szociális segítés: 11 fő; személyi gondozás: 122 fő)

**Tárgyévben ellátottak száma: 384 fő**

(szociális segítés: 41 fő; személyi gondozás: 343 fő)

Tárgyévben megszűntek száma: 145 fő

(szociális segítés: 17 fő; személyi gondozás: 128 fő)

Az ellátást igénybe vevők száma tárgyév december 31-én: 239 fő

(szociális segítés: 24 fő; személyi gondozás: 215 fő)

A veszélyhelyzet elrendelését követően a kórházak megkezdték felkészülésüket a koronavírusos betegek ellátására, melynek következtében némileg megnőtt a szolgáltatás iránti igény. Az otthonukba bocsátottak egy jelentős részéről azok a hozzátartozók gondoskodtak, akik számára a munkahely otthoni munkavégzést, vagy a munkavégzés felfüggesztését rendelte el.

Szombathely városának 2020-ban 22 településsel volt feladat ellátási megállapodása házi segítségnyújtás vonatkozásában, közülük 7 településen folyt gondozási tevékenység.

2020-ban házi segítségnyújtásban összesen 384 fő részesült (357 fő Szombathely városból, 1 fő Bucsu, 16 fő Szentpéterfa, 3 fő Nemesbőd, 2 fő Vassurány, 3 fő Vasszécseny, 1 fő Torony és 1 fő Sé településekről).

Közülük 146 fő kizárólag csak házi segítségnyújtást igényelt (121 fő Szombathelyről, 25 fő az érintett településekről). 238 fő (236 fő Szombathelyről, 1 fő Bucsu és 1 fő Sé településről) más szociális szolgáltatásban is részesült.

Az elmúlt évhez képest nem emelkedett jelentősen a személyi gondozást igénybe vevők száma annak ellenére sem, hogy a hatályba lépett szabályoknak megfelelően 2020 márciusától új felvétel esetében kizárólag személyi gondozásra irányuló megállapodást lehetett kötni.

A tapasztalatok azt mutatták, hogy a szabályozástól függetlenül, az újonnan felvettek többsége nagyon rossz egészségi állapotú volt, gondozásuk csak több gondozó egyidejű munkájával, személyi gondozás keretében volt biztosítható.

A megszűnések okai között –az ellátottak rossz egészségi állapotából és magas életkorából adódóan – évről évre emelkedő tendenciát mutat az elhalálozás miatti megszűnés (2019-ben 50,76%, 2020-ban 55,86%).

Jellemző volt még a tartós bentlakásos intézményi elhelyezés miatti megszűnés (21,37%), valamint emelkedett a saját kérésre történő megszűntetés aránya (2018-ban 24,32% 2019-ben 19,69%, 2020-ban 24,83%).

**Az év folyamán házi segítségnyújtásban részesültek száma**

**életkor és nemek szerinti megoszlásban**

|  |  |  |  |
| --- | --- | --- | --- |
| **Életkori megoszlás** | **Férfi****(fő)** | **Nő****(fő)** | **Összesen****(fő)** |
| **S**egítés/**G**ondozás | **S** | **G** | **S** | **G** | **S** | **G** |
| 40 év alatt | - | - | - | - | - | - |
| 40-59 éves | - | 3 | - | 2 | - | 5 |
| 60-64 éves | 1 | 6 | - | 11 | 1 | 17 |
| 65-69 éves | - | 12 | 4 | 12 | 4 | 24 |
| 70-74 éves | - | 12 | 5 | 21 | 4 | 33 |
| 75-79 éves | 3 | 16 | 9 | 44 | 11 | 60 |
| 80-89 éves | 2 | 38 | 12 | 122 | 13 | 162 |
| 90- éves | 1 | 10 | 4 | 34 | 5 | 45 |
| **Összesen:** | **7** | **197** | **34** | **246** | **41** | **343** |

Az előző évekhez hasonlóan magas volt és évről évre emelkedik a 80 év feletti igénybe vevők aránya: 2018-ban 52,01%, 2019-ben 55,09%, 2020-ban 58,59% volt. A 60 év alattiak száma az előző évihez képest a felére csökkent, de mindegyikük magasabb gondozási szükségletet igénylő személyi gondozásban részesült. Többségük olyan súlyos daganatos megbetegedéssel küzdött, mely megnehezítette számukra a mindennapi életvitelük fenntartását.

Városunkban tovább emelkedik az átlagéletkor, a lakosságra jellemző öregedési folyamat folytatódik. Jól tükrözi ezt a tendenciát az öregedési index alakulása.

Az igénybevétel gyakoriságában jelentős változás nem történt az előző évhez képest, változatlanul magas az ellátást napi rendszerességgel igénybe vevők száma. Emelkedő tendenciát mutat a szolgáltatást heti rendszerességgel, heti több alkalommal igénybe vevők aránya. 2018-ban az igénybe vevők 35,66%-a, 2019-ben 37,59%-a, 2020-ban 39,06%-a részesült heti gyakorisággal a szolgáltatásban.

7 fő esetében betegség és egyéb szociális körülmény miatt szükség volt az ellátás munkaszüneti napokra történő kiterjesztésére.

Az idősödéssel együtt járó állapotromlás miatt tehát nemcsak az ellátás szintje, hanem annak gyakorisága is növekedett.

**3. 3. Jelzőrendszeres házi segítségnyújtás**

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

A jelzőrendszeres házi segítségnyújtást Szombathely város, valamint a várossal feladat-ellátási megállapodást kötött települések közigazgatási területén a Pálos Károly Szociális Szolgáltató Központ és Gyermekjóléti Szolgálat biztosítja.

Az ellátásban részesülők 2020. évi induló létszáma: 156 fő

Tárgyévben felvettek száma: 49 fő

**Tárgyévben ellátottak száma: 205 fő**

Tárgyévben megszűntek száma: 48 fő

Az ellátást igénybe vevők száma tárgyév december 31-én: 157 fő

Az ellátotti létszám az előző évihez képest jelentősen nem változott, a felvételek száma lényegesen csökkent. A 2020-as évben kiegyensúlyozottabb volt a szolgáltatást igénybe vevők havi megoszlása, 150 és160 fő között mozgott a napi igénybe vevők száma.

Az év során összesen 205 fő vette igénybe a szolgáltatást, 203 fő Szombathelyről, 1 fő Bucsu, 1 fő Sé településről.

Bucsuban társadalmi gondozó látta el a feladatot, aki rendelkezett a munkavégzéshez szükséges készenléti táskával és mobiltelefonnal.

Az ellátásból az év során 48 fő került ki,közülük kiemelkedően magas volt az elhunytak száma (17 fő), mely az igénybe vevők magas életkorából és rossz egészségi állapotából ered. 6 fő intézményi elhelyezést nyert, 3 fő esetében tartós kórházi kezelés miatt került sor a szolgáltatás megszüntetésére. 11 fő maga kérte az ellátás megszűntetését, 1 fő pedig a folyamatosan romló egészségi állapota miatt alkalmatlanná vált a készülék használatára.

A szociális rászorultság szerinti megoszlás a korábbi évekhez hasonlóan alakult, a szolgáltatást igénybe vevők jelentős részét az egyedül élő 65 év felettiek alkotják.

**A szolgáltatásban részesülők életkor és nemek szerinti megoszlása**

|  |  |  |  |
| --- | --- | --- | --- |
| **Életkori megoszlás** | **férfi****(fő)** | **Nő****(fő)** | **Összesen****(fő)** |
| 40 - 59 év | 2 | 1 | 3 |
| 60 - 64 év | 1 | 1 | 2 |
| 65 - 69 év | 3 | 5 | 8 |
| 70 - 75 év | 1 | 12 | 13 |
| 75 - 79 év | 6 | 23 | 29 |
| 80 - 89 év | 22 | 94 | 116 |
| 90 év felett | 4 | 30 | 34 |
| **Összesen:** | **39** | **166** | **205** |

Az igénybe vevők nemek szerinti összetételében nem történt lényeges változás, a nők aránya több mint négyszerese a férfiakénak. Az életkor szerinti megoszlásban a 80 év felettiek száma évről évre emelkedést mutat (2018: 107 fő, 2019: 139 fő, 2020: 150 fő).

A segélyhívások száma folyamatosan emelkedik, 2018-ban 127, 2019-ben 191, 2020-ban pedig már 268 riasztás érkezett. A tendencia az igénybe vevők magas életkorával és egyre romló egészségi állapotával magyarázható.

A higiénés szükséglet miatti segítségkérés száma a tavalyi évihez képest szinte alig változott, ellenben a betegség, rosszullét, baleset, elesés miatti segélyhívások száma jelentős mértékben emelkedett.

A segítségnyújtási módok közül kiemelkedően magas volt a higiénés szükségletek, a betegség, rosszullét, baleset, elesés miatti riasztások számának emelkedésével összefüggő gondozási tevékenység, mentális segítségnyújtás, beszélgetés, megnyugtatás. Előfordult továbbá mentő, ügyeletes orvos vagy háziorvos hívása, katasztrófavédelmi szervek értesítése és gyógyszerelés is.

Az intézmény ellátottai körében öt ellátási forma tekintetében (étkeztetés, házi segítségnyújtás, jelzőrendszeres házi segítségnyújtás, idősek nappali ellátása, idősek átmeneti elhelyezése) a korábbi évek gyakorlatától eltérően a koronavírus járvány elterjedésének megfékezése, illetve a szolgáltatást igénybe vevők és a szolgáltatást nyújtók egészségének védelme érdekébe a személyes lekérdezés módszerével történő kérdőíves **elégedettségi felmérés** nem történt. Ennek ellenére a gondozók, a vezető gondozók és a gondozási körzetek vezetői folyamatosan kérték és várták is az ellátottak visszajelzéseit az szolgáltatások színvonalával kapcsolatban. Minden panasz kivizsgálásra került, melyek közül az előző évekhez hasonlóan legnagyobb arányban, az étel minőségével és mennyiségével összefüggő problémák voltak.

**3. 4. Család és Gyermekjóléti Szolgálat**

A család- és gyermekjóléti szolgálatokműködési területén a családsegítés és a gyermekjóléti szolgáltatás biztosítása a feladat. A családsegítők munkavégzésük során személyes szociális szolgáltatás keretében szociális segítő munkát koordinálnak és végeznek.

A szakember szociális adatok gyűjtésével tájékoztatja a szülőt, a válsághelyzetben lévő várandós anyát az őt megillető jogokról, támogatásokról és ellátásokról. Segíti az érintett családokat szükségleteik kielégítésében, problémáik megoldásában, céljaik megvalósításában. A szociális segítőmunka keretében feltárja a család működési zavarait, problémáit, feltérképezi és mozgósítja a természetes és mesterséges támaszait, az igénybe vehető erőforrásokat, szolgáltatásokat. Koordinálja az esetkezelésben közreműködő szakemberek, szolgáltatásban dolgozók együttműködését, folyamatosan kapcsolatot tart velük. Az aktuális probléma megoldásában érintett összes szakember a család- és gyermekjóléti központ bevonásával esetmegbeszélést, esetkonferenciát szervez. A gondozási folyamat során rendszeresen értékeli a végzett szakmai munkát, az elért eredményeket és ezek ismeretében megfogalmazza a további irányokat.

A család- és gyermekjóléti szolgálat a családban jelentkező nevelési problémák és hiányosságok káros hatásainak enyhítése céljából szabadidős és közösségi programokat szervez. Az ellátásokhoz, szolgáltatásokhoz való hozzájutás érdekében folyamatosan figyelemmel kíséri az érintett személyt, családot veszélyeztető körülményeket, a veszélyeztetett személy, illetve család szükségleteit. Segíti a válsághelyzetben lévő várandós anyát a családok átmeneti otthonában igénybe vehető ellátáshoz való hozzájutásban, a családokat, gyermekeket az átmeneti gondozáshoz való hozzájutásban, a gondozást szükségessé tevő okok megszüntetésében. Segítséget nyújt a szolgáltatást igénybe vevők ügyeinek hatékony intézéséhez, tájékoztatást ad az igénybe vehető jogi képviselet lehetőségéről.

A gyámhivatal, valamint a család- és gyermekjóléti központ felkérésére a gyermekvédelmi nyilvántartás megfelelő adatlapját kitöltve környezettanulmányt készít és a gyámhivatal felkérésére örökbefogadás esetén tájékoztatást nyújt az örökbefogadott gyermek fejlődéséről, körülményeiről és a családba való beilleszkedéséről.

Információkkal, tanácsadással elősegíti a hátrányos és halmozottan hátrányos helyzet fennállásának megállapítását.

Kezdeményezi a veszélyeztetett gyermek védelembe vételét, szükség esetén ideiglenes hatályú elhelyezésre tesz javaslatot.

A szolgálat munkatársai figyelemmel kísérik a településen élő családok, gyermekek, személyek életkörülményeit, szociális helyzetét, gyermekjóléti és szociális ellátások, szolgáltatások iránti szükségleteit.

Veszélyeztetettség, illetve krízishelyzet észlelése esetén a probléma jellegéhez, a veszélyeztetettség mértékéhez, a gyermek, az egyén, a család szükségleteihez igazodó intézkedést tesznek a veszélyeztetettség kialakulásának megelőzése, illetve a veszélyeztetettség megszüntetése érdekében.

**3.4.1.Szakmai tevékenység**

A család- és gyermekjóléti szolgálatoknál a 2020. évben 1050 ügyfél (2019. év 1291 ügyfél) fordult meg, ebből 353 fő (2019. év 485 fő) volt új.

A kliensforgalom 7266 volt, 2019-ben 10.091 volt.

2019. évihez képest az új igénybe vevők száma a beérkezett jelzések számának csökkenése miatt 27 %-kal csökkent.

Az intézményt felkereső családok életében a legfőbb felmerülő problémák: anyagi 426 (2019-ben 563), családi- kapcsolati konfliktus 104 (2019-ben 157), gyermeknevelési 101 (2019-ben 134), életviteli 97 (2019-ben 74), valamint egészségügyi probléma 56 (2019-ben 60), az információkéréssel kapcsolatos 52 (2019-ben 66) és lelki-mentális probléma, pszichiátriai betegség 47 (2019-ben 53). Az előző év kimutatásához képest az elsődleges problémák körében nőtt az anyagi problémák száma, amely a pandémiás időszakban vált jellemzővé.

A családok életében a munkahelyek instabillá válása, illetve elvesztése meghatározta a szolgálatoknál megjelenő elsődleges problématípust.

Az esetek döntő többségében a problémák komplexen jelentek meg az egyének, családok életében.

A családsegítők a problémához igazítva egyénre szabott komplex esetkezelést biztosítottak, melyhez segítségül hívták az ügyfél természetes és mesterséges támaszait.

A családsegítők problémához igazított szakmai tevékenysége elsősorban tanácsadás 4279 (2019-ben 5347), információnyújtás 4137 (2019-ben 4225), családlátogatás 2334 (2019-ben 4502), segítő beszélgetés 2251 (2019-ben 2731), ügyintézésben való segítségnyújtás 1777 (2019-ben 1147), továbbirányítás 1631 (2019-ben 920), hátralékkezelési tanácsadás 772 (2019-ben 1175), valamint kríziskezelés 582 ( 2019-ben 82) formájában valósult meg, illetve lehetőség nyílt jogi, pszichológiai tanácsadás, egyéni, pár- és családterápiás szolgáltatásba való közvetítésre is.

Az előző év kimutatásához képest - a vírushelyzet következtében - a szakmai tevékenységek száma csökkenést mutatott a kríziskezelések számának jelentős emelkedése mellett.

**3.4.2. Adósságkezelési szolgáltatás**

Az adósságkezelési szolgáltatás célja a lakossági közüzemi díjhátralékok csökkentése, az adósságproblémával küzdő háztartások problémáinak komplex, a szociális munka eszköztárával történő kezelése.

SZMJV Önkormányzata Közgyűlésének 8/2015. (II.27.) számú önkormányzati rendelete 2015. március 1-től a lakhatási kiadásokhoz kapcsolódó hátralékot felhalmozó személyek részére települési támogatás keretében nyújt segítséget.

Az adósságkezelési szolgáltatás időtartamát az előzetes, a határozattal rendelkező és az utólagos együttműködés időtartama együttesen képezi.

2020. január 1 – 2020. december 31 között összesen 27 fő rendelkezett adósságkezelési támogatás megállapítására szóló határozattal (2019. évben 35 fő).

Az adósságkezelési szolgáltatás jogosultsági feltételeinek a hátralékkal rendelkezők egy része nem tud megfelelni (jövedelmi viszonyok).

**3.4.3. Lakbérhátralékkal rendelkező ügyfelekkel történő segítő munka:**

A 36/2010. (XII.01.) sz. önkormányzati rendelet 23. §-ának megfelelően történt a szakmai munkavégzés a három vagy annál több havi lakbérhátralékkal rendelkezőkkel a SZOVA Zrt. jelzése alapján.

A szakemberek a lakbérhátralékkal rendelkező ügyfelekkel közösen áttekintették a család élethelyzetét, lehetőségeit, fizetési kapacitásait és az igénybe vehető pénzbeli és természetbeni támogatások körét. A családsegítő az ügyféllel közösen cselekvési tervet készített a fennálló hátralék rendezésére.

A szakmai munkavégzés 2020-ban 164 főt érintett, mely a 2019-es adathoz (196 fő) képest csökkenést mutatott. A lakhatás biztosítása és megőrzése érdekében a szakemberek az észlelő- és jelzőrendszer tagjaival – különösen a közüzemi szolgáltatókkal és a SZOVA Zrt-vel – együttműködve végezték tevékenységüket.

**3.4.4. TÁVHŐ-díj hátralékkal rendelkező ügyfelekkel történő segítő munka:**

A Pálos Károly Szociális Szolgáltató Központ és Gyermekjóléti Szolgálat és a Szombathelyi Távhőszolgáltató Kft. között létrejött együttműködési megállapodás - folyamatos kapcsolattartási kötelezettség vállalása mellett - lehetővé tette a szociálisan rászoruló kliensek számára a hátraléktörlesztést.

A család- és gyermekjóléti szolgálathoz forduló ügyfelek jelentős része anyagi problémával küzd, mely miatt sok esetben nehézséget jelent a közüzemi számlák fizetése, melynek következtében hátralékot halmoznak fel.

2020-ban 41 személy (2019. évben 61 fő) esetében nyújtott segítséget az intézmény a TÁVHŐ díj tartozások rendezésében. Az előző év adatához képest a szolgáltatást igénybe vevők száma csökkent, ennek oka, hogy a hátralékosok közvetlenül a szolgáltatóval is köthetnek részletfizetési megállapodást.

A családsegítők a szakmai munkavégzés során életvezetési és háztartásgazdálkodási tanácsadás mellett folyamatosan nyomon követték a lakhatási kiadások befizetéseit.

**3.4.5. Szociális szálláson élőkkel történő segítő munka**

A lakáshoz jutás, a lakbérek és a lakbértámogatás, az Önkormányzat által lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) sz. önkormányzati rendeletben került bevezetésre a szociális szállás intézménye, mely a kilakoltatással veszélyeztetett családokon kíván segíteni.

A szociális szállás az önkormányzati bérlakásban élő és alacsony jövedelmük miatt a bérlakás fenntartására nem képes, így lakhatásukban veszélyeztetett személyek részére biztosított, szociális szolgáltatásokkal összekapcsolt átmeneti lakhatási forma.

A rendelet elfogadása óta 2020. december 31-ig eltelt időszakban a szociális szállások száma 181 db, ebből az átminősítettek száma 103 db, a felajánlottaké 78 db volt. A megkötött együttműködési megállapodások száma: 153 db, a szálláshasználati szerződések száma 149 db.

Nem írta alá az együttműködési megállapodást: 28 fő.

A 2020. december 31. állapot szerint a szociális szállások száma: 44, érvényben lévő szociális szálláshasználati szerződéssel rendelkező szociális szállások száma: 36, ebből az átminősítések száma 14, a felajánlásoké 22.

A háztartások száma 36, ebből egyszemélyes 9, család 27.

A szociális szálláson élők esetében 2020. december 31-ig a következő kimenetek valósultak meg:

* kérte a bérleti jogviszony visszaállítását 53 fő,
* felmondás 5 fő,
* leadta a lakást 7 fő,
* szálláshasználati szerződés nem került meghosszabbításra 30 fő,
* Idősek Otthonába került 4 fő,
* elhunyt 7 fő,
* rendkívüli szociális krízishelyzetére tekintettel átmeneti szállás került kijelölésre 1 fő,
* a szálláshasználati szerződés hosszabbítására vonatkozó javaslat visszavonásra került 1 fő.

Szanálás miatt 4 fő, a szállás minősége miatt 1 fő számára új szociális szállás került kijelölésre.

A szolgáltatás indulása óta 2020. december 31-ig a befizetett hátralékok összege az intézmény kimutatása szerint: **17. 985. 797,- Ft**.

A családsegítők rendszeres kapcsolattartás során motiválták az ügyfeleket arra, hogy a lakhatással kapcsolatos kiadásaikat, meglévő hátralékaikat rendezzék. Szükség esetén segítséget nyújtottak a mindennapi életvitelhez.

**3.4.6. Krízises átmeneti lakáshasználókkal történő segítő munka:**

A lakáshoz jutás, a lakbérek és a lakbértámogatás, az Önkormányzat által lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) sz. önkormányzati rendelet 3. §-ban került meghatározásra a rendkívüli krízishelyzet alapján kijelölt átmeneti szállás intézményrendszere.

A helyi rendelet lehetővé tette azon ügyfelek számára, akik lakhatásukat önerőből más módon nem tudták megoldani, hogy kérelmet nyújtsanak be az illetékes iroda felé. Azon ügyfelek számára, akiknél az adott lakásra történő kijelölés megtörtént, együttműködési kötelezettséget írtak elő a szociális szolgáltatóval.

2015. év eleje és 2020. december 31. között megkötött szálláshasználati szerződések száma: 297 db.

A kijelölést követően nem fogadta el a lakást 35 fő, ebből:

* 3 fő albérletbe költözött,
* 18 fő a lakóközösség miatt nem kívánt a kijelölt átmeneti szállásra költözni,
* 1 fő szívességi lakáshasználóként maradhatott a lakásban,
* 1 fő hozzátartozó betegsége miatt nem tudta elfoglalni a lakást,
* 1 fő számára 2 lakást is felajánlottak, egyiket betegség, másikat a lakóközösség miatt nem fogadta el,
* 1 fő számára felajánlott lakás messzire esett a kérelmező családjának elérhetőségétől,
* 3 fő számára nem felelt meg a felajánlott lakás,
* 2 fő egészségi probléma miatt nem fogadta el a lakást,
* 3 főnek a lakhatási problémái időközben megoldódtak,
* 1 fő az albérletében maradt.

A 2020. december 31-i állapot szerint krízises átmeneti szállások száma: 99 db.

Háztartások összesen**:** 99, ebből egyszemélyes 28, család 71.

A lakások komfort fokozat szerinti bontása: összkomfortos: 46, komfortos: 46, félkomfortos: 3, komfort nélküli: 4.

A krízises átmeneti szálláson élők esetében az indulás óta a következő kimenetek valósultak meg:

* bérlővé vált 150 fő,
* visszaadta a lakást a kezelőnek 24 fő,
* jogcím nélküli lakáshasználó 17 fő,
* kilakoltatásra került sor 3 fő,
* elhunyt 3 fő,
* 1 fő albérletbe költözött.

A szakmai munkavégzés során a családsegítők az ügyfelekkel közösen cselekvési tervet dolgoztak ki a lakhatási kiadások rendezésére, valamint a felmerülő egyéb problémák kezelésére vonatkozóan.

**3.4.7. Kistérségi feladatellátás**

 **Feladatellátási megállapodás alapján biztosított szolgáltatás**

Szombathely közigazgatási területén kívül további 22 településen biztosította az intézmény a család- és gyermekjóléti szolgáltatást, ahol összesen 76 fő számára történt segítségnyújtás, közülük 32 fő új ügyfél volt. Az ügyfelek összesen 430 alkalommal kerültek kapcsolatba az intézmény szakembereivel.

Az ellátott családok körében elsődleges problémaként az életviteli problémák (19), a családi-kapcsolati konfliktusok (14), a gyermeknevelési problémák (14) az anyagi problémák (11), az elhanyagolás (5), és az egészségi problémák (5) jelentek meg.

A legjellemzőbb szakmai tevékenység a családlátogatás (305), a tanácsadás (277), az információnyújtás (143), valamint a segítő beszélgetés (128) volt. Az észlelő- és jelzőrendszeri tagokkal rendszeres volt a kapcsolat, az érintett szakemberekkel több esetkonzultációra is sor került.

**3.4.8. Az észlelő- és jelzőrendszer működtetése**

Az észlelő- és jelzőrendszer működtetésének célja, hogy a problémák időben felismerhetőek legyenek és mihamarabb enyhítésre, megoldásra kerüljenek. A jelzőrendszer szervezése és működtetése alapvetően a család- és gyermekjóléti szolgálatok feladatkörébe tartozik, ezen belül a települési jelzőrendszeri felelős feladata.

A tevékenység működtetése a következő fórumokon keresztül történik:

* szakmaközi megbeszélések
* esetkonzultációk, esetmegbeszélések, esetkonferenciák
* éves szakmai tanácskozás.

Az észlelő- és jelzőrendszer tagjai számára szakmaközi megbeszélések szervezésére került sor, melyek célja a résztvevők feladatainak, jogkörének, szakmai lehetőségeinek, kompetenciájának tisztázása, illetve a jelzőrendszeri tagok együttműködésével kapcsolatos kérdések és a közös munka hatékonyabbá tételének átbeszélése volt

**2020-as évben megtartott szakmaközi megbeszélések**

|  |  |  |
| --- | --- | --- |
| Alkalom | Résztvevő szervezetek | Résztvevők száma |
| 2020. 01. 30. | a Szombathelyi járásban dolgozó család- és gyermekjóléti központ óvodai és iskolai szociális segítő tevékenységet végzők, védőnők, iskola, család- és gyermekjóléti szolgálat munkatársa, rendőrség munkatársai | 18 fő |
| 2020. 02. 21. | a Szombathelyi járásban dolgozó család- és gyermekjóléti központ óvodai és iskolai szociális segítő tevékenységet végzők, védőnők, iskola, család- és gyermekjóléti szolgálat munkatársa, rendőrség munkatársa |  16 fő |
| 2020. 03. 06. | a Szombathelyi járásban dolgozó család- és gyermekjóléti központ óvodai és iskolai szociális segítő tevékenységet végzők, védőnők, iskola, család- és gyermekjóléti szolgálat munkatársa, rendőrség munkatársa, elterelést, drogprevenciós munkát végző szakember | 15 fő |
| 2020. 12. 11. | védőnő, Szombathelyi Gyámhivatal, Megyei Gyámhivatal munkatársai, Markusovszky Egyetemi Oktatókórház szociális munkásacsalád- és gyermekjóléti szolgálat, család- és gyermekjóléti központ | 9 fő |

A család- és gyermekjóléti szolgálatok 2020. évben összesen 49 esetkonferenciát tartottak az egyes esetek kapcsán felmerülő problémák megoldása érdekében, a család, az összes érintett szakember, valamint a család- és gyermekjóléti központ bevonásával.

Az esetkonferenciák célja a közös problémadefiniálás, a vállalt feladatok tisztázása, a segítő folyamat együttes megtervezése volt.

A család- és gyermekjóléti szolgálat feladata a 15/1998. (IV. 30.) NM. rendelet 9. § (5) bekezdés alapján, hogy minden év február 28-ig éves szakmai tanácskozást szervezzen, amelyen - a jelzőrendszer tagjainak írásos tájékoztatása alapján – átfogóan áttekinti és értékeli a veszélyeztetettséget észlelő- és jelzőrendszer előző éves működését és szükség esetén javaslatot tesz működésük javítására.

Szombathelyen 2020. február 28-án megrendezésre került a 2019-es évre vonatkozó éves szakmai tanácskozás, melyen 32 fő vett részt.

Az éves szakmai tanácskozást megelőzően kérdőív formájában tájékoztatás kérésére került sor a jelzőrendszeri tagoktól, melynek célja, hogy segítséget nyújtsanak az éves szakmai tanácskozás anyagának összeállításában és minden év március 31-ig az éves intézkedési terv elkészítésében.

Az intézkedési terv tartalmazza:

a) a jelzőrendszeri tagok írásos beszámolójának tanulságait,

b) az előző évi intézkedési tervből megvalósult elemeket,

c) az éves célkitűzéseket,

d) a településre vonatkozó célok elérése és a jelzőrendszeri működés hatékonyságának javítása érdekében tervezett lépéseket.

**3.4.9. Szentkirályi Tanoda**

Szombathely, Szent István király u.119. szám alatt található Tanoda a korábbi években havi rendszerességgel adott lehetőséget a Szentkirályi lakóközösség gyermekes családjainak foglalkozásokon való részvételre.

A kialakult járványhelyzet miatt 2020-ban szüneteltek a Tanodában a foglalkozások.

**A család- és gyermekjóléti központ és a család- és gyermekjóléti szolgálat által közösen biztosított feladat**

**3.4.10. Közösségi Terek**

A járványügyi szabályokra tekintettel 2020. március 10-ig működtek **ifjúsági közösségi terek** **Szabad-tér**, valamint **Belvárosi Ifjúsági Klub** elnevezéssel. Szolgáltatásaikat 45 fő fiatal vette igénybe, a célcsoport a 10-19 év közötti fiatalok voltak. A szakmai munkában nagy szerepet kapott a prevenció, a megfelelő életvezetés és értékrend elfogadtatása.

Az ifjúsági klubok sokéves működése alapján elmondható, hogy jelentősen megváltozott a fiatalok szórakozási igénye. A különböző játékok, internet, számítógép megléte már nem elég vonzó számukra. Egyre nehezebb becsábítani a gyerekeket egy olyan közösségbe, ahol be kell tartani bizonyos szabályokat, miközben az online térben is tudnak az otthonukból egyszerűen több fiatallal kapcsolatba lépni. Szükség van izgalmas, szervezett programokra, ami megmozgatja a fiatalok fantáziáját, új kihívások elé állítja őket.

A közösségi térben dolgozó szakemberek nagy hangsúlyt fektettek a megfelelő értékrend kialakítására, elfogadtatására.

A szervezett programokon túl a fiatalok számtalan alkalommal kértek segítséget egyéni, családi problémáik, valamint iskolai feladataik megoldásában a szociális szakemberektől.

**3.4.11.** **Szabad-tér Ifjúsági Klub**

A Pálos Károly Szociális Szolgáltató Központ és Gyermekjóléti Szolgálat 2019. november 1-től 2020. június 30-ig kapcsolódott be az Emberi Erőforrások Minisztériuma által elindított modellprogramba, melyet a Rubeus Egyesület segítségével valósított meg.

Ezen modellprogram a veszélyeztetett, szociálisan hátrányos helyzetű családok, gyermekek segítését célozta meg, hogy a társadalmi értékek tudatosításában, megfelelő szülői minták elsajátításában, problémáik megoldásában támogatást kapjanak.

A közösségszervezés új utakat nyitott a prevenciós és korrekciós szakmai munkában.

Innovációként jelent meg a fiatalok toborzásának új formája, a szülők bevonása a fiataloknak szervezett programokba és új élmények, szabadidős tevékenységek szervezése, információk átadása.

Toborzás: 2019 októberében kezdődött a közösségi tér népszerűsítése a környező általános és középiskolákban. A klub életéről tájékoztató kisfilm készült, annak érdekében, hogy a fiatalok betekintést nyerjenek a mindennapokba, a szervezett programokba. A szociális szakemberek osztályfőnöki órákon játékos feladatokkal motiválták közösségi élményekre a gyerekeket, és igyekeztek személyesen is felkelteni az érdeklődésüket, illetve felmérni az ő igényeiket. Azokat az osztályokat, ahol osztályfőnöki óra keretében már tájékoztatást adtak a klub adta lehetőségekről, látogatásra hívták a közösségi térbe, hogy a fiatalok személyes tapasztalatokat is szerezhessenek. A toborzó programot azonban félbeszakította a koronavírus miatti iskolabezárás, de az addigi a tapasztalatok nagyon pozitívak voltak mind a pedagógusok, mind a gyerekek részéről.

Gyermekeknek szervezett programok:

* születésnapok megünneplése,
* fotószakkör kétheti rendszerességgel,
* gyerekeknek-fotópályázat kiírása, (Karantén, Sopron-kirándulás) és annak díjazása,
* jelmezes farsangi mulatság, ügyességi vetélkedő,
* tekézés, ismerkedés a másik ifjúsági klubbal, sportnap.

Több olyan prevenciós jellegű foglalkozás valósult meg, amelybe a szülők is bevonásra kerültek.

A programok külső helyszíneken történő lebonyolítása elősegítette a kikapcsolódást és az új élményekkel való gazdagodást.

Szülő-gyermek családi programok:

* „Internetes zaklatás veszélyei” témában szabaduló szoba családoknak a Közösségi Tér helyszínén berendezve. Ajáték után a rendőrség szakemberével közös interaktív beszélgetés következett a tapasztaltakról, a gyermekekre leselkedő veszélyekről, a fiatalkori bűncselekmények következményeiről.
* Drogprevenciós előadáson részvétel külső helyszínen. Azelőadó Tóth Balázs szociális munkás (KEF szervezésében) volt.
* Lelki egészségünk – lélekápoló programsorozat. Családi program keretében látogattak el az érdeklődők a Zenit Kávézó, közösségi térbe több alkalommal a program segítségével. A szülők a jógával ismerkedtek, a gyerekek kreatív foglalkozáson vettek részt, muffin készítés, finom reggeli és kávéfogyasztás közben közös beszélgetéssel hangolódtak egymásra a családok. Meseterápiás szakember bevonásával a gyermekek jövőbeni pályaorientációs terveiről zajlott beszélgetés. A programok során a családi összetartozás, az értékek erősítése, az egymásra hangolódás és lelki támogatás fejlesztése valósult meg különböző szakemberek segítségével
* Sport: korcsolyázási lehetőség biztosítása, NB I. Falco kosárlabda meccs látogatása, táncbemutató megtekintése.
* Kirándulás Sopronba: hajókázás a Fertő tavon, bobpálya és kilátó látogatása.

A programokba a szülők is bevonásra kerültek, melynek eredményeként a gyermekek és szüleik közötti kommunikáció nagymértékben javult, erősödött a szülők szülői szerepe, felelősségtudata, kompetenciája.A fiatalok kimozdultak az online térből, a klub alternatívát nyújtott a csoportban végezhető szabadidős tevékenységekre. Lehetőséget kaptak a kortárs és egyéb segítő kapcsolataik kiépítésére az iskolán kívül is. A gyerekek a közösségi élmény kapcsán nyitottabbá őszintébbé e váltak, erősödött a felnőttek, szülők iránti bizalmuk, többször kértek segítséget problémáik megoldásában az ifjúsági klub vezetőitől. A programok szélesítették a fiatalok érdeklődési körét.

A fotópályázat, a kiránduláson készült és együtt előhívott fényképek segítséget nyújtottak a családoknak a kellemes, pozitív élmények megőrzésére, az emlékezésre. A szülők betekintést kaptak a klub életébe, megismerkedtek a klubvezetőkkel, növelve bizalmukat az intézmény iránt.

### 3.4.12. Élelmiszerbank

A Magyar Élelmiszerbank Egyesület olyan non-profit szervezet, melynek célja, hogy az információgyűjtés és publicitás eszközeivel kapcsolatot teremtsen az országunkban felhalmozódó élelmiszerfeleslegek és az arra rászorulók között, ezzel elősegítse a szegénység és az éhezés csökkenését. Az Élelmiszerbank közvetlenül nem oszt élelmiszert, hanem kizárólag a szegénység elleni küzdelemben résztvevő szervezeteken keresztül juttatja el azt a rászorulókhoz.

Az Élelmiszerbank természetbeni adományokat gyűjt, valamint felkutatja a kereskedelmi forgalomba valamiért nem hozható, de még tökéletesen fogyasztható állapotban lévő alap- és feldolgozott élelmiszereket, majd gondoskodik az így összegyűjtött élelmiszerkészletek szállításáról, biztonságos tárolásáról és szétosztásáról.

Az Élelmiszerbankon keresztül a szombathelyi METRO Áruház biztosított az intézmény részére adományt. Általában vagy az elszállítás napján vagy esetenként (például hosszú hétvégéken) 1-2 nap múlva lejáró élelmiszert juttatott. Az összes adományozott terméket ki kellett osztani a szavatossági idő lejárta előtt.

Az intézmény 2020. március 13-ig minden héten, szerdán és pénteken kapott adományt az áruháztól, mely még aznap kiosztásra került a rászoruló családok között.

Az év folyamán élelmiszeradományban részesülők száma:

* 605 fő, 179 család – 21 alkalommal

Felajánlott élelmiszer összesen:

* 1538,881 kg (csemegeáru, hús, hentesáru, zöldség, pékáru, konzerv, szárazáru, édesség, ital)

**3.4.13. Adományok közvetítése**

Az év során több szervezet és magánszemély gyűjtött és juttatott el adományt az intézmény részére, melyek a rászoruló egyének, családok számára kerültek kiosztásra.

* Magánszemélyek tartós élelmiszerekkel, játékokkal, ruhaadománnyal, valamint tanszerekkel és iskolatáskákkal ajándékoztak meg családokat.

Adományban részesülők száma: 17 család, 67 fő (32 felnőtt és 35 gyerek).

* Egy szombathelyi házaspár az előző évekhez hasonlóan élelmiszer- és játékutalvánnyal, valamint élelmiszercsomaggal ajándékozott meg rászoruló családokat.

Adományban részesülők száma: 25 család, 114 fő (43 felnőtt és 71 gyerek).

* 2020 decemberében a Szombathelyi Neumann János Általános Iskola adománygyűjtést szervezett a tanulói körében. Az összegyűjtött ruhaneműt, játékokat, könyveket és tartós élelmiszereket eljuttatták az intézmény részére, melyek kiosztásra kerültek az ellátásban lévő családok számára.

Adományban részesülők száma: 67 család, 246 fő (118 felnőtt és 128 gyerek).

* Az Aptív Services Hungary Kft. 10 rászoruló család részére ajánlott fel ajándékkártyát.
* A Fogyatékkal Élőket és Hajléktalanokat Ellátó Közhasznú Nonprofit Kft. az intézmény részére 5236 kg brikettet biztosított, mely rászoruló családok számára, 57 alkalommal került kiosztásra.
* A szombathelyi Kondor Szalon felhívására jelentkező adományozók - a család- és gyermekjóléti központ, illetve a család- és gyermekjóléti szolgálat által gondozott gyerekek körében összegyűjtött kívánságlista alapján – játékokkal, könyvekkel tették szebbé a gyerekek karácsonyát.

Adományban részesülők száma: 56 család, 100 gyerek

* Az intézmény közreműködésével a Magyar Vöröskereszt Vas Megyei Szervezete 19 hátrányos helyzetben levő rászoruló családnak adományozott tartós élelmiszereket a vírushelyzet első hullámában 2020. április, május hónapokban.
* Szintén a Vöröskereszt felajánlása jóvoltából a húsvéti ünnepek alkalmával 120 db húsvéti édességet juttattunk el nehéz élethelyzetben élő ügyfelek gyermekeinek, továbbá a nyár folyamán 216 csomag higiénés-, tisztasági csomag került kiosztásra rászoruló, kisgyermekes családok részére.
* A karácsonyi ünnepeket megelőzően 173 család részesült tartós élelmiszeradományban (150 db konzervkukorica, 583 üveg borsó). Ugyanebben az időszakban 100 család részesült összesen 396 csomag higiénés termékbe.

**3.4.14. Szent Márton Esélyegyenlőségi Támogatás Program**

Szombathely MJV Önkormányzata Közgyűlésének 1/2018. (II.21.) önkormányzati rendelete döntött a Szent Márton Esélyegyenlőségi Támogatási Program működtetéséről.

Szombathely MJV Önkormányzata a program rendszerén keresztül támogatást nyújt a tehetséges, de szociálisan hátrányos helyzetben lévő, gyerekek, fiatalok részére.

A részt vevő 3 gyermek mellé, a 2020-as évben további 2 fő csatlakozott.

A korábban kiválasztott gyermekek kiemelkedő tehetségek zene/hegedű, rajz – vizuális kultúra, sport (atlétika, labdarúgás) az újonnan bekerülő 2 gyermek társastánc, valamint matematika/sakk terén.

A program nagy hangsúlyt helyez az idegen nyelvismeret magas szintű elsajátítására, valamint cél a gyermekek tanulmányi átlagának javítása, szinten tartása.

A tehetségek kibontakoztatását a Pálos Károly Szociális Szolgáltató Központ és Gyermekjóléti Szolgálat szociális szakemberei mentorként segítik.

A mentorok egyéni fejlesztési tervet készítenek, melyben a megfogalmazott feladatok megvalósulását folyamatosan nyomon követik. Folyamatosan együttműködnek az önkormányzat munkatársaival, az oktatási intézmények pedagógusaival, a gyermekekkel, valamint szüleikkel.

Szombathely Megyei Jogú Város Önkormányzata a Támogatási Program keretén belül gyermekenként 500.000,- Ft-ot juttatott tanévenként, melynek felhasználása az egyéni fejlesztési tervben foglaltakkal összhangban, a mentorok döntése alapján történt.

A folyamatos, közös munkának köszönhetően a gyermekek önbizalma fejlődött, és bizalmi kapcsolatot építettek ki a mentorukkal.

**3. 5. Pszichiátriai és szenvedélybetegek közösségi ellátása**

A közösségi ellátások célja a pszichiátriai vagy a szenvedélybetegek lakókörnyezetben történő gondozása, továbbá gyógyulásuk és rehabilitációjuk elősegítése.

A pszichiátriai és szenvedélybeteg közösségi gondozás 2016 évtől normatív finanszírozás keretében látja el szakmai feladatát, mely a korábbi pályázati rendszerhez képest sokkal kiszámíthatóbb és biztonságosabb feltételeket jelent.

Szombathely Város közigazgatási területén ellátási szerződés alapján, illetve a szombathelyi kistérséget alkotó egyes településekkel kötött feladatátvállalási megállapodás alapján apszichiátriai betegek közösségi ellátását a Szombathelyi Egyházmegyei Karitászáltal működtetettSzombathelyi Egyházmegyei Karitász **Szikla Közösségi *Pszichiátriai Gondozó*** végzi.

A közösségi pszichiátriai ellátás célja, hogy a gondozott pszichiátriai betegek integrált és teljes jogú tagjai maradjanak a társadalomnak, illetve reintegrálódjanak a közösségbe. Ennek érdekében a gondozás és a pszichoszociális rehabilitáció minden formáját a pszichiátriai beteg otthonában, illetve lakókörnyezetében biztosítja. Segítséget nyújt a pszichiátriai betegek számára egészségi és pszichés állapotuk javításában; meglévő képességeik és készségeik megtartásában, illetve fejlesztésében; a mindennapi életükben adódó konfliktusok feloldásában és problémáik megoldásában; a szociális és mentális gondozásukban, és az egészségügyi ellátáshoz való hozzájutásukban. A szolgáltatás olyan hosszú távú, egyéni szükségletekre alapozott gondozást kínál, amely nagymértékben épít az ellátottak aktív és felelős részvételére, valamint a természetes közösségi erőforrásokra, őket is oktatva és támogatva.

Az ellátottak köre:

* elsősorban a saját otthonukban élő, nem veszélyeztető állapotú pszichiátriai betegek Szombathelyen, akiknek a betegsége ambuláns szakellátás mellett egyensúlyban tartható, és akik életvitelükben, valamint szociális helyzetük javításában igényelnek segítséget;
* a tüneteket mutató, de eddig pszichiátriai kezelés alatt nem álló, illetve a pszichés zavar kialakulása szempontjából veszélyeztetett személyek;
* a szociális intézményben élő, vagy hosszabb kórházi kezelés alatt álló pszichiátriai betegek, akik lakóhelyükön stabil hátteret és kontrollt igényelnek.

Szolgáltatásai: megkeresés, tanácsadás, esetkezelés, gondozás (mentális gondozás), készségfejlesztés. Az ellátottak számára csoportfoglalkozásokat biztosítanak (rongyszőnyegkészítő csoportfoglalkozás, szabadidős csoport, kreatív csoportfoglalkozások, Biblia csoport, életmód csoport, „Fitt lesz klub”, Film klub, „Figyelj rám” csoport, életmód csoport), segítve a társadalmi integrációt.

A gondozás során a szolgálat munkatársai otthonukban személyesen keresik fel az ellátottakat, lehetőség szerint telefonon is tartják a kapcsolatot, szükség esetén az intézményben is fogadja az ellátottakat, azok hozzátartozóikat. A szolgálat az ellátottak számára személyesen, telefonon és levélben is elérhető.

A közösségi pszichiátriai gondozó szolgáltatásainak igénybevétele önkéntes és minden esetben ingyenes.

A szolgálat az év folyamán összesen 50 főt látott el.

**Csoportfoglalkozások:**

Ellátottaink állapotának javulását, ill. annak egyensúlyban tartását a csoportmódszerek is elősegítik, itt főként a kommunikációs és a társas-kapcsolatok kialakításához szükséges készségeik fejlődésén, fejlesztésén van a hangsúly. A heti rendszerességgel megtartott csoportfoglalkozások a vírushelyzet miatt sok esetben elmaradtak, de továbbra is törekedtünk arra, hogy más keretek között (pl. a szabad levegőn, maszkhasználattal) tartsuk meg az aktuális csoport- és közösségi, szabadidős programokat.

A *szenvedélybetegek közösségi ellátását* 2004. év második felétől Szombathely Megyei Jogú Város Önkormányzatával kötött ellátási szerződés alapján a Szombathelyi Egyházmegyei Karitász által működtetett ***Rév Szenvedélybeteg Közösségi Gondozó*** biztosítja, mely 2009. január 1-től, egy szolgálatként működik, Szombathelyen és a Szombathelyi Kistérségében.

Mindezt a településekkel kötött feladat-ellátási szerződés alapján látja el. Az intézmény ellátási területe: Szombathely Megyei Jogú Város közigazgatási területe, illetve a szombathelyi kistréséget alkotó települések.

A közösségi ellátás célja, hogy az általa gondozott szenvedélybetegek integrált és teljes jogú tagjai maradjanak a társadalomnak, illetve reintegrálódjanak a közösségbe. Filozófiája szerint, a negatív folyamatok megállíthatók és megfordíthatók, a változásra és a felépülésre mindig van lehetőség. A szenvedélybetegségek hatékony kezelésének fontos tényezője, hogy a beavatkozás minél korábban megtörténjen.

A közösségi gondozás alapszolgáltatás, melynek keretében a klienseiknek biztosítani tudták, hogy lakókörnyezetükben nyújtsanak számukra segítséget.  A lakókörnyezet megismerésével lehetőségük van arra, hogy egyénre szabott gondozási tervet készítsenek, amely eredményesebbé teszi a bizalom kiépítését, elősegíti a jó kapcsolatteremtést. Azáltal, hogy betekintést nyertek a kliens mindennapi életébe, hasznosítva a természetes erőforrásaikat hatékony eredményeket értek el. Segítséget nyújtanak a kliensek számára egészségi és pszichés állapotuk javításában; meglévő képességeik és készségeik megtartásában és fejlesztésében; a mindennapi életükben adódó konfliktusok feloldásában és problémáik megoldásában; a szociális és mentális gondozásukban és az egészségügyi ellátáshoz való hozzájutásukban.

Kiemelt szerepet tulajdonítottak a társadalmi helyzet okozta aktuális élethelyzeteknek. A szenvedélybetegség hátterében általában van egy tartósan fennálló akut feszültséghelyzet, melyet kiválthat a munkanélküliség, lelki- vagy anyagi problémák, családi konfliktusok/válás, krónikus betegség, stb.. 2020-ban is megjelentek a szolgálat életében ezek a háttértényezők. A feszültséghelyzetek kezdenek mindennapossá válni az emberek életében, a problémamegoldó eszközök pedig nem állnak a rendelkezésükre.

A célok elérése érdekében fontosnak tartják a motivációt, az önálló életre való képesség fejlesztését, a munkaerőpiacra való reintegrálódást, a szabadidő hasznos eltöltését, életviteli készségek fejlesztését, problémamegoldó készség fejlesztését. Ezen célok megteremtését szolgálják az egyéni terápiás kapcsolat mellett a csoportfoglalkozásaik.

Mindemellett fontos szerepe van a családlátogatásnak abban is, hogy szolgáltatásaikat komplex módon lakókörnyezetükben tudják biztosítani klienseik számára, hiszen a kistelepüléseken a társadalmi, közösségi megítélés, stigmatizáció sokkal inkább érvényesül, mint nagyobb városokban, a reintegrálódásnak kisebb az esélye.

A Szolgálat feladatellátási szerződésben vállalta Szombathely és Kistérségében a szenvedélybetegek közösségi gondozását, ennek alapján, a településeken, olyan segítő munkát végeznek, mely nagyban épít mind a kliensekkel, hozzátartozóikkal és háziorvosokkal, illetve a települések jegyzőivel való együttműködésre és folyamatos kapcsolattartásra.

**Egyéni terápiás kapcsolat:**

Az egyéni terápiás kapcsolat első lépése a Szolgálat és a kliens közötti együttműködési megállapodás elfogadása, egy feltétlen bizalmon és őszinteségen alapuló kapcsolat kialakulásában. A bizalom kialakításához a teljes feltétel nélküli elfogadás képessége szükséges a segítő oldaláról, hiszen a szenvedélybetegségben küszködő emberek többsége szégyelli a problémáit megosztani más emberrel.

Intézményükről elmondható, hogy számos esetben a hozzátartozókon keresztül érik el a klienseket. Gyakran az orvosi rendelőkben, hirdetőtáblákon elhelyezett plakáton keresztül érik el szolgálatukat.

A közösségi gondozóban dolgozó gondozónők és esetenként a koordinátor, segítő beszélgetéseket folytatnak a klienssel. Ezeken a beszélgetéseken a gondozó feltárja a kliens élethelyzetében fellelhető problémák eredetét, megvizsgálja pszichés állapotát, családi körülményeit és minden olyan külső tényezőt megpróbál feltárni, ami a szenvedélybetegséget előidézhette, eredményezhette.

Közösen meghatározzák a rövid és hosszú távú célokat, melyben a kliens igényei a meghatározók. Aktuális probléma esetén krízisintervenciót alkalmaznak. Ezen kívül lehetőségük van a pszichiáterrel, lelkésszel, illetve jogásszal is felvenni a kapcsolatot.

2018. január 1 – december 31. között 50 fő vette igénybe szolgáltatásokat (együttműködési megállapodással rendelkeztek), ebből az év során lezárt megállapodások száma 6, új felvétel 5. Az év végi záráskor összesen 49 fő rendelkezett aktív együttműködési megállapodással.

A Rév Szolgálat elmúlt éves tapasztalata alapján általánosságban elmondható, hogy a legtöbb kliens alkoholprobléma miatt kereste fel intézményünket. 2019. január 1 – december 31. között 54 fő vette igénybe szolgáltatásunkat (együttműködési megállapodással rendelkeztek), ebből az év során lezárt megállapodások száma 4 új felvétel 5. Az év végi záráskor összesen 50 fő rendelkezett aktív együttműködési megállapodással.

**Csoportokkal végzett szociális munka:**

A Szolgálatnál folyó szakmai munka másik alappillére a csoportokkal végzett szociális munka. A szenvedélybetegség jellemzője a megbízhatatlanság és ez a csoportok működésére is kihatással van. Előfordult, hogy teljes létszámmal működtek a csoportok és az is, hogy csak pár ember volt jelen. Ennek ellenére a csoportok hatékonysága igen sikeresnek mondható. A csoportok heti – kétheti rendszerességgel kerülnek megtartásra. Az egyéni segítőbeszélgetések, valamint a csoportfoglalkozások intézményükben zajlanak. Csoportfoglalkozásaik igény szerint teret adnak a készségfejlesztésnek, kikapcsolódásnak, élményszerzésnek. A résztvevőket felekezeti hovatartozás nélkül fogadják.

Az alábbi csoportfoglalkozások működnek az intézményben:

* szabadidős csoport,
* érintett csoport,
* film-klub,
* Biblia csoport,
* életmód csoport.

***I.diagram*** :Életkort tekintve az elmúlt évben meghatározó volt a 40 és 59 év közöttiek aránya, 2020-ban, ez a szám nem változott továbbra is a 40-59 év közöttiek a meghatározó. Megfigyelhető, hogy nemet illetően bár a férfiak voltak többségben,a nők aránya is jelentős. ,

**Életkor szerinti megoszlás 2020.**

***II. diagram:*** Munkaügyi státuszt tekintve az elmúlt évben a rendszeresen foglalkoztatottak voltak legtöbben. Őket követik a gazdaságilag inaktívak, a munkanélküliek száma csökkent.

**Munkaügyi státusz szerinti megoszlás 2020.**

***III. táblázat:*** A függőségek típusát tekintve továbbra is az alkoholfogyasztás miatt segítséget kérők száma a legmagasabb (31 férfi és 23 nő). Hozzátartozók száma (5, fő), drogfüggő (2fő) illetve 3 gyógyszerfüggő kért közösségi ellátást.

**Probléma szerinti megoszlás**

|  |  |  |
| --- | --- | --- |
| **Probléma** | **Férfi** | **Nő** |
| **Alkohol** | **31** | **23** |
| **Drogfüggő** | **2** | **0** |
| **Gyógyszerfüggő** | **0** | **2** |
| **Hozzátartozó** | **1** | **4** |

**RÉV Szenvedélybeteg Alacsonyküszöbű ellátás célja, feladata:**

Az alacsonyküszöbű pszicho-szociális ellátás keretében, céljuk:

* a szenvedélybetegek és közvetlen környezetük minél szélesebb körének elérése és fogadása,
* a szerhasználatnak, valamint járulékos ártalmainak csökkentése,
* a változáshoz vezető úton való elindítás, annak segítése és az életvitelbeli problémák kezelése.

Nyújtott szolgáltatásaik:

* **Pszicho-szociális intervenciók**
* **Információs, valamint felvilágosító szolgáltatások**
* **Telefonos, információs vonal fenntartása**
* **Megkereső munka**
* **Drop In klub**

***Kliensek nemek szerinti megoszlása:***

|  |  |
| --- | --- |
| ***Férfi*** | ***Nő*** |
| 67 | 27 |

***Kliensek életkori megoszlása:***

|  |  |  |
| --- | --- | --- |
| ***életkor*** | ***Férfi*** | ***Nő*** |
| ***46 +*** | ***20*** | ***11*** |
| ***36-45 +*** | ***30*** | ***11*** |
| ***26-35*** | ***14*** | ***4*** |
| ***19-25*** | ***2*** | ***1*** |
| ***16-18*** | ***1*** | ***1*** |
| ***∑*** | ***67*** | ***27*** |

***Anonim telefonos információnyújtás:***

|  |
| --- |
| ***46 db*** |

***Nyújtott Szolgáltatások százalékos megoszlása:***

|  |  |  |
| --- | --- | --- |
| ***Konzultáció, tanácsadás*** | ***681*** | ***47,45 %*** |
| ***Esetkezelés*** | ***681*** | ***47,45 %*** |
| ***Készségfejlesztés*** | ***46*** | ***3,2 %*** |
| ***Megkeresés*** | ***27*** | ***1,88 %*** |
| ***Háztartáspótló segítségnyújtás*** | ***0*** | ***0 %*** |
| ***Közösségi fejlesztés*** | ***0*** | ***0 %*** |
| ***Összesen:*** | ***1435*** | ***100 %*** |

***Szolgáltatások időtartama***

***Szolgáltatási napok száma: 254***

***Szolgáltatás napi időtartama: 8:00 – 16:00 /8h/***

 ***10:00 – 18:00 /8h/***

***Az egyszerre jelenlévő szakemberek száma: 2***

A Szombathelyi Egyházmegyei Karitász Rév Szenvedélybeteg Alacsonyküszöbű Szolgálat ellátottai száma összesen: **94 fő**.

**3.6. Fogyatékos Emberek Támogató Szolgálata**

**3.6.1. A Támogató Szolgálat bemutatása**

A **támogató szolgáltatás** a mindenkori jogszabályoknak megfelelő személyi és tárgyi feltételrendszerrel végzett, fogyatékos személyre irányuló, személyes gondoskodást nyújtó szolgáltatás.

A szolgáltatás a fogyatékkal élő személy szükségleteinek speciális kielégítését végzi, életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével. Célja az elérhető legmagasabb fokú önálló életvitel támogatása a saját lakókörnyezeten belül és kívül nyújtott tevékenységekkel és a lakókörnyezeten kívüli szolgáltatásokkal való kapcsolat megteremtése által.

A támogató szolgálat azoknak a **szociálisan rászoruló, súlyosan fogyatékos embereknek** tud segítséget nyújtani, aki fogyatékossági támogatásban, vakok személyi járadékában vagy magasabb összegű családi pótlékban részesülnek.

Az önálló életvitel támogatását a fogyatékos emberek számáraaz alábbi szolgáltatások nyújtásával biztosítja:

* személyi segítés,
* szállítás,
* információnyújtás, tanácsadás,
* gyógyászati segédeszköz kölcsönzés.

A szolgálat ellátási területe Szombathely Megyei Jogú Város közigazgatási területe, valamint a Szombathelyi járás településeinek közigazgatási területe.

A szolgálat feladatmutatója 2020-ban 6908 feladategység.

**A szolgálat személyi feltételei 2020-ban:**

2 fő terápiás munkatárs,

2 fő segítő,

1 fő gondozó.

Valamennyi munkatárs rendelkezik a munkakör betöltéséhez szükséges szakmai végzettséggel.

A támogató szolgáltatás igénybe vevőire vonatkozó statisztikai adatok:

**2020. év december 31-én megállapodással rendelkező személy: 72 fő**

A tárgyév folyamán 10 fő került ki az ellátásból és 20 fő került új ellátottként az ellátásba.

* **Szociális rászorultság alapján:**

Jogszabály alapján szociálisan rászorult 71 fő, szociálisan nem rászorult 1 fő.

* **Nemek szerinti megoszlás:**

A szolgáltatást igénylők közül 29 fő nő és 43 fő férfi.

* **Életkor szerinti megoszlás:**

Az ügyfelek közül 9 fő a 18 évnél fiatalabb, 46 fő a 18 és 64 év közötti és 17 fő a 65 év feletti.

* **Fogyatékossági típus szerint megoszlás:**

A szolgálat ügyfelei közül 35 fő mozgássérült, 23 fő értelmi fogyatékos, 6 fő látássérült, 5 fő halmozottan fogyatékos, 3 fő autista.

* **Lakhely szerinti megoszlás:**
* Az ügyfelek közül 60 fő él Szombathelyen, 12 fő az ellátási terület egyéb településein.

**A szolgáltatások részletes bemutatása**

2020. év folyamán 72 fő igényelte a szolgáltatásokat. Ebből szociálisan rászorult (olyan súlyosan fogyatékos személy, aki rendelkezik fogyatékossági támogatással vagy emelt összegű családi pótlékkal) 71 fő. Szállítást 72 fő, személyi segítést 1 fő, szállítást 72 fő, közülük szállításhoz kapcsolódó személyi segítést 16 fő, személyi segítést 22 fő vett igénybe. Információs szolgáltatást 8 fő, segédeszköz kölcsönzést 10 fő igényelt.

**Szolgáltatási elemek:**

**Információnyújtás, tanácsadás**

**Információs szolgáltatás**

A fogyatékos emberek társadalmi integrációjának egyik alapfeltétele a fizikai- és infó-kommunikációs akadálymentesítés, azaz a fogyatékos emberek számára biztosítani kell, hogy a többségi társadalom tagjaival azonos módon igénybe tudják venni a közszolgáltatásokat, hozzáférjenek minden szolgáltatáshoz és információhoz.

A szolgálat információt nyújt a fogyatékos embereket érintő eseményekről, programokról, tájékoztatást ad a problémájuk megoldásához igénybe vehető, őket megillető támogatások, szolgáltatások létéről, tartalmáról, hozzájutásuk módjáról, feltételeiről. Az információt kérők általában szociális ellátások, szolgáltatások felől érdeklődnek.

Az információnyújtás formái:

* személyes kontaktusban,
* telefonon keresztül,
* e-mailben.

A szolgálat információt nyújt a fogyatékos embereket érintő eseményekről, szolgáltatásokról, juttatásokról a rendelkezésre álló és folyamatosan frissített és bővített adatbázisból.

**Tanácsadás:**

A tanácsadást igénybe vehetik a fogyatékos személyek, a környezetükben élő személyek, családtagjaik, speciális esetben a velük kapcsolatban álló csoportok, szervezetek is.

A tanácsadás formája lehet:

* általános információnyújtás, tájékoztatás,
* speciális, célszervezetek felé történő átirányítás,
* speciális, beavatkozást igénylő esetekben megállapodás kötése után esetkezelés.

A tanácsadásmindig közvetlen, személyes kontaktusban történik. Az Ügyfelek elsősorban egy-egy konkrét probléma rendezésében kértek tanácsot a szolgálat munkatársától. A közvetlen környezetükben, családban fellelhető lehetséges természetes támaszaikkal való kapcsolat javításával rendeződik a problémák jelentős része. Az erőforrások feltárásával, szükség esetén megfelelő szakemberrel való kapcsolatfelvételben nyújt segítséget a szolgálat.

**Az** **ügyintézés:**

Az információs szolgáltatások és a személyi segítés közös területe, mely során a problémamegoldás folyamatában a személyi segítő akár az ügyféllel együtt, vagy akár annak meghatalmazása alapján önállóan jár el. Legtöbb ügyintézést egészségügyi, szociális ellátások, támogatások ügyében történik (pl. vizsgálati időpont egyeztetés, parkolási kártya, szociális bérlakás iránti kérelem, segély kérelem, fogyatékossági támogatás ügyintézés, hivatali időpontfoglalások…)

**Esetkezelés:**

Az igénybe vevő szükségleteinek kielégítésére irányuló, megállapodáson, illetve együttműködésen alapuló tervszerű segítő kapcsolat. Egy vagy több szolgáltatási elem együttes vagy önálló igénybevételével jár együtt. Jellemzően hosszútávú együttműködéshez, vagy rövid, intenzív segítői kapcsolathoz kötődik.

**Gondozás:**

A gondozás az igénybe vevő bevonásával történő, tervezett, célzott segítés minden olyan tevékenység végzésében, melyeket saját maga tenne meg, ha erre képes lenne. Olyan rendszeres testi-lelki támogatás, fejlesztés, mely segíti az igénybe vevő jobb életminőségének elérését, a családban, társadalmi státuszában megtartását, visszaillesztését.

**Tevékenységcsoportok:**

* személyes higiéniát biztosító tevékenységek,
* fizikai szükségletek kielégítését támogató tevékenységek,
* hely és helyzetváltoztató mozgás támogatása, mozgatás,
* alapvető mentálhigiénés szükségletek biztosítását támogató tevékenységek.

**Háztartási, vagy háztartást pótló segítségnyújtás**

Az igénybe vevő segítése mindennapi életvitelében, személyes környezete rendben tartásában, mindennapi ügyeinek intézésében. A tevékenység az igénybevevő közvetlen személyes terére, környezetére irányul. Építve az igénybevevő meglévő képességeire, az önálló életvitelt segítő, támogató tevékenység. A lakáson belüli segítségnyújtás során a személyi segítő jelenléte biztonságot ad az igénybe vevőnek, hogy segítségével minél önállóbban tudja elvégezni az önkiszolgálással kapcsolatos feladatokat (mosdás, főzés, étkezés) és háztartási munkák többségét (mosogatás, mosás, takarítás).

A lakáson kívüli segítés általában bevásárlásban való közreműködés, vagy ügyintézésben való segítés.

**Felügyelet:**

A felügyelet célja az igénybe vevő biztonságának fenntartása a szolgáltatás adott helyszínén. Megvalósulhat a lakókörnyezetben, külső helyszínen, illetve a szállító szolgáltatáshoz kapcsolódóan a gépjárműben. Minden esetben személyesen kerül biztosításra.

**Készségfejlesztés:**

Célja, hogy az igénybevevő a lehető legnagyobb mértékben képessé váljon az önellátásra, önálló életvitelre, közösségi részvétele, kapcsolatai erősödjenek, ezáltal társadalomba való re/integrációjának esélye megteremtődjék.

Részterületei:

* önkiszolgálási képességek fejlesztése,
* személyes kapcsolatok kialakításának, fenntartásának fejlesztése,
* kommunikációs készségek fejlesztése,
* döntéshozatal képességének fejlesztése.

Valamennyi esetben fontos cél a meglévő kompetenciák megőrzése, fenntartása, bővítése a minél nagyobb önállóság érdekében.

**Gyógypedagógiai segítségnyújtás:**

Célja a fogyatékossággal érintett funkciók fenntartása és fejlesztése a fogyatékos emberek életében, az életminőség megőrzése és javítása.

A tevékenység célja az állapotromlás, és ezzel a társadalmi részvétel károsodásának megakadályozása, a magasabb gondozási szükséglet kialakulásának megelőzése. Nem célja a köznevelési intézményekben történő gyógypedagógiai tevékenység kiváltása, ahhoz kiegészítő módon illeszkedik.

**Szállításhoz kapcsolódó személyi segítés:**

A szállításhoz kapcsolódó személyi segítést 16 fő fogyatékos személy veszi igénybe. Ők mindannyian rendelkeznek az ehhez jogszabályban előírt szakorvosi igazolással.

A Támogató Szolgálat segítsége nélkül ők nem tudnának eljutni az iskolájukba vagy a nappali ellátásukat végző szociális intézménybe, hiszen életkoruk, fogyatékosságuk miatt kíséret nélkül nem szállíthatók, tájékozódási képességük akadályozott. Igény szerint a szakorvosi igazolással nem rendelkező utasok számára is biztosítjuk a személyi segítő jelenlétét, közreműködését az utazás során.

A személyi segítés gyakoriságát az ügyfelek állapota, egyéni szükségletei, igényei befolyásolták. A 22 fő személyi segítést igénylő közül 16 fő napi-, illetve heti rendszerességgel igényelte a szolgáltatást, 6 fő alkalmanként kért személyi segítést.

**Szállítás:**

A szállító szolgáltatás célja az igénybe vevő szállítási igénye alapján, a lakókörnyezeten kívüli alapvető szükségletek kielégítését segítő szolgáltatásokhoz, közszolgáltatásokhoz, való hozzáférés biztosítása speciálisan kialakított gépjárművel, megfelelő tárgyi feltételrendszer biztosításával, szükség esetén megfelelő segítő jelenlétében (jogszabály által meghatározott igazolás alapján).

A szolgálat 2 személygépjárművet tart üzemben.

* 1 db akadálymentesített, kerekesszékes utas szállítására alkalmas 9 személyes Ford Transit típusú gépjármű, elektromos emelőszerkezettel. 2018-as évjáratú, Futott km 2020 év végén 62.900 km.
* 1 db 5 személyes Ford Focus személyautó. 2007-es évjáratú, mozgássérült utas szállítására nem alkalmas. Futott km 2020 év végén 289.400 km.

A szolgáltatás teljesítése előre egyeztetett módon, a kiindulás és érkezési állomás, illetve az időpontok pontos meghatározása alapján történik.

Amennyiben az ügyfél mozgásában vagy tájékozódásában korlátozott, a gépkocsivezető segítséget nyújt a be- és kiszállásnál, a biztonságos közlekedés feltételeinek betartásában (biztonsági öv bekötése, kerekesszék rögzítés) Speciális kísérési igény esetén a személyi segítő munkatárs a gépkocsiban a szükséges gondozási feladatokat ellátja (szállításhoz kapcsolódó személyi segítés). Lehetőség van alkalmi, illetve rendszeres szállítás igénylésére. A szolgálat gépjárművei **2020. évben összesen 28416 elszámolható utaskilométert** tettek meg az ügyfelekkel.

A személyi szállítás a városban és a járásban egyedülálló szolgáltatás. Segítségével 72 fő fogyatékos ember jut el nap, mint nap a munkahelyére, iskolába, óvodába, vagy szociális intézménybe. A Támogató Szolgálat segítsége nélkül ez számukra megvalósíthatatlan lenne, hiszen tömegközlekedési eszközzel nem szállíthatók. Főként a mozgássérült és az értelmi fogyatékos ügyfeleknek jelent nagy segítséget, hiszen ők azok a személyek, akik mozgásukban akadályozottak, illetve tájékozódási problémával küzdenek.

Lehetőség van **alkalmankénti, illetve rendszeres szállítás** igénylésére.

A 61 fő szállítást igénylő közül napi rendszerességgel 36 főt szállítunk. Ezek munkahelyre, iskolába (általános iskola, egyetem) vagy szociális intézménybe történő szállítások.

Az eseti szállítást 25 fő vett igénybe. Ezek egy része szakorvosi rendelésre, kórházi gyógykezelésre, egyéb szolgáltatók elérésére (bevásárlás, hivatali ügyintézés, fodrász, temető) irányult. Az eseti szállítások másik része különböző rendezvényre (sportrendezvényre, szakmai napra, kulturális programra…) való szállítás volt.

**Gyógyászati segédeszköz kölcsönzés**:

A szolgálattól az ügyfelek olyan gyógyászati segédeszközöket és terápiás eszközöket kölcsönözhetnek, amelyek mindennapjaikat könnyebbé teszik (digitális vérnyomásmérő, speciálisan vakoknak kifejlesztett „beszélő” vérnyomásmérő, vércukorszint-mérő, tű nélküli akupunktúrás készülék, Bioptron lámpa, izomfejlesztésre használatos TENS készülék, összecsukható kerekesszék, mobil rámpa). A kölcsönözhető eszközök közül a mobil rámpa nagyon keresett, szinte folyamatosan használatban van. Gyakran veszik igénybe az összecsukható kerekesszékeket.

**Pályázatok, új szolgáltatási elemek bevezetése:**

**„Fogyatékos emberek otthonában nyújtott időszakos segítő szolgáltatás” (kód: OS 2018., OS 2019. OS 2020.)**

2018. január 8.-án hirdette meg az Emberi Erőforrások Minisztériuma a „Fogyatékos emberek otthonában nyújtott időszakos segítő szolgáltatás” (kód: OS2018) című pályázatát. A pályázat célja, hogy az eddig a Kézenfogva Alapítvány szolgáltató partnereivel modellkísérleti programként működtetett szolgáltatás új szolgáltatók bevonásával, országos hálózat kiépítésével minél szélesebb körben elérhetővé váljon.

A Támogató szolgálatunk 2020-ban már harmadik alkalommal nyújtotta be pályázatát Otthoni Segítés szolgáltatás működtetésének folytatására. A pályázati program lebonyolítója a Nemzeti Fogyatékosságügyi és Szociálpolitikai Központ Nonprofit Kft, a szakmai módszertani hátteret a Kézenfogva Alapítvány biztosítja.

Az Otthon Segítés szolgáltatás célja a fogyatékkal élő, sajátos nevelési igényű, tartósan beteg gyermeket, felnőttet nevelő családok tehermentesítése.

A szolgáltatás elemei:

1. Felügyelet a család otthonában
* személy körüli teendők,
* hely-, és helyzetváltoztatás segítése,
* higiénés feladatok ellátása,
* alapápolás
1. kísérés
* kísérés egyéb szolgáltatás és az igénybevevő otthona között

Ellátottak:

* fogyatékossággal élő gyermeket és felnőttet gondozó családok,
* Sajátos nevelési igényű (SNI) gyermeket nevelő családok
* Tartósan beteg gyermeket (14 éves korig) gondozó családok.

A Támogató Szolgálat a korábbi években érzékelte, hogy lenne az igény a hozzátartozók részéről a ellátottak délutáni, hétvégi felügyeletére, a családok tehermentesítésére, ezért élt a lehetőséggel, benyújtotta pályázatát az Otthon Segítés Szolgáltatásra.

2020 áprilisában került sor a támogatási szerződés aláírására, melyben rögzítésre kerültek az alábbiak:

A vállalt támogatott óraszám: 1440 óra

A támogatott családok száma: 10 család

Ellátott terület: Vas megye.

A támogatott tevékenység kezdő időpontja 2020. április 1.,

a véghatárideje: 2021. március 31.

Az otthon segítés szolgáltatás körében ellátottak:

12 család / 13 ellátott:

1 fő látássérült,

2 fő autista,

5 fő halmozottan sérült,

2 fő mozgássérült,

3 fő értelmi sérült.

2020. december 31-ig. 839 ellátási óra teljesült.

A szolgáltatás térítésköteles, az érintett családok fizetendő térítési díja 200-600 Ft/óra jövedelmi helyzettől függően.

A szolgáltatás a cselekvési és ütemterv mentén épült fel.

Felmérésre került az egészségügyi, oktatási intézményekben az új igénylők köre, majd megtörtént a szakmai elvárások alapján a projektben közreműködő segítő szakemberek kiválasztása.

Szakmai vezető, diszpécser és pénzügyi munkatárs látja el a programmal kapcsolatos szervezési, szakmai ellenőrzési, adminisztrációs, pénzügyi feladatokat.

2020-ban 7 fő segítő szakember végzett Otthoni segítés szolgáltatást. A segítő szakemberek valamennyien rendelkeznek egészségügyi, szociális végzettséggel, fogyatékos ellátásból adódó tapasztalattal. Munkájukat megbízási szerződéssel végezték. 2018-ban a segítő szakemberek közül két fő, 2019-ben 3 fő végezte el a Kézenfogva Alapítvány Új utak a fogyatékos emberek családjainak személyi segítésében képzését 2020-ban 1 kolléga kezdte el a képzést, sajnos a vírushelyzet miatt nem sikerült befejeznie.

A program 2021. március 31-ig tart. A 2021. évben a pályázati lehetőségeket figyelembe véve szeretnénk folytatni a szolgáltatásnyújtást, lehetőség szerint bővítve az ellátotti kört és a nyújtott óraszámot.

**A 2020-as év speciális feladatai:**

A Koronavírus járvány megjelenése 2020 márciusában eddig nem ismert, új kihívásokkal terhelte meg a szociális ellátórendszert. A szolgáltatásnak is folyamatosan alkalmazkodnia kellett a megváltozott helyzethez, a korlátozásokhoz.

A veszélyhelyzet elrendelésekor fel kellett mérni, milyen munkaszervezési technikákkal, védelmi eszközök használatával, szigorúbb higiénés szabályok bevezetésével működtethető a legbiztonságosabban a támogató szolgáltatás.

Fokozott higiénés, fertőtlenítő szabályok kerültek bevezetése, a szájmaszk, gumikesztyű, cipővédő használata kötelezővé vált mindennapokban. A gépjárművek takarítása, fertőtlenítése, az utasok egyidejű a szállításának korlátozása mind a fertőzésveszély csökkentését szolgálta.

Az ellátottak egy része a megváltozott körülmények miatt nem a megszokott formában kérte a szolgáltatást. Változott a szállítások igénybevétele, hiszen online oktatásra álltak az iskolák, volt, aki egészségi állapota miatt hónapokig szüneteltette a munkába járást, nappali intézmény szolgáltatásainak igénybevételét. Ugyanakkor minden ellátott részére felajánlotta a szolgálat az egyéb formában történő segítségnyújtást. Bevásárlásban, gyógyszerek kiváltásában, házhozszállításban, tanácsadással, telefonos kapcsolattartással, nyújtott segítséget a szolgálat, így csökkentve az életkoruk, egészségi állapotuk miatt fokozottan veszélyeztetett ellátottak fizikai és lelki terheit. A város szociális ellátórendszerével együttműködve több alkalommal nyújtott segítséget a szolgálat olyan személyeknek is, akik nem a szolgálat ellátott ügyfelei, ugyanakkor szükségük volt szállításra, egyéb segítségre. Ennek a feladatnak az ellátásában külső segítséget is kapott a szolgálat.

Az Esélyautó Magyarország Kft. 2020. július-szeptember 31. közötti időszakban a COVID-19 járvány veszélyeinek, hatásainak nagymértékben kitett fogyatékkal élők megsegítése, megvédése érdekében a szolgálat részére használatba adott egy SEAT személygépkocsit. A gépjármű használatával nagyobb lehetőség nyílt a gyógyszerek, bevásárlások stb. kiszállítására az igénylők részére.

**3.7. UTCAI SZOCIÁLIS SZOLGÁLATOK I-II.**

Az utcai szociális munka célja az ellátatlan, de az intézményes ellátással szemben bizalmatlan, az utcán tartózkodó egyének, csoportok szociális és mentális segítése, elsősorban életmentés, megelőzés, integrálás céljából.

Az intézmény 2020 évben is a hajléktalan személyek minél szélesebb körű és zavartalan ellátása érdekében **együttműködési megállapodást** írt alá a Nyugat-dunántúli Regionális Diszpécserszolgálattal, a Mentőszolgálattal, a Rendőrséggel, a Közterület felügyelettel, valamint a Markusovszky Kórházzal. Rendszeres kapcsolatunk van a Hajléktalanokért Közalapítvánnyal, az országban működő hajléktalan ellátó szervezetekkel, a régióban működő egészségügyi és más szociális intézményekkel, a munkaügyi központtal, a Nyugdíjbiztosítási Igazgatósággal, az Egészségbiztosítási Pénztárral stb.

A társaság 2020 évben is **két utcai szolgálat** működtetésével biztosította a hajléktalan emberek **felkutatását**, az ellátásukat biztosító **információk nyújtását**, **a nappali melegedőbe, illetve az éjjeli menedékhelyre irányításukat, krízis esetben azonnali ellátásuk megszervezését.**

Ebben az évben is kiemelt figyelmet fordítottunk a krízisidőszakban az esetleges kihüléses események megelőzésére az érintettek éjjeli menedékhelyre, illetve szükség esetén kórházba szállításával. Az utcai szolgálat **naponta 7-22 óra között dolgozott, azonban a téli krízisidőszakban hétvégén és ünnepnapokon is szolgálatot teljesítettek 18-22 óra között.**

Ezzel együtt **megyei hatáskörű krízis autót** működtedtünk.A Mentőszolgálattal, a Rendőrséggel, a Markusovszky Kórházzal, a Közterület Felügyelettel, és a Pálos Károly Családsegítő és Gyermekjóléti Szolgálattal a hajléktalansággal összefüggő feladatokat évek óta együttműködési megállapodásban rögzítettük, melynek keretében közös járőrözéseket végeztünk, mind a rendőrséggel, mind a Pálos Károly Családsegítő Szolgálat utcai szociális munkásaival. Együttműködéshez az ÁNTSZ is csatlakozott. Együttműködési megállapodást kötötttünk a regionális diszpécser szolgálattal is.A rendőrség, a mentőszolgálat és a kórház sűrgősségi betegellátó részlegének rendelkezésére bocsátottuk azoknak a klienseinknek a névsorát, akik gondnokság alatt állnak, illetve a krízisidőszakban különösen veszélyben vannak, hiszen életkoruk, fizikai állapotuk miatt könnyebben bekövetkezhet fagyás miatti egészségkárosodás, esetleg halál.

2020. évben a két szolgálat munkatársai összesen **87** f**ő utcai hajléktalannal kerültek kapcsolatba**, **közülük 9 fő volt nő.**

|  |  |  |
| --- | --- | --- |
| **Ellátottak száma** **2019** | **I. számú utcai szocális szolgálat** | **II. számú utcai szocális szolgálat** |
| **Összesen:** | 44 | 43 |
| **Ebből nő:** | 7 | 2 |

A hajléktalan emberek többsége nem életvitelszerűen tartózkodik utcán, ismerősöknél, nem lakás céljára szolgáló helyiségekben húzza meg magát.

Az utcán élő hajléktalanok számában és a nemek szerinti megoszlásában évek óta nincs jelentős változás. A nők száma változatlanul alacsony, ők inkább igénybe veszik az ellátórendszer szolgáltatásait és gyakran szívességi lakáshasználóként is szállásokhoz jutnak.

A társaság munkatársainak nem az utcán tartózkodó hajléktalanok száma, hanem azok összetétele jelent komoly problémát. A téli időszakban több esetben kellett életmentést végrehajtanunk.

A téli időszakban az utcai hajléktalanok jelentős része igénybe veszi a Nappali melegedő és az Éjjeli Menedékhely szolgáltatásait, illetve egyre romló egészségi állapotuk miatt gyakran válik szükségessé betegszobai elhelyezésük.

**Az utcán élők életkor és nemek szerinti megoszlása**

|  |  |  |
| --- | --- | --- |
| **Életkor (év)** | **Férfi** | **Nő** |
| **Fő** | **%** | **Fő** | **%** |
| 18-20 | 1 | 1.28 | 0 | 0 |
| 21- 30 | 7 | 8,96 | 1 | 11,11 |
| 31-40 | 20 |  25,6 | 2 | 22,22 |
| 41-50 | 34 | 43,52 | 1 | 11,11 |
| 51-60 | 13 |  16,65 | 4 | 44,44 |
| 61- | 3 | 3,9 | 1 | 11,12 |
| Összesen: | **78** | 100 | **9** | 100 |

|  |  |
| --- | --- |
| Időszakosan tartózkodik az utcán | Folyamatosan utcán, illetve nem lakás célú helyiségben tartózkodik **34 fő** |
| 1-2 éve | 2-5 éve | 5 évnél több |
| **53 fő** | 9 | 19 | 6 |

2020. évben napi átlagban **14** fő utcai hajléktalannal foglalkoztak az utcai szociális munkás szolgálatok. 2020. évben összesen **424 bejelentés** érkezett intézményünkhöz. A lakossági bejelentések többsége az ingyenesen hívható zöld számra érkezett, amit az információs szolgálatot teljesítő munkatárs fogadott, majd továbbította azt az utcai szociális szolgálatnak. Emellett a kórházból is gyakran kaptunk bejelentéseket.

**Az utcai szociális munkás szolgálatok által nyújtott szolgáltatások megoszlása**

1. **számú utcai szolgálat**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2020.** | **Egészségügyi szolgáltatásokhoz való hozzáférés segítése** | **Nappali szolgáltatásokhoz való hozzáférés segítése** | **A szállás nyújtó intézményekkel szembeni előítéletek leküzdése** | **Bentlakásos, tartós bentlakásos intézményi elhelyezés szervezése** | **Az ügyfél képviselete bentlakásos, tartós bentlakásosintézményi elhelyezés elérésére** | **Egyedi lakhatásba kerülés segítése** | **Családi, baráti, közösségi kapcsolatok erősítése** | **Érdekérvényesítés segítése szabadidős tevékenységek segítése közösségszervezés** | **egyéb** |
| Január | 45 | 66 | 24 | 0 | 0 | 0 | 39 | 40 | 59 |
| Február | 38 | 85 | 13 | 0 | 0 | 1 | 20 | 31 | 38 |
| Március | 32 | 94 | 32 | 0 | 0 | 0 | 11 | 12 | 47 |
| Április | 36 | 93 | 20 | 0 | 0 | 0 | 13 | 13 | 36 |
| Május | 50 | 102 | 11 | 0 | 0 | 0 | 24 | 24 | 46 |
| Június | 42 | 151 | 42 | 1 | 0 | 0 | 25 | 15 | 85 |
| Július | 48 | 120 | 43 | 0 | 0 | 0 | 26 | 16 | 94 |
| Augusztus | 42 | 109 | 34 | 0 | 0 | 2 | 17 | 27 | 53 |
| Szeptember | 21 | 108 | 65 | 0 | 0 | 1 | 18 | 28 | 42 |
| Október | 48 | 97 | 57 | 0 | 0 | 1 | 11 | 19 | 31 |
| November | 44 | 116 | 78 | 0 | 0 | 1 | 12 | 30 | 50 |
| December | 50 | 125 | 79 | 0 | 0 | 0 | 23 | 21 | 80 |
| **Összesen:** | **496** | **1166** | **498** | **1** | **0** | **6** | **239** | **276** | **661** |

1. **számú utcai szolgálat**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2020.**  | **Egészség****gyi szolgáltatásokhoz való hozzá-férés segítése** | **Nappali szolgáltatásokhoz való hozzá-férés segítése** | **A szállás-nyújtó intézményekkel szembeni előítéletek leküzdése** | **Bentlakásos, tartós bentlakásos intézményi elhelyezés szervezése** | **Az ügyfél képviselete bentlakásos, tartós bentlakásos intézményi elhelyezés elérésé-re** | **Egyedi lakhatásba kerülés segítése** | **Családi, baráti, közösségi kapcsolatok erősítése** | **Érdekérvényesítés segítése szabad-idős tevékenységek segítése közösség-szervezés** | **egyéb** |
| Január | 35 | 55 | 33 | 0 | 0 | 0 | 10 | 32 | 69 |
| Február | 30 | 41 | 42 | 0 | 0 | 0 | 13 | 21 | 48 |
| Március | 23 | 67 | 49 | 0 | 0 | 1 | 31 | 32 | 27 |
| Április | 27 | 50 | 21 | 0 | 0 | 0 | 24 | 23 | 48 |
| Május | 36 | 51 | 30 | 0 | 1 | 0 | 19 | 14 | 27 |
| Június | 24 | 49 | 59 | 0 | 0 | 0 | 8 | 15 | 36 |
| Július | 42 | 70 | 51 | 0 | 0 | 0 | 21 | 16 | 45 |
| Augusztus | 36 | 83 | 25 | 1 | 0 | 0 | 20 | 27 | 54 |
| Szeptember | 53 | 62 | 36 | 0 | 0 | 0 | 18 | 28 | 43 |
| Október | 50 | 79 | 28 | 0 | 0 | 0 | 10 | 39 | 42 |
| November | 44 | 70 | 49 | 0 | 0 | 0 | 19 | 20 | 51 |
| December | 79 | 88 | 61 | 0 | 0 | 1 | 32 | 31 | 60 |
| **Összesen:** | **479** | **765** | **484** | **1** | **1** | **2** | **225** | **298** | **550** |

|  |
| --- |
| **Az utcai szociális szolgáltatásból kikerültek száma**I. számú utcai szociális szolgálat |
| éjjeli menedékre került | átmeneti szállásrakerült | önálló lakhatásba *(a szociális intézményrendszeren kívüli lakhatás, pl. HKA/ÖKA/TÁMOP támogatott lakhatás, önkormányzati bérlet, albérlet, munkásszálló, hazaköltözés, összeköltözés*) | tartós bentlakásos intézménybe került | elhunyt | büntetés végrehajtási intézetbe került | ismeretlen helyre távozott |
|  4 fő | 3 fő | 3 fő | 1 fő | 4fő | 0fő | 15 fő |
| Gondozásban maradt 14 fő |

|  |
| --- |
| **Az utcai szociális szolgáltatásból kikerültek száma**II. számú utcai szociális szolgálat |
| éjjeli menedékre került | átmeneti szállásrakerült | önálló lakhatásba *(a szociális intézményrendszeren kívüli lakhatás, pl. HKA/ÖKA/TÁMOP támogatott lakhatás, önkormányzati bérlet, albérlet, munkásszálló, hazaköltözés, összeköltözés)* | tartós bentlakásos intézménybe került | elhunyt | büntetés végrehajtási intézetbe került | ismeretlen helyre távozott |
| 5 fő | 1 fő | 1 fő | 1 fő | 4 fő | 2 fő | 9 fő |
| Gondozásban maradt 20 fő |

**3. 8. Nappali ellátás**

**3. 8. 1. Idősek Klubjai**

A 18. évet betöltött, elsősorban időskorúak nappali ellátásának biztosítására Szombathely Város területén 2019-ben öt Idősek Klubja működött, 256 férőhellyel.

A szolgáltatást a város közigazgatási területén a **Pálos Károly Szociális Szolgáltató Központ és Gyermekjóléti Szolgálat** biztosítja.

Az idősek klubjaiban nyújtott szolgáltatásokat azok az időskorúak veszik igénybe, akik otthonukban élnek, de társaságra, közösségre, hasznos, értelmes időtöltésre vágynak, valamint fontosnak tartják testi és szellemi aktivitásuk megőrzését.

A klubok által biztosított szolgáltatások: étkezés, tisztálkodás lehetősége, egészségügyi ellátások, szabadidős programok, ügyintézésben való segítségnyújtás, mentális gondozás.

Az ellátásban részesülők 2020. évi induló létszáma: 240 fő

Tárgyévben felvettek száma: 27fő

**Tárgyévben ellátottak száma: 267 fő**

Tárgyévben megszűntek száma: 52 fő

Az ellátást igénybe vevők száma tárgyév december 31-én: 215 fő

Az éves ellátotti létszám az előző évihez képest csökkent, különösen a felvételek számában érzékelhető jelentős visszaesés. Ennek oka, hogy a koronavírus járvány miatti korlátozó intézkedések sorában az elsők között szerepelt a nappali ellátást biztosító intézmények bezárása 2020. április 05-től. A tavaszi veszélyhelyzet feloldását követően is csak korlátozott létszámban voltak látogathatók a klubok.

Az év során 52 fő ellátása szűnt meg, 31 fő esetében saját kérésre (elsősorban családi okokra hivatkozva, illetve romló egészségi állapot miatt házi segítségnyújtást kértek), 13 fő elhunyt, 2 fő bentlakásos intézményi elhelyezést nyert, 3 fő elköltözött az intézmény ellátási területéről, 3 fő pedig demens nappali ellátásba került.

**A klubtagok életkor és nemek szerinti megoszlása**

|  |  |  |  |
| --- | --- | --- | --- |
| **Életkori megoszlás** | **Férfi** **(fő)** | **Nő****(fő)** | **Összesen****(fő)** |
| 40 - 59 év | 2 | 3 | 5 |
| 60 - 64 év | 5 | 9 | 14 |
| 65 - 69 év | 13 | 27 | 40 |
| 70 - 74 év | 17 | 42 | 59 |
| 75 - 79 év | 12 | 51 | 63 |
| 80 - 89 év | 21 | 58 | 79 |
| 90 év felett | 1 | 6 | 7 |
| **Összesen:** | **71** | **196** | **267** |

A klubtagok életkor és nemek szerinti megoszlásában jelentős változás nem történt, változatlanul magas a 80 év feletti korosztály (32,21%) és a nők aránya (73,41%).

A korábbi évekhez hasonlóan magas volt az egyedül élők aránya, 2017-ben 73,21%, 2018-ban 73,63%, 2019-ben 79,22%, 2020-ban 75,66%. Ők elsősorban a magány oldása, a szabadidő hasznos eltöltése érdekében vették igénybe a klub szolgáltatásait.

A szolgáltatásban részesülők 70,79%-át jellemezte a multimorbiditás, azaz több betegség együttes előfordulása. Jelentős volt a keringési, a mozgásszervi és a különféle anyagcsere megbetegedésekben szenvedők száma és évről évre emelkedik a pszichiátriai betegek aránya is.

A klubokban elérhetőek voltak különböző prevenciós célú egészségügyi szolgáltatások, pl.: vérnyomás- és vércukorszint-mérés, ismeretterjesztő előadások, Etka jóga foglakozások, gerinctorna.

A korábbi években nagyon aktív, mozgalmas közösségi élet folyt a klubokban, melynek a 2020-ban kirobbanó járvány szinte egy csapásra véget vetett. A nagyobb létszámú programok (Irodalmi kávéház, Idősek Szabadegyeteme stb.) az idősek védelme érdekében nem kerültek megszervezésre.

Amíg a korlátozó intézkedések lehetővé tették, a klubokon belüli, kisebb létszámú rendezvények zajlottak, mint például:

* szellemi vetélkedők,
* ünnepi megemlékezések,
* kártyaversenyek, memóriafejlesztő játékok,
* meseterápiás foglalkozások.

Az étkezést igénybe vevők számában jelentős változás nem történt, 212 fő vette igénybe helyben fogyasztással a szolgáltatást. 165 fő normál, 30 fő diabetikus, 17 fő pedig könnyű-vegyes étrend szerint étkezett. 27.519 adag étel került kiszolgálásra.

Az igénybe vevők közül mindenki fizetett térítési díjat, 54 fő kérte a megállapított személyi térítési díj mértékének csökkentését nehéz anyagi helyzete miatt. Mindegyikük kapott a rendszeres havi kiadásaihoz igazodó kedvezményt.

Az intézmény 9 személyes kisbuszával, valamint egy személygépkocsival biztosított volt a mozgásukban korlátozottak, idősek szállítása a klubokba, valamint külső programokra. 2020 márciusától a veszélyhelyzet kihirdetését követően a kisbusszal történő szállítás a zsúfoltság miatti fertőzésveszély elkerülése érdekében felfüggesztésre került.

**A járványügyi veszélyhelyzettel összefüggő tevékenységek**

A koronavírus járvány első hullámában az idősek és más veszélyeztetett csoportok védelme érdekében a Kormány első intézkedései között szerepelt a nappali ellátást biztosító szociális intézmények bezárása.

A zárlat idején azon klubtagoknak, akik szociális étkeztetést vettek igénybe és a klubban fogyasztották el ebédjüket, a gondozónők vitték ki a napi egyszeri meleg ételt, a hét minden napján, hétvégén és ünnepnapokon is. A gondozók a klubtagokkal telefonon tartották a kapcsolatot, segítséget nyújtottak számukra bevásárlásban, gyógyszerek kiváltásában, a háziorvossal, hozzátartozókkal való kapcsolattartásban, érdeklődtek egészségi állapotuk, hogylétük felől. A járvány tavaszi időszakában a fő hangsúly arra helyeződött, hogy az idősek ne hagyják el otthonukat, ne találkozzanak hozzátartozóikkal, ismerőseikkel a megbetegedés elkerülése érdekében.

A bezártság, a bizonytalanság, a személyes kapcsolatok hiánya nagyon megviselte az időseket, jelentősen nőtt a mentális gondozásra szorulók száma. Beszélgetésre, megnyugtatásra, biztatásra volt szükségük, annak érdekében, hogy könnyebben viseljék megváltozott élethelyzetüket.

A veszélyhelyzet feloldását követően a klubok korlátozott ellátotti létszámmal kezdhettek újra működni. Ez idő alatt - és azóta is folyamatosan - a gondozók fokozott figyelmet fordítottak a maszkhasználat és a védőtávolság betartására, a helyiségek folyamatos fertőtlenítésére.

**3.8.2. Demens személyek nappali ellátása**

A demens személyek nappali ellátása keretében az orvosszakértői szerv vagy Pszichiátriai/Neurológiai Szakkollégium által befogadott demencia centrum vagy pszichiáter, neurológus, geriáter szakorvos demencia kórképet megállapító szakvéleményével rendelkező személyeket láthat el az intézmény.

A demens személyek nappali ellátása integrált formában, az intézmény két telephelyén, összesen 14 férőhelyen biztosított.

Az ellátásban részesülők 2020. évi induló létszáma: 14 fő

Tárgyévben felvettek száma: 3 fő

**Tárgyévben ellátottak száma: 17 fő**

Tárgyévben megszűntek száma: 7 fő

Az ellátást igénybe vevők száma tárgyév december 31-én: 10 fő

Mind a felvételek, mind a megszűnések száma jelentősen elmaradt a tavalyi évitől, de különösen a felvételek számában volt jelentős a csökkenés. Ennek oka a nappali ellátást érintő korlátozó intézkedések bevezetése.

A demens nappali ellátásban részesülők hozzátartozói számára különösen nehéz és megterhelő volt a klubok bezárása alatti időszak, hiszen az idős napi 24 órás ellátását, felügyeletét önmaguknak kellett megoldaniuk.

2 fő esetében napi 8 órás, 3 fő esetében igény szerint heti néhány órás gondozói felügyelet került biztosításra a gondozottak lakóhelyén, a hozzátartozók munkahelyi és egyéb elfoglaltsága miatt.

7 fő ellátása szűnt meg, közülük 4 fő esetében bentlakásos intézményi elhelyezésre került sor, 1 fő elköltözött az intézmény ellátási területéről. 2 fő ellátása saját kérésre szűnt meg, mivel az egészségi állapotukban bekövetkezett változás a házi segítségnyújtás biztosítását tette szükségessé.

**A klubtagok életkor és nemek szerinti megoszlása**

|  |  |  |  |
| --- | --- | --- | --- |
| **Életkori megoszlás** | **Férfi** **(fő)** | **Nő****(fő)** | **Összesen****(fő)** |
| 40 - 59 év | - | - | - |
| 60 - 64 év | - | - | **-** |
| 65 - 69 év | 1 | - | **1** |
| 70 - 74 év | 1 | 1 | **2** |
| 75 - 79 év | 1 | 3 | **4** |
| 80 - 89 év | 1 | 7 | **8** |
| 90 év felett | - | 2 | **2** |
| **Összesen:** | **4** | **13** | **17** |

Az ellátásban részesülők több, mint fele, 58,82%-a 80 év feletti volt.

A demens személyek nappali ellátásában alapvető cél, hogy a foglalkozások elősegítsék az ellátottak meglévő képességeinek stabilizálását, lehetséges mértékig a fejlesztését, esetleg a már elmaradt képességek újbóli felszínre hozását.

Ennek érdekében az alábbi terápiák voltak elérhetők:

**Mozgásterápia**

Olyan speciális mozgásmódszerek alkalmazása, melyek a szokásos gyógytorna keretében nem ismertek. Lényege és célja: az egyes kifejező mozgások, mozdulati egységek, testhelyzetek és mozgás együttesek megtanítása, újratanulása.

**Zeneterápia**

Olyan pszichoterápiás eljárás, amely a zenét eszközként használja komplex személyiségfejlesztés vagy gyógyító tevékenység keretében. A zene eszköz az élménykeltésben és az élményfeldolgozásban, mint nonverbális terápia hatékony módszer. A hangulati és érzelmi életen keresztül jut el az idős emberekhez, oldja a pszichés merevséget vagy lágyítja azt.

Aktív (éneklés, hangszeres zenélés) és passzív (zenehallgatás) zeneterápia együttes alkalmazására került sor.

**Biblioterápia**

Az olvasmányok kiválasztása a demens személyek érdeklődési körének, mentális állapotának megfelelően történt. Tartalmuk különböző volt, pl.: mesék, rövid anekdoták, stb.

A mindennapok során folyamatosan kellett törekedni a memória erősítésére, régi ismeretek, ismerősök felidézésére.

Mivel az ellátás integrált formában történt, a demens klubtagok képességeikhez, igényeikhez mérten természetes módon bekapcsolódtak a klub által szervezett egyéb foglalkozásokba, programokba.

**3. 8. 3. Fogyatékossággal élők nappali ellátása**

**Fogyatékos Emberek Nappali Szolgálata**

A Fogyatékos Emberek Nappali Szolgálata a Szombathely, vagy Szombathely kistérségében állandó lakcímmel rendelkező, vagy életvitelszerűen ott tartózkodó harmadik életévét betöltött, önkiszolgálásra részben képes, vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkezését.

A szolgálat célja az ellátottak társadalmi integrációjának elősegítése, önálló életvezetésük támogatása. A fogyatékossággal élő ellátottak egyedi képességeikhez és szükségleteikhez mérten önállóvá váljanak a mindennapi életvezetésükben. Alakuljanak ki olyan szociális képességek bennük, melyek lehetővé teszik a normál közösségi életben való részvételt.

A Nappali Szolgálat engedélyezett férőhelyszáma: 65 fő

**A pandémia hatása az intézmény működésére 2020. évben:**

Az intézmény – hasonlóan a többi szociális intézményhez- nagyon nehéz helyzetbe került, amikor hazánkba is „betört” a COVID-19 koronavírus járvány március elején.

***2020. március 2-***án megjelent a Nemzeti Népegészségügyi Központ által kiadott eljárásrend a 2020. évben azonosított új koronavírussal kapcsolatban. Az eljárásrend a vírusra vonatkozóan adott támpontot és információkat. Ebben az időszakban a fenntartó és az intézmény is folyamatosan nyomon követte a Kormány és az Operatív Törzs bejelentéseit, intézkedéseit, a hozott intézkedésekről folyamatosan informálta az ellátottakat, a dolgozókat és igyekezett megtervezni az előtte álló időszakra vonatkozó szakmai munkát.

A vírus „berobbanását követően” Magyarország kormánya ***2020. március 11. napján kihirdetette a veszélyhelyzetet,*** amely a Nappali Szolgálat működését a következőképpen befolyásolta:

***2020. március 16-***tól a Nappali Szolgálat ügyeleti rendszerű működésre állt át. Ennek megfelelően 5 fő ügyeletet kérő ellátott számára 2 fő szociális gondozó biztosította az ellátást.

***2020. március 18***-án jelent meg az Emberi Erőforrások Minisztériuma által kiadott Útmutató a koronavírus terjedésének megelőzése és a kockázatok csökkentésére a szociális alapszolgáltatásokban címmel, amely egyértelműen leírta, hogy a ***nappali intézmények épületében nyújtott szolgáltatások felfüggesztésre kerülnek***.

Ezt követően ügyleti beosztással infokommunikációs eszközön keresztüli szolgáltatásnyújtás által igyekezett az intézmény segíteni az otthonukban maradó fogyatékkal élő ellátottakat. Az ellátottakkal, valamint azok családjával napi szintű telefonos kapcsolattartás zajlott ebben az időszakban. Az ellátottak állapotának nyomon követése folyamatos volt. Minden ellátott esetében felmérésre került, hogy kinél milyen jellegű segítségnyújtásra van szükség. Az intézmény dolgozói a támogató szolgálattal együttműködve indokolt esetben, otthonukban is felkeresték az ellátottakat, segítették őket a bevásárlásban, gyógyszerkiváltásban is.

Kiemelt figyelmet fordított az intézmény ebben az időszakban, hogy az otthonukban maradt ellátottak naponta kapjanak készségfejlesztő feladatokat, továbbá, hogy a szabadidejük tartalmas eltöltését segíteni tudja. Ennek érdekében kialakításra került egy zárt Facebook csoport, ahova naponta tett fel ilyen jellegű tartalmakat a Szolgálat.

***2020. május 18-tól*** a szolgálat 5 munkatársa – kihasználva a szabad humán erőforrás kapacitást a szervezetnél- bekapcsolódott a veszélyhelyzet alatt biztosítható ***munkahelyi gyermekfelügyelet biztosításába***.

Az ellátottak felöl az addigi időszakban folyamosan, egyre erősebb jelzéseket kapott az intézmény arra vonatkozóan, hogy mekkora problémát jelent az elhúzódó veszélyhelyzet miatt a fogyatékossággal élő családtagjuk otthoni felügyeletének biztosítása. Ezen jelzések továbbításra kerültek írásban az SZGYF Módszertani Főosztálya felé.

***Május 27-vel láthatóvá vált az a jogszabálytervezet***, hogy az ellátotti létszám 50%-ig fogadhatnak ügyfeleket a nappali intézmények, azonban mégis csaknem 1 hónap telt el addig, míg a veszélyhelyzet megszüntetését elrendelve életbe lépett a 2020. évi LVIII. törvény.

Ennek megfelelően ***2020. június 22-én kinyitott a Fogyatékos Emberek Nappali Szolgálata***.

A nyitást követően kiemelt figyelmet fordított az intézmény a járványügyi előírások maximális betartására, valamint az ellátottak és családjuk folyamatos tájékoztatására.

A közvetlen kontaktusok minimalizálása érdekében az intézmény időbeni eltolással és az ellátottakat állandó csoportokra bontva biztosította a szolgáltatásnyújtást.

Az őszi időszakban megemelkedett fertőzésszámok hatására indokolttá váltak újabb korlátozó intézkedések. A biztonságos ellátás biztosítása érdekében Dr. Nemény András Szombathely Megyei Jogú Város polgármestere **2020. november 9.** napjától az egyidejűleg ellátható személyek számát 35 főben határozta meg.

**Statisztikai adatok 2020. évre vonatkozóan:**

2019. december 31-én a megállapodással rendelkező igénybe vevők száma: 58 fő

2020. december 31-én a megállapodással rendelkező igénybe vevők száma: 57 fő

Az év folyamán ellátásba vett új ügyfelek száma: 3 fő

Az év folyamán megszüntetett ellátások: 4 fő

A megszűnések okai: elhunyt (1 fő) megváltozott élethelyzet (3 fő)

Nappali ellátást igénybevevők száma az év során összesen: 13 715 fő

Az igénybevevők száma tartalmazza az év során a személyes jelenléttel, valamint online szolgáltatásnyújtással ellátott személyeket is.

**Az ellátást igénybevevők fogyatékossági csoport szerinti megoszlása:**

* Mozgássérült 1 fő
* Autista: 3 fő
* Halmozottan fogyatékos: 8 fő
* Értelmi fogyatékos 45 fő

Ebből:

* Enyhe fokban értelmileg akadályozott: 4 fő
* Középfokban értelmileg akadályozott: 34 fő
* Súlyosan értelmileg akadályozott: 8 fő

**Az ellátást igénybevevők életkor, és nem szerinti megoszlása:**

* 3-17 év közötti férfi 0 fő
* 3-17 év közötti nő 0 fő
* 18-29 év közötti férfi 12 fő
* 18-29 év közötti nő 9 fő
* 30-39 év közötti férfi 13 fő
* 30-39 év közötti nő 7 fő
* 40-49 év közötti férfi: 9 fő
* 40-49 év közötti nő 6 fő
* 50- év feletti férfi: 0 fő
* 50- év feletti nő: 1 fő

**Nappali ellátásért fizetendő intézményi térítési díjak:**

A térítési díjak összege az ellátottak jövedelmétől függően változik.

1. Étkezés térítési díja 785 Ft

Diétás étkezés térítési díja 865 Ft

1. Nappali ellátásért fizetendő térítési díj 1950 Ft

A térítési díjak megállapítása az ellátottak jövedelmének az öregségi nyugdíjminimumhoz számított mértékétől függ:

Minimális térítési díj:

 Az öregségi nyugdíjminimum 125 % alatti jövedelem esetén a térítési díj:

* Étkezés térítési díja: 80 Ft, diétás ebédnél 85 Ft

Az öregségi nyugdíjminimum 140% alatti jövedelem esetén a térítési díj:

* Nappali ellátásért fizetendő térítési díj: 40 Ft

Maximális térítési díj:

Az öregségi nyugdíjminimum 205% feletti jövedelem esetén a térítési díj:

* Étkezés térítési díja: 785 Ft, diétás ebédnél 865 Ft

Az öregségi nyugdíjminimum 667% feletti jövedelem esetén a térítési díj:

* Nappali ellátásért fizetendő térítési díj: 195 Ft

**Az ellátást biztosították:**

* 1 fő szolgálatvezető
* 3 fő terápiás munkatárs
* 3 fő szociális gondozó

**Az intézmény által biztosított szolgáltatások:**

* Felügyelet
* Gondozás
* Étkeztetés
* Esetkezelés
* Háztartási vagy háztartást pótló segítségnyújtás
* Készségfejlesztés
* Közösségi fejlesztés
* Pedagógiai segítségnyújtás
* Tanácsadás

**Felügyelet:**

A nappali szolgálat nyitvatartási idejében az ellátottak számára személyes felügyeletet biztosít. A felügyeletet a szociális gondozók biztosítják.

Ellátottainknak állapotukból adódóan szükségük van a felügyelet biztosítására. A fogyatékosságuk súlyosságától függ, hogy kinek mekkora mértékben van szüksége erre.

Intézményünk munkanapokon reggel 7 órától délután 4 óráig tart nyitva.

**Gondozás:**

Az ellátottak egyéni szükségleteinek megfelelő megfelelően valósul meg a nappali szolgálatban a gondozás. A szociális gondozók végzik a feladatellátást.

A gondozás célja az ellátottak testi-lelki támogatása, fejlesztése, az önállóságuk lehető legnagyobb fokú megőrzése mellett, illetve, hogy segítse az ellátottak családban, társadalmi státuszban való megtartását, visszailleszkedését.

A szolgáltatás 8 gondozási csoporton belül valósul meg egy-egy felelős gondozónő bevonásával. A gondozási csoportok kialakítása az ellátottak életkorának és a fejlettségi szintjének figyelembevételével történik.

**Esetkezelés:**

A szolgálat ellátottainak segítése mindennapi életük során felmerülő problémáik megoldásában, céljaik elérésében. Leggyakoribb esetkezelések voltak az év folyamán: konfliktushelyzetek megoldásának segítése, fogyatékossághoz kapcsolódó ellátások segítése.

**Háztartási vagy háztartást pótló segítségnyújtás:**

Az ellátottak önálló életvitelének segítése nagyon hangsúlyos szolgáltatási forma. Az önálló életvitel elősegítése a szolgálat egyik legfőbb alapelve.

A napközibe járó fiatalokat a mindennapi életvitelükben, személyes környezetük rendben tartásában, mindennapi ügyeik intézésében igyekezett fejleszteni a nappali szolgálat. A foglalkozások célja: A fejlesztésben résztvevők a képességeikhez mérten a lehető legönállóbb módon tudják elvégezni az önkiszolgálásukkal kapcsolatos háztartási munkákat, mindennapi életükben keletkező feladatokat. A tevékenységet természetes teendőként építsék be mindennapi életükbe.

**Készségfejlesztés:**

A társadalmi beilleszkedést segítő magatartásformák kialakításának, egyéni és társas készségek kialakításának, fejlesztésének segítése.

Formái:

* K*ompetenciafejlesztő foglalkozások: Szociális kompetenciák, pozitív egészségmagatartás kialakítása*

Egészségmagatartás és a szociális kompetenciák fejlesztésének célja, az egészségi állapotot javító, fejlesztő magatartás és szokásrend kialakítása. Törekvés a tiszta, egészséges környezet megteremtésére. Felismertetni a helyes döntések szerepét a felnőtt életre, önálló életvezetésre vonatkozóan, a döntési kompetencia kialakítása.

* *Manuális készségfejlesztés*

A manuális készségfejlesztéssel cél a fogyatékos fiatalok finommanipulációjának szinten tartása, fejlesztése. A fejlesztő foglalkoztatás során a megfelelő finommanipuláció kiemelt fontosságú, hiszen a foglalkoztatás során kézzel könnyen végezhető feladatokat látnak el.

*- Kondicionális képességek fejlesztése:*

Csoportos munka formában az éves munkatervben meghatározott módon történik különböző tornafoglalkozások (napi torna, jóga, táncfoglalkozás, csapatjátékok, eszközös sporttevékenység: kerékpár, evezőpad, elliptikus tréner) megvalósításával.

A szolgálat rendszeresen felméri az ellátottak egészségi állapotát. Probléma esetén jelzést tesz a hozzátartozók felé, illetve az állapotuk javításának érdekében szervez számukra foglalkozásokat.

**Tanácsadás:**

Az ellátottak a fogyatékosságához és a mindennapi életvezetéséhez kapcsolódó kérdések nehézségek megoldását segítő szolgáltatás.

**Pedagógiai segítségnyújtás:**

Olyan ismeretek, értékek, viselkedések, attitűdök, értékek átadása, gyakoroltatása, amely az ellátottak fejlődését segíti.

A szolgáltatás kompetenciafejlesztő foglalkozások keretében valósul meg.

Anyanyelvi kompetencia fejlesztésének kiemelt területe, a verbális és írott kommunikációfejlesztése. Az anyanyelvi kommunikáció magában foglalja a gondolatok, érzések és érzelmek kifejezését és értelmezését szóban és írásban egyaránt, valamint a helyes és kreatív nyelvhasználatot az élet minden területén: családon belül, az intézményben, társadalmi érintkezések, szabadidős tevékenységek során.

A szolgálat segíti az ellátottakat, hogy kérdéseikre megfelelő tájékoztatást kapnak, véleményüket nyíltan, hátrányos következmények nélkül elmondják, kérésüket, visszajelzésüket, esetleges panaszukat megfelelő módon, tisztelettel kezeljék.

**A digitális kompetencia fejlesztése**, az infokommunikációs eszközök használatának elsajátításával és gyakoroltatásával történik. A fejlesztése magában foglalja az információs társadalom technológiáinak magabiztos és kritikus használatát, az információ megkeresését, alkalmazását, a valós és virtuális kapcsolatok megkülönböztetését

**Közösségi fejlesztés:**

A normalizáció elvét szem előtt tartva tervezi és szervezi a szolgálat a szabadidős programokat, közösségi rendezvényeket az ellátottak számára.

A 2020. évben kialakult pandémia hatására sajnos csak nagyon kevés programot tudott megvalósítani a szolgálat. A megvalósított rendezvények, programokon való részvételek a veszélyhelyzet ideje alatt a járványügyi előírásokat betartva valósultak meg.

**2020. év során megvalósított közösségi programok**

**Január 22. Magyar Kultúra Napja**

Intézményünk megemlékezett a Magyar Kultúra Napjáról.

**Február 19. Kőszeg- Arany Egyszarvú Patikamúzeum - múzeumpedagógiai foglalkozás**

A napközi fiataljai Kőszegre látogattak, ahol a Patikamúzeum jóvoltából lehetőséget kaptak a bálozással kapcsolatos régi tárgyak megismerésére, illetve foglalkozás keretében csokornyakkendőt és kitűzőt készíthettek el.

**Február 24. Farsang**

Az ellátottak számára fontos program a farsang, hiszen lehetőséget ad számukra a kikapcsolódásra, táncra.

**Február 25. Farsangfarka- Kőszeg**

A szolgálat életébe hagyománnyá vált, hogy részt vesz a farsangot búcsúztató vidám programon, Kőszegen.

**Március 5. Kirándulás- Körmend**

Az ellátottak egy csoportja Körmendre látogatott a Batthyány Örökségközpontba, ahol az aktuális tárlatot tekintették meg

**Március 8. Nőnap**

A jeles nap alkalmából a fiúk egy kis műsorral és saját készítésű ajándékkal kedveskedtek a lányoknak.

**2020. július 27. Kirándulás Lukácsházára az Abért tóhoz**

A pandémia „első hullámát” követően a nyári időszakban lehetőség volt külső programokon, rendezvényeken való részvételre.

A fiatalok egy csapata látogatást tett a nyáron az Abért tónál.

**2020.augusztus 10-16. Speciális Filmes Alkotótábor- Szolnok**

A napközi speciális filmes csapatának tagjai lehetőséget kaptak arra, hogy részt vegyenek a filmezési folyamatot segítő alkotótáborban. 6 napközis fiatal ráborozását 2 fő segített a szolgálattól.

**2020.szeptember 11. Kőszegi Filmes Nap Online**

A pandémia „második hulláma” miatt sajnos személyes részvétellel nem tudott megvalósulni a Kőszegi Filmes Nap, de a napközi csoportja online kapcsolódással részt vett a programon, sőt még egy kisfilmforgatást is megvalósítottak ezen a napon- az elkészült kisfilm „Száz akadály” címmel megszerezte az első helyet.

**2020. szeptember 30. II. Tiszántúli Speciális Filmszemle Kisújszállás –online**

**3. hely**

Online módon valósult meg a II. Tiszántúli Speciális Filmszemle is. Az alkalomra nevezett kisfilmmel 3. helyezést szereztek.

**2020.november 18. Magyar Speciális Független Filmszemle Budapest**

Online bekapcsolódással vettek részt a fiatalok a Magyar Speciális Független Filmszemlén**.** A rendezvényre nevezett kisfilm: 100 akadály-Aranyszárny nagydíj elismerésben részesült.

A szolgálat ellátottját, Szabó Biankát zsűritagnak is felkérték a rendezvény kapcsán.

**2020.november 23. Magyar Televízió –Budapest**

A filmes csapat „lelke”, ellátottunk Szabó Bianka meghívást kapott a Magyar Televíziótól. Felkérték egy beszélgetésre, hogy ossza meg tapasztalatait Fábián Gábor, a Magyar Speciális Mozgókép Egyesület elnökével együtt a Filmszemle eredményeivel kapcsolatosan.

**2020.december**

Intézményünk életében hagyománnyá vált az elmúlt években, hogy a karácsonyi időszakban kis műsort készítsenek és adjanak elő többek között a Kolozsvár úti Hajléktalan Emberek Otthonában. A 2020. évben sajnos nem volt lehetőség a személyes előadásra, így a fiatalok az elkészült kis műsort videóra felvéve jutatták el az ott élő idős emberek számára.

**A szolgálat tevékenységét segítő pályázati projektek bemutatása**

**FOF2019**

***„Speciális színpadképek és képességek”- Szemléletformálás és értékteremtés alternatív színjátszó körökkel és integrált műhelyekkel***

Támogató: Nemzeti Fogyatékosügyi és Szociálpolitikai Központ

Elnyert támogatási összeg: 2.500.000.-Ft

Projekt időtartama: 2019. szeptember 01.- 2020. június 30.

A program a pandémia miatt meghosszabbításra került 2020. szeptember 30-ig.

Fogyatékos emberek bevonásával alternatív színjátszó szakkör jött létre, amely fókuszában a nonverbális kommunikáció áll. A foglalkozások során alkalmazott rítusszerű színpadi mozgások, kontrasztos fények és archaikus zenék felerősítik a produkció közönségre gyakorolt hatását. A szakkör munkájának eredményeként új előadás készül majd el a projekt végére. 5 alkalommal műhelymunkákon profi színészek segítik/segítették a résztvevők ismereteinek bővítését a színjátszásról.
Eredetileg a záró rendezvény a fogyatékkal élőket foglalkoztató színjátszó közösségek, magyarországi és határon túli diák színjátszó körök meghívásával integrált színjátszó találkozó keretében valósult volna majd meg, azonban a járványügyi helyzet hatására szükség volt a változtatásra. Így sajnos a tervezett színjátszó körök részvétele nélkül online formában tudott megvalósult a rendezvény, ahol a közreműködő szakemberek által bemutatásra kerültek a projekt által elért eredmények, továbbá a program időszaka alatt létrejött és bemutatott darab került lejátszásra.

**FOF2020**

***„Ne legyél áldozat!”- Fogyatékos emberek áldozattá válását megelőző program***

Támogató: Nemzeti Fogyatékosügyi és Szociálpolitikai Központ

Elnyert támogatási összeg: 2.006.447.-Ft

Projekt időtartama: 2020. szeptember 01.- 2021. június 30.

A projekt átfogó célja a fogyatékos emberek áldozattá válásának megelőzése. A fogyatékos emberek tájékoztatása, informálása értelmi fogyatékos fiatalok által alkotott kisfilmek segítségével annak érdekében, hogy áldozattá válásuk megelőzhető legyen.

Konkrét célja: olyan kisfilmek létrehozása az együttműködő partnerek segítségével, amelyek segítik más fogyatékossággal élő embereket abban, hogy a későbbiekben ne váljanak különféle bűncselekmények áldozatává. A kisfilm készítésének folyamata által a részt vevő értelmi fogyatékos emberek készségeinek, képességeinek a fejlesztése is fontos cél.

Együttműködő partnerek: Vas Megyei Rendőrfőkapitányság, Szombathelyi Áldozatsegítő Központ.

**Fejlesztő Foglalkoztatás**

A Szociális és Gyermekvédelmi Főigazgatóságtól a 2020. évre ***17 223 Ft*** feladategységhez kapcsolódó támogatási összegfelhasználására kapott lehetőséget a Fogyatékos Embereket Segítő Szolgáltatások a Fejlesztő foglalkoztatás biztosításához.

|  |  |  |
| --- | --- | --- |
|  | **Munkaszerződéssel/****Megállapodással rendelkezők száma** | **Felhasznált feladategység** |
| JANUÁR | 4 | 108 |
| FEBRUÁR | 19 | 1560 |
| MÁRCIUS | 19 | 996 |
| ÁPRILIS | 19 | 1560 |
| MÁJUS | 19 | 1578 |
| JÚNIUS | 19 | 1656 |
| JÚLIUS | 18 | 1702 |
| AUGUSZTUS | 18 | 1430 |
| SZEPTEMBER | 18 | 1604 |
| OKTÓBER | 18 | 1572 |
| NOVEMBER | 22 | 1698 |
| DECEMBER | 26 | 1910 |
| **Összesen** |  | **17 374** |

A Fejlesztő foglalkoztatás résztvevői a Fogyatékos Embereket Segítő Szolgáltatások intézményéből 100 %-ban a nappali ellátás ellátottjaiból kerültek ki.

2020. év folyamán két foglalkoztatási formában összesen **26 fő** kapott lehetőséget munkavégzésre.

Munka törvénykönyve szerinti foglalkoztatási forma:

* 3 fő - 4 órában foglalkoztatva
* 1 fő - 6 órában foglalkoztatva

Szociális törvény szerinti foglalkoztatási forma:

* 22 fő - 4 órában foglalkoztatva

A foglalkoztatásba bevont ellátottak eltérő képességei alapján két különböző típusú munkakör került kialakításra:

**Csomagolás**

A jó manuális képességekkel rendelkező foglalkoztatottak számára csomagolási, szortírozási munkák végzésére tudott lehetőséget biztosítani az intézmény.

2020. évben bérmunka szerződés keretében bedolgozói munkavégzés valósult meg a Dekorand Kereskedelmi és Szolgáltató Kft. számára. A munkatevékenységek kézzel könnyen végezhető egyszerű hajtási, csomagolási feladatok voltak: MAM cumikhoz tartozó vásárlói tájékoztatók előkészítése a további gyártási folyamatok számára.

A munkavégzéshez szükséges alapanyagokat, csomagolóanyagokat, félkész termékeket a vállalkozó biztosította. A megrendelt mennyiségeket hetente a vállalkozó szállította ki és az elkészült termékek elszállításáról is ő gondoskodott.

Az év során közel 900 ezer darab vásárlói tájékoztató összeállítását sikerült elvégezni.

Résztvevők száma **2020. év során: 18 fő**

**Takarítás**

Azok számára, akik a nagymozgásos feladatokban tudtak jól teljesíteni takarítási munkákat szervezett a szolgáltatás, az intézmény külső belső környezetének takarítását, rendben tartását végezték. Az udvaron található parkolók illetve parkosított terület rendben tartása zajlott az évszakoknak megfelelően: felsöprés, lehullott levelek összegyűjtése, hólapátolás volt a feladatuk.

Résztvevők száma **2020. év során: 8 fő**

**A pandémia hatása a szolgáltatásra:**

A pandémia kapcsán kialakult „első hullám” idején, az intézménylátogatási tilalom időszakában sikerült a munkavégzést úgy megszervezni, hogy a foglalkoztatásban résztvevő ellátottak, saját lakókörnyezetükben végezhették el a munkát.

A Támogató szolgálat segítségével valósult meg az egyének számára összerakott munkaanyagok kiszállítása. Folyamatos telefonos és online kapcsolattartás mellett kísérte figyelemmel az intézmény a munkavégzés folyamatát. Az elvégzett munka az összegyűjtés és rendszerezést követően került továbbításra a megrendelő felé.

**Fogyatékos Embereket Segítő Szolgáltatások dolgozóinak szakmai továbbképzései**

Az SZGYF szervezésében 2020. I. negyedévében a Támogató Szolgálat és az Otthon Segítés szolgáltatás szakemberei csoportos szupervíziós szakmai személyiségfejlesztő foglalkozáson vettek részt. A járványhelyzet miatt, a képzés megszakadt, az utolsó két alkalom a 2021.-es évben, online formában került megtartásra.

**3. 8. 4. Pszichiátriai és szenvedélybetegek nappali ellátása**

A Hársfa-ház Szenvedélybetegek Nappali Ellátója, a Szikla Pszichiátriai Betegek Nappali Ellátója, valamint a Rév Szenvedélybeteg Nappali Ellátó ellátási szerződés és együttműködési megállapodás keretében végzi a pszichiátriai és szenvedélybetegek nappali ellátását. A Hársfa-ház Pszichiátriai és Szenvedélybetegek Nappali Ellátójában 60 fő pszichiátriai és 20 fő szenvedélybeteg, a Szikla Pszichiátriai Betegek Nappali Ellátójában 90 fő, a Rév Szenvedélybetegek Nappali Ellátójában 40 fő ellátása biztosított.

Nappali ellátók szakmai tevékenysége:

Személyes gondoskodást nyújtó alapszolgáltatás, a tizennyolcadik életévüket betöltött fekvőbeteg-gyógyintézeti kezelést nem igénylő pszichiátriai és szenvedélybetegek részére, amely az öntevékenységre, az önsegítésre épülve biztosítja az ellátást igénybe vevők igényei alapján a kulturális, szabadidős, önismereti, képzési, lakossági és családi programok, találkozók szervezését, lebonyolítását. Lehetőséget biztosít a napközbeni tartózkodásra, védett környezetben történő 4 órás munkavégzésre, társas kapcsolatokra, valamint az alapvető higiéniai szükségletek kielégítésére.

A nappali ellátás célja, hogy a pszichiátriai és szenvedélybetegek integrált és teljes jogú tagjai maradjanak a társadalomnak, ill. olyan terápiás programokat is kell biztosítani, amelyek hozzájárulnak az ellátottak társadalmi re-integrációjához.

Kiemelt feladatunk a pszichiátriai és szenvedélybetegek minél szélesebb körének elérése, fogadása. A szerhasználatnak, valamint járulékos ártalmainak csökkentése, a változás elindítása és segítése. Az életmód, életvitel váltásának ösztönzése, az utógondozás, illetve a visszaesés megelőzése.

Az ismeretek átadása, az önértékelés erősítése, a magatartás és a kapcsolatok megváltoztatása, az erőforrások feltárása. A szenvedélybetegek nappali intézményének nem feladata az alkohol-, drog- és egyéb függőségi problémával küzdő személyek egészségügyi gondozása, azonban az intézményben szervezett foglalkozások, és programok révén törekszünk az életmód-változtatás ösztönzésére, a visszaesés megelőzésére.

A nappali ellátásban felvételt nyertek közül akinek legalább 40%-os egészségkárosodása van lehetőséget kap napi 4 órában könnyű fizikai munkát végezni. Amennyiben nincs rokkantsági fokozata annak a szabadidő hasznos eltöltése mellett (pl: textil-kreatív műhelyekben tevékenykednek) a terápiás életvezetést segítő programokba kerül bevonásra.

**A Szikla Pszichiátriai Betegek Nappali Ellátója** nők és férfiak számára egyaránt látogatható. Az intézmény az ellátást igénybe vevők részére szociális, egészségi, mentális állapotuknak megfelelő napi életritmust biztosító szolgáltatást nyújt,a helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak.A szolgáltatás nyitott formában, az ellátotti kör és a lakosság által egyaránt elérhető módon működik.

Helyet biztosítanaka közösségi együttlétre,a pihenésre, a személyi tisztálkodásra, a személyes ruházat tisztítására, az étel melegítésére, tálalására és elfogyasztására.

Szolgáltatásaik:

* szabadidős programok szervezése,
* szükség szerint az egészségügyi alapellátás megszervezése, a szakellátásokhoz való hozzájutás segítése,
* hivatalos ügyek intézésének segítése,
* munkavégzés lehetőségének szervezése,
* életvitelre vonatkozó tanácsadás, életvezetés segítése,
* speciális önszerveződő csoportok támogatása, működésének, szervezésének segítése,
* egészségügyi ellátás körébe tartozik a felvilágosító előadások szervezése, tanácsadás az egészséges életmódról, torna lehetőségének biztosítása, valamint a mentális gondozás.

Mindezt az öntevékenységre, az önsegítésre építve. A pszichiátriai betegek nappali intézményében olyan programokat biztosítanak, melyek lehetővé teszik az ellátást igénybe vevőnek a társadalomba, a korábbi közösségébe történő visszailleszkedését. Ennek keretében az intézmény programjai nyitottak, kívülállók számára is hozzáférhetőek. Bekerülésnél a vallási hovatartozást nem veszik figyelembe, de fontosnak tartják a lelki gondozást. Ebben nagy szerepet vállal a Karitász lelkésze, akihez a heti Biblia órákon kívül is bármikor bizalommal fordulhatnak.

A nappali intézmény működésének nem része a pszichiátriai gondozás, de szükség szerint kapcsolatot tartanak az ellátott kezelőorvosával vagy az ideggondozóval, továbbá a hozzátartozókkal, valamint olyan személyekkel, akik fontos szerepet játszanak az ellátott életében.

**Nemek szerinti megoszlás**

**Életkor szerinti megoszlás**

18-39 éves 25 fő

40-59éves 41 fő

60-64 éves 15 fő

65-69 éves 9 fő

**Iskolai végzettség szerinti megoszlás**

8 általános: 28 fő

szakmunkás: 37 fő

érettségi: 20 fő

főiskola: 5 fő

A szociális foglalkoztatás nem igényelt központi támogatást, helyette a nappali ellátók nyílt munkaerőpiaci foglalkoztatását bővítettük telephelyeinken. Ennek köszönhetően 2020 évben 196 fő vállalt munkát intézményeinkben.

A **Rév Szenvedélybeteg Nappali Ellátó** 2010. január 1-étől működik a Wesselényi u. 24. szám alatti intézményben. Mára már, mint székhelyen működő ellátásként van nyilvántartva a működési engedély alapján.

A szermentessé válás hosszú és nehéz gyógyulási folyamat. A szenvedélybetegek, miután elhagyták a szer fogyasztását, hosszú fiziológiai és pszichológiai elvonást élnek át. A legtöbb szerfüggő élete csak a szer megszerzése körül forog, ez adja a mindennapi élet ritmusát számukra. Cél egy olyan egyénre szabott rehabilitációs program kidolgozása, mely a hasznos időtöltést ad a mindennapjaikhoz, és így a „normálisnak” mondható életvitelt újra elsajátíthatják.

A szenvedélybetegek ellátása során a cél, hogy a rehabilitáció után visszahelyezhetők legyenek a korábbi közösségbe, társadalomba. A cél elérése érdekében felvilágosító, tanácsadó, tájékoztató, kulturális, szabadidős, képzési és családi programokat szerveznek.

2020. december 31-én összesen 41 fő vette igénybe szolgáltatásainkat.

A nemek arányát illetően hasonlóak a számok mint a tavalyi évben. 20 fő nő és 21 fő férfi az ellátottak aránya intézményünkben

**Életkor szerinti megoszlás**



Az elmúlt évekre is jellemző, hogy a 40-59 éves korosztálytagjai jelennek meg leginkább az ellátottak körében.

Az idősebb (nők körében) korosztálynál megfigyelhető, hogy egészen a 75-79 életévig kiterjed az ellátotti kör. A fiatalabb korban inkább a férfiak jelennek meg az ellátásban, a kor előrehaladtával azonban egyre több nő igényli a szolgáltatást.

**Probléma szerinti megoszlás**

Az ellátottak probléma szerinti megoszlását tekintve alkoholproblémának kezelésével, koffein- illetve gyógyszerproblémák leküzdése miatt kértek segítséget. Alkoholproblémával több férfi jelentkezik mint nő. Az alkoholbetegség továbbra is vezető a szenvedélybetegségek közül.

**A *Hársfa-ház Pszichiátriai és Szenvedélybeteg Nappali Ellátó*** kiemelt feladata a pszichiátriai és szenvedélybetegek minél szélesebb körének elérése, fogadása. A szerhasználatnak, valamint járulékos ártalmainak csökkentése, a változás elindítása és segítése. Az életmód, életvitel váltásának ösztönzése, az utógondozás, illetve a visszaesés megelőzése.

Az ismeretek átadása, az önértékelés erősítése, a magatartás és a kapcsolatok megváltoztatása, az erőforrások feltárása. A szenvedélybetegek nappali intézményének nem feladata az alkohol-, drog- és egyéb függőségi problémával küzdő személyek egészségügyi gondozása, azonban az intézményben szervezett foglalkozások, és programok révén törekszünk az életmód-változtatás ösztönzésére, a visszaesés megelőzésére. A pszichoterápiás folyamatban előtérbe helyezzük az egyénre szabottságot, a rendszerességet, fokozatosságot, következetességet. Akkor és annyit segítünk, amelyet az egyén megkíván. A szolgáltatásaink igénybevételének az alapja az önkéntesség, őszinteség.

A bekerüléshez a felekezeti hovatartozást nem vesszük figyelembe, de fontosnak tartjuk a lelki gondozást.

A Pszichiátriai és szenvedélybeteg nappali ellátást igénybe vevők statisztikai adatai, diagramok tükrében.

Az év során 19 féle program valósult meg, 10. 194 fős látogatottsággal.

**3. 8. 5. Nappali melegedő**

A Nappali melegedő elsősorban az **éjjeli menedékhely** szolgáltatásait igénybe vevőket, s az **utcán élőket** szólítja meg, de a rehabilitációs programokba be kívánja vonni azokat a **potenciálisan hajléktalan embereket** is, akiknek egészségi állapotuk, szociális- és munkaerő-piaci kompetencia-hiányuk miatt az önálló lakhatásuk megtartása veszélyben van, munkaerőpiacra történő kivezetésük pedig csak foglalkoztatási rehabilitáció után valósulhat meg.

A nappali melegedő lehetőséget biztosít a hajléktalan személyek részére

* + - közösségi együttlétre,
		- pihenésre,
		- személyi tisztálkodásra,
		- személyes ruházat tisztítására,
		- étel melegítésére, tálalására, elfogyasztására.

Azzal, hogy a nappali melegedő az I. számú utcai szociális munkás szolgálat és az éjjeli menedékhely egy telephelyen működik hatékonyabban biztosítható az intézményes ellátással szemben idegenkedő hajléktalan emberek bizalmának megnyerése, az ellátó rendszerbe való bevonása. Az éjjeli menedékhely szolgáltatásait igénybe vevőknek reggel 7 órakor - amikor az éjjeli menedékhely bezár - nem kell elhagyniuk az intézményt, hanem az épületen belül működő nappali melegedő szolgáltatásit vehetik igénybe. Ezzel a működéssel megelőzhetővé válik, hogy az éjjeli menedékhelyről reggel 7 órakor elküldött emberek jelentős része napközben közterületen töltse idejét. Minden szolgáltatást igénybe vevő számára biztosítjuk a **tisztálkodás és a személyes ruházat tisztításának feltételeit**. Gondoskodunk a ruházat és egyéb személyes dolgok biztonságos őrzéséről, lehetőség szerint a ruházat pótlásáról. Az **étkeztetés lehetőségének biztosítása** 2017. évtől a Hajléktalanokért Közalapítvánnyal együttműködve pályázati program keretében történik. Napi egy tál előre csomagolt ebédet biztosítunk valamennyi igénybe vevő részére. Az étel melegítéséhez és elfogyasztásához kulturált körülmények állnak rendelkezésre a nappali melegedőben. A nappali melegedőben történik a hajléktalan emberek **okmánypótlása,**hivatalos ügyintézése is.

A hajléktalan lét gyakori velejárója a személyes okmányok elvesztése, azt azonban valamennyien tudják, hogy legalább személyi igazolvánnyal rendelkezniük kell ahhoz, hogy a sorozatos rendőrségi feljelentéseket elkerüljék.

Az egészsésgügyi ellátáshoz való hozzáférés szigorodásának következtében egyre gyakrabban igényelnek segítséget a TB kártya pótlásához, az adóigazolvány megkéréséhez. Az esetek többségében akkor kérnek segítséget a hajléktalan emberek, amikor munkaviszonyt kívánnak létesíteni. Postacímet minden utcai illetve éjjeli menedékhely szolgáltatásait igénybe vevő hajléktalan embernek biztosítunk, amennyiben ezt igénylik

**Szervezetünk által a nappali melegedőben biztosított szolgáltatások:**

* **Nyitott klub**

A nyitott klub az első találkozás helyszíne, ami a házirend szabályainak elfogadása esetén mindenki számára szabadon látogatható.

A klubban kulturált körülmények között lehetőséget biztosítunk:

* közösségi együttlétre
* újságolvasásra
* étel melegítésére, elfogyasztására
* ital automata használatára
* televíziós műsorok megtekintésére

**Háztartási vagy háztartást pótló szolgáltatások:**

* **Személyes ruházat tisztításához feltételek megteremtése**
* Mosodahelyiség
* Mosáshoz szükséges gépek
* Mosópor
* **Személyi tisztálkodás feltételeinek biztosítása**
* Fürdőhelyiség hideg meleg vizes ellátással
* Tisztálkodáshoz szükséges textília (napi váltással)
* Tisztálkodó szerek (fürdőhab, sampon)
* Hajszárító

**Étkeztetés, étel melegítéshez, tálaláshoz, elfogyasztáshoz szükséges feltételek biztosítása:**

* Konyha használata
* Konyhai felszerelési tárgyak
* Étel hűtőben történő tárolása (tároló dobozban, névvel ellátva)
* Étkezési lehetőség biztosítása: munkanapokon az RSZTOP program keretében meleg ebéd, illetve adományok formájában hideg élelmiszer

Az étkeztetés lehetőségének biztosítása 2017. évtől a Hajléktalanokért Közalapítvánnyal együttműködve pályázati program keretében történik. Napi egy tál előre csomagolt ebédet biztosítunk valamennyi igénybe vevő részére. Az étel melegítéséhez és elfogyasztásához kulturált körülmények állnak rendelkezésre a nappali melegedőben.

**Természetbeni juttatások:**

Természetbeni juttatás még különösen: gyógyszer kiváltásához nyújtott támogatás, okmányok megszerzéséhez támogatás, ruházat pótlása stb.

**Esetkezelés:**

Az igénybe vevő hajléktalan személy problémáinak megoldása érdekében, együttműködik az őt gondozó szociális munkással, közösen számba veszik és mozgósítják az igénybe vevő sajátés támogató környezete erőforrásait, és azokat a szolgáltatásokat és juttatásokat, amelyek bevonhatók a célok elérésébe, újabb problémák megelőzésébe.

**Gondozás:**

Az intézmény szolgáltatásait igénybe vevő hajléktalan személyek részére nyújtott szolgáltatás, mely célja az ellátott részére a meglévő lehetőségek felhasználásával biztosítani az emberhez méltó életminőség elérését.

**Felügyelet:**

Az intézmény szolgáltatásait igénybe vevő hajléktalan személyek, személyi és vagyon tárgyainak biztonsága érdekében végzett szolgáltatás, melyet erre a feladatra megbízott személy alkalmazásával és kamerarendszerrel biztosítunk.

**Csomagmegőrzés biztosítása:**

A **csomagmegőrző szekrénybe** a kisméretű használati tárgyakat a szekrény kulcsának írásos átadása-átvétele után az igénybe vevő helyezi el.

**Szállítás:**

Az ügyfeleknek - szükségleteihez igazodva -, egészségügyi intézményekbe, egyéb hivatalos ügyeik intézéséhez, szervezett szabadidős programok, családi és társas kapcsolatok ápolásához, ingóságaik szállításához nyújtunk segítséget. Indokolt esetben a szolgáltatást az intézmény gépkocsijával biztosítjuk.

**Információs szolgáltatás:**

* internet hozzáféréssel (az igénybe vevőknek önállóan, illetve szükség esetén a szociális munkások segítségével lehetőséget biztosítunk internet használatára),
* tájékoztató anyagok igénybevételével,
* szóbeli tájékoztatással,
* telefonszolgáltatással

**Tanácsadás:**

Az igénybe vevő kérésére az éjjeli menedékhelyen szolgálatot teljesítő szociális munkás megszervezi a jogi, pszichológiai tanácsadást, illetve az igénybe vevő számára életvezetési tanácsot nyújt.

**Munkaerőpiaci szolgáltatások:**

* álláskereséshez segítségnyújtás (szükség esetén telefonhasználat biztosítása)
* tájékoztatás a társaság támogatott foglalkoztatási programjairól
* tájékoztatás a munkaügyi központ szolgáltatásairól

**Készségfejlesztés, szabadidős programok szervezése, azon való részvétel biztosítása:**

Azigénybe vevő egyéni és társas készségeinek kialakulását, fejlesztését szolgáló csoportos tevékenységek lehetőségének biztosítása, azok gyakorlására.

Szabadidős programok: TV-nézés, rádióhallgatás, újságolvasás, könyvkölcsönzés, ünnepekre való készülődés.

A szabadidős programok szervezése során a szociális munkás programtervet készít, amelyben rögzíti a programhoz szükséges eszközöket is.

**Egészségügyi ellátás:**

Az intézmény orvosa az igénybe vevő kérésére egészségügyi alapszolgáltatást nyújt, illetve javaslatot tesz betegszobai elhelyezésre, valamint szükség esetén megszervezi a szak illetve a kórházi ellátást.

**@ pont használata:**

A szolgáltatást igénybe vevő az információs szolgálattal egyezteti a rendszer használatát.(időpont egyeztetés, segítés kérése, stb*.) A Nappali melegedő*szolgáltatásainak igénybevétele önkéntes, az ellátást igénylő kérelmére történik. A szolgáltatás igénybevételét az intézmény vezetője a TAJ alapú Központi Elektronikus Nyilvántartási Rendszerben is rögzíti. A Szociális törvény, valamint az 1/2000.(I.7.) SZCSM rendelet által előírt szolgáltatásokat (napközbeni tartózkodás, higiéniai szükségletek kielégítése, étkezés feltételeinek megteremtése stb.) **valamennyi hajléktalan személy igénybe veheti**.

**A nappali melegedő szolgáltatásairól nyújtott tájékoztatás módjai:**

* A Hajléktalan Embereket Ellátó Szociális Intézmény szolgáltatásairól elkészített szórólap, folyamatos terjesztése az igénybe vevők, a lakosság, a rendőrség, a közterület felügyelet, illetve egyéb szolgáltatók felé.
* Éjjel nappal hívható zöldszám, a lakossági bejelentések fogadására:

**06/ 80-205-165**

* A helyi újságban évente megjelenő tájékoztatás az intézmény által nyújtott szolgáltatásokról.
* Az intézmény folyamatosan aktualizált honlapján minden információ elérhető.

A nappali melegedő férőhelyszáma: 40 fő, az igénybe vevők napi átlagos száma egész évben meghaladta az engedélyezett férőhelyszámot, a téli leghidegebb napokon a 60 főt is eléri a megfordulók száma.

A nappali melegedő férőhelyszáma: 40 fő, az igénybe vevők napi átlagos száma egész évben meghaladta az engedélyezett férőhelyszámot, a téli leghidegebb napokon a 60 főt is eléri a megfordulók száma. 2020. évben **200 fő fordult meg a nappali melegedőben**.

**Gondozási napok száma és átlaglétszám a nappali melegedőben (2009-2020.év)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Év** | **2009** | **2010** | **2011**  | **2012** | **2013** | **2014** | **2015** | **2016** | **2017** | **2018** | **2019** | **2020** |
| Gondozási napok száma | 11.186 | 10.842 | 11.824 | 13.864 | 15.807 | 15.511 | 13.933 | 14.519 | 16.029 | 14179 | 17214 | 18246 |
| Átlaglétszám [[1]](#footnote-1)(fő) | 44,38 | 43,19 | 47,1 | 55,0 | 63,98 | 61,79 | 55,51 | 57,62 | 63,86 | 56,49 | 47,16 | 49,85 |

A táblázatból is jól látszik, hogy a nappali melegedő évek óta folyamatosan teltház felett üzemel. Ez a szám azt jelzi, hogy az éjjeli menedékhelyen éjszakázó, illetve az utcán élő hajléktalan emberek jelentős arányban veszik igénybe a nappali melegedő szolgáltatásait.**Az igénybevétel ilyen jelentős emelkedésének legfőbb oka, hogy 2017. évtől pályázati program keretében napi egytál előrecsomagolt meleg ebédet biztosítunk az intézményben.**

**4. Szakosított ellátási formák**

**4. 1. Átmeneti elhelyezést nyújtó intézmény**

**4. 1. 1. Időskorúak Gondozóháza**

A ***Pálos Károly Szociális Szolgáltató Központ és Gyermekjóléti Szolgálat*** a szakosított ellátás keretén belül az *Időskorúak Gondozóházában* Szombathely, Pozsony u. 47. szám alatt 17 férőhellyel átmeneti ellátást biztosít azoknak a 18. életévüket betöltött személyeknek, akik betegségük, vagy más ok miatt önmagukról nem képesek gondoskodni, illetve állandó felügyeletre szorulnak.

Az ellátottak olyan 24 órás, folyamatos ápolást-gondozást igényelnek, melyet a területi idősellátó rendszer már nem tud felvállalni. Az intézményben a szociális gondozás valamennyi eleme alkalmazásra kerül.

Alapfeladat a gondozottak állapotának szinten tartása, javítása, idejük tartalommal való megtöltése és ügyeik intézése.

Az ellátásban részesülők 2020. évi induló létszáma: 17 fő

Tárgyévben felvettek száma: 11 fő

**Tárgyévben ellátottak száma: 28 fő**

Tárgyévben megszűntek száma: 16 fő

Az ellátást igénybe vevők száma tárgyév december 31-én: 12 fő

Várakozók száma tárgyév december 31-én: 91 fő

Az ábra jól mutatja, hogy az elmúlt öt évben folyamatosan, erőteljesen emelkedett a szolgáltatást igénylők száma: 2016-ban 20 fő, 2017-ben 48 fő, 2018-ban 62 fő, 2019-ben 77 fő, 2020-ban pedig már 91 fő várakozott gondozóházi elhelyezésre.

Az ellátotti létszám az előző évekhez képest csökkent, mind a felvételek, mind a megszűnések száma lényegesen alacsonyabb volt. Ennek oka egyrészt a koronavírus járvány miatti felvételi korlátozások bevezetése, illetve az izolációs helyiség kialakításának szükségessége, mely tovább csökkentette az alacsony férőhelyszámot.

**Az ellátásból kikerültek megoszlása a kikerülés oka szerint**

|  |  |  |  |  |
| --- | --- | --- | --- | --- |
| **Kikerülés okai** | **2017.****(fő)** | **2018.****(fő)** | **2019.** **(fő)** | **2020. év****(fő)** |
| Idősek otthonába került | 1 | 3 | 3 | 1 |
| Elhunyt | 11 | 5 | 16 | 12 |
| Otthonába távozott | 2 | 1 | 4 | 3 |
| Ápolási osztályra került | - | - | - | - |
| Kórházba került | - | - | - | - |
| **Összesen:** | **14** | **9** | **23** | **16** |

A gondozóházból való kikerülés okai között, az előző évekhez hasonlóan kiemelkedően magas volt az elhalálozás miatti megszüntetés, mely az igénybe vevők magas életkorából és rossz egészségi állapotából ered.

**Az ellátottak életkor és nemenkénti megoszlása**

|  |  |  |  |
| --- | --- | --- | --- |
| **Életkori megoszlás** | **Férfi****(fő)** | **Nő****(fő)** | **Összesen****(fő)** |
| 40 - 59 év | - | 1 | 1 |
| 60 - 64 év | - | 1 | 1 |
| 65 - 69 év | 1 | 1 | 2 |
| 70 - 74 év | - | - | - |
| 75 - 79 év | 1 | 3 | 4 |
| 80 - 89 év | 6 | 9 | 15 |
| 90 év felett | 1 | 4 | 5 |
| **Összesen:** | **9** | **19** | **28** |

Életkor szerint megoszlásban továbbra is a 80 év feletti korosztály képviseltette magát a legmagasabb arányban (71,43%), változatlanul jellemző a női ellátottak magas aránya. 2020-ban az igénybe vevők 67,86%-a nő volt.

Folyamatosan emelkedést mutat az ágyhoz kötött, önmaguk ellátására nem, vagy csak segítséggel képes idősek száma.

2020-ban a teljeskörű ellátást igénylők aránya jelentősen nem változott, viszont a nagyfokú segítséget igénylők aránya az előző évi 15%-ról, 21,43%-ra emelkedett. A 2020-as évben a Gondozóházban nem volt olyan ellátott, aki önmaga ellátásához, mindennapi tevékenységeinek elvégzéséhez csak minimális gondozói segítséget igényelt volna.

**Az igénybevétel időtartamának alakulása**

|  |  |  |  |
| --- | --- | --- | --- |
| **Gondozóházban** **eltöltött idő** | **2018.****(fő)** | **2019.****(fő)** | **2020. év****(fő)** |
| 1 hónapnál kevesebb | 1 | 5 | 4 |
| 1 hónap | 2 | 6 | 4 |
| 2 hónap | 1 | 3 | 3 |
| 3 hónap | 1 | 3 | 1 |
| 4 hónap | 2 | 1 | 2 |
| 5 hónap | 1 | 3 | - |
| 6 hónap | - | 2 | 1 |
| 7 hónap | - | - | - |
| 8 hónap | 1 | - | - |
| 9 hónap | - | 3 | 1 |
| 10 hónap | - | 2 | - |
| 11 hónap | - | - | - |
| 12 hónap | - | - | - |
| Éven túl | 16 | 12 | 12 |
| **Összesen:** | **25** | **40** | **28** |

2020-ban a bekerülők 28, 57%-a maximum 1 hónapot töltött a Gondozóházban, ők már olyan rossz egészségi állapotban kerültek be az intézménybe, hogy rövid időn belül elhaláloztak.

Az előző évekhez hasonlóan magas volt azok aránya, akik egy évnél hosszabb időt töltöttek el az intézményben. Ők egészségi állapotuk miatt otthonukban nem voltak gondozhatók, ezért tartós bentlakásos intézményi elhelyezésre vártak.

A gondozottak állapotuktól függően vettek részt a napi, heti, havi rendszerességgel szervezett foglalkozásokon a Gondozóház, illetve a közös épületben lévő Idősek Klubja rendezvényein.

Sajnálatos módon évről évre egyre kevesebben tudnak bekapcsolódni a közös programokba, mivel többségük ágyhoz kötött beteg. Számukra a beszélgetések és a felolvasások jelentik a fő kikapcsolódást, a külvilággal való kapcsolatot. A szociális munkatárs havi rendszerességgel tartott felolvasást, az idősek állapotához igazodó foglalkozásokat. A terápiás munkatárs heti-kétheti rendszerességgel látogatta a lakókat.

A gondozottak egészségi állapotának megőrzését, javítását az intézmény orvosa, terápiás munkatársa és gyógytornász segítette.

A koronavírus járvány kirobbanása a megszokottnál is nehezebb feladatot és nagyobb felelősséget rótt az intézmény vezetésére és a gondozóház munkavállalóira. A járvány tavaszi időszakában elsősorban a bentlakásos idősotthonokban terjedt a vírus és okozott tömeges megbetegedést, elhalálozást. Emiatt kiemelt figyelmet kaptak ezek az intézmények. A veszélyhelyzet kihirdetését követően teljes látogatási és kijárási tilalmat rendelt el az országos tisztifőorvos. Megyei szintű koordinálással zajlott az idősotthonok hadsereg általi fertőtlenítése, ez a gondozóház esetében két alkalommal valósult meg.

A Szociális és Gyermekvédelmi Főigazgatóság koordinálásával a bentlakásos intézmény dolgozói rendszeres tesztelésen vettek részt, melyet a gondozóház orvosa végzett. A teszteket a Főigazgatóság biztosította az intézmény számára.

A gondozóház orvosának, Dr. Altay Évának a jóváhagyásával és szakmai iránymutatásával **izolációs terv** készült a gondozóház lakóinak és munkavállalóinak esetleges megbetegedése esetén szükséges intézkedésekről.

Az épületben egy külön folyosóról nyíló lakószoba került kijelölésre a kórházból visszakerülő ellátottak **izolációjára,** mely lehetővé tette a többi lakótól való teljes elkülönítést. Az izolációs szobában 3 fő elhelyezésére van lehetőség.

2020-ban összesen 5 fő elkülönítésére került sor az izolációs helyiségben kórházi kezelésüket követően két hét időtartamra.

Az izolációs szoba előterében elhelyezésre kerültek az egyszer használatos köpenyek, gumikesztyűk, lábzsákok, fejvédők, fertőtlenítőszerek. A szakdolgozók átöltözéskor szennyezett ruháikat a veszélyes hulladék tárolására alkalmas szemetes edénybe rakják.

##### 4. 1. 2. Hajléktalanok éjjeli menedékhelye

**HAJLÉKTALANOK ÉJJELI MENEDÉKHELYE**

A hajléktalanok éjjeli menedékhelye az önellátásra és a közösségi együttélés szabályainak betartására képes hajléktalan személyek éjszakai pihenését, valamint krízishelyzetben éjszakai szállás biztosítását lehetővé tevő szolgáltatás. Az intézmény szolgáltatásait azok vehetik igénybe, akik éjszakáikat közterületen vagy nem lakás céljára szolgáló helyiségben töltik.

**Az éjjeli menedékhely működtetésének legfontosabb célja, hogy egyetlen hajléktalan személy se legyen kénytelen éjszakáit utcán, közterületen tölteni.** Az éjszakai pihenés mellet az éjjeli menedékhely biztosítja mindazokat a szolgáltatásokat, amelyek az alapvető fizikai szükségletek kielégítéséhez nélkülözhetetlenek.

Az éjjeli menedékhely térítésmentesen biztosít ellátást azoknak a hajléktalan embereknek, akik utcán, közterületen nem lakás céljára szolgáló helyiségben lennének kénytelenek tölteni éjszakáikat. **Az éjjeli menedékhely 25 férőhelyes, ami a téli krízisidőszakban 20 férőhellyel bővül.**

Az éjjeli menedékhely 2020. évben is folyamatosan**teljes kihasználtsággal üzemelt**. 2020. évben az éjjeli menedékhely szolgáltatásait  **142 fő** vette igénybe, közülük 117 fő volt férfi és 25 fő volt nő.

**Életkor szerinti megoszlás az éjjeli menedékhelyen**

|  |  |
| --- | --- |
| Életkor/év | Létszám/fő |
| 18-25 | 13 |
| 26-30 | 8 |
| 31-35 | 4 |
| 36-40 | 7 |
| 41-45 | 29 |
| 46-50 | 17 |
| 51-55 | 28 |
| 56-60 | 9 |
| 61-65 | 13 |
| 66- | 14 |
| **Összesen:** | **142** |

**Forgalmi adatok az éjjeli menedékhelyen (2010-2020.év)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Év** | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Gondozási napok száma** | 13458 | 15899 | 14215 | 16080 | 17455 | 16480 | 15165 | 13650 | 11508 | 13803 | 12720 |
| **Átlaglétszám** | 36,97 | 43,55 | 38,95 | 44,05 | 47,82 | 45,15 | 41,43 | 41,42 | 31,52 | 37,81 | 34,84 |
| **Megfordultak száma** | 207 | 210 | 219 | 247 | 268 | 225 | 218 | 216 | 194 | 161 | 142 |

**Az éjjeli menedékhely szolgáltatásai a következők:**

**Lakhatás, éjszakai pihenés biztosítása:**

Éjszakai pihenésre az éjjeli menedékhelyen az ügyeletes által kijelölt ágyon van lehetőség.

**Háztartási vagy háztartást pótló segítségnyújtás:**

* **személyi tisztálkodás biztosítása,**

A szolgáltatás során az intézmény az alábbiakat adja:

* Fürdőhelyiség hideg-melegvizes ellátással,
* Tisztálkodáshoz szükséges textília (napi váltással),
* Tisztálkodó szerek (fürdőhab, sampon),
* Hajszárító
* **személyes ruházat tisztításának biztosítása,**

Szolgáltatás során az intézmény az alábbiakat adja:

* Mosodahelyiség,
* Mosáshoz szükséges gépek,
* Mosógép, centrifuga,
* Mosópor.

**Étkeztetés, étel melegítéshez, tálaláshoz, elfogyasztáshoz szükséges feltételek biztosítása**

* Konyhahasználat 18-07 óráig
* Konyhai felszerelési tárgyak,
* Evőeszköz.
* Étel hűtőben történő tárolása (tároló dobozban, névvel ellátva)
* Étkezési lehetőség biztosítása: munkanapokon az RSZTOP program keretében meleg ebéd, illetve adományok formájában hideg élelmiszer

**Esetkezelés:**

Az igénybe vevő hajléktalan személy problémáinak megoldása érdekében, együttműködik az őt gondozó szociális munkással, közösen számba veszik és mozgósítják az igénybe vevő saját és támogató környezete erőforrásait, és azokat a szolgáltatásokat és juttatásokat, amelyek bevonhatók a célok elérésébe, újabb problémák megelőzésébe.

**Ügyintézés:**

Az igénybe vevő kérésére, illetve bármilyen jogosultságának fennállása esetén a jogosultság megszerzése érdekében az ügyintéző szociális munkástól kérhet segítséget. Az ügyintézés feltétele: együttműködési szerződést kell kötni az ügyintézést végző munkatárssal.

Ügyintézés során az intézmény beszerzi a szükséges dokumentumokat, elkészíti az igazolásokat, másolatokat.

**Gondozás:**

Az intézmény szolgáltatásait igénybe vevő hajléktalan személyek részére nyújtott szolgáltatás, mely célja az ellátott részére a meglévő lehetőségek felhasználásával biztosítani az emberhez méltó életminőség elérését.

**Szocioterápiás foglalkoztatás:**

Szocioterápiás foglalkoztatásra van lehetőség az intézményben, az igénybe vevők képességeinek szinten tartása és fejlesztése érdekében.

**Felügyelet:**

Az intézmény szolgáltatásait igénybe vevő hajléktalan személyek, személyi és vagyon tárgyainak biztonsága érdekében végzett szolgáltatás, melyet erre a feladatra megbízott személy alkalmazásával és kamerarendszerrel biztosítunk.

**Szállítás:**

Az ügyfeleknek - szükségleteihez igazodva -, egészségügyi intézményekbe, egyéb hivatalos ügyeik intézéséhez, szervezett szabadidős programok, családi és társas kapcsolatok ápolásához, ingóságaik szállításához nyújtunk segítséget. Indokolt esetben a szolgáltatást az intézmény gépkocsijával biztosítjuk.

**Postacím, telefon használat:**

Az igénybe vevő írásos kérelmére az intézmény postacímet biztosít. Küldemény érkezésekor az ügyeletes szociális munkás az átvételről és az átadásról postakönyv útján gondoskodik.

Az igénybe vevők az intézmény területén elhelyezett nyilvános telefont használhatják.

**Tanácsadás:**

Az igénybe vevő kérésére az éjjeli menedékhelyen szolgálatot teljesítő szociális munkás megszervezi a jogi, pszichológiai tanácsadást, illetve az igénybe vevő számára életvezetési tanácsot nyújt.

**Információ nyújtás:**

Az igénybe vevő kérésére az intézmény szociális és egyéb információt nyújt. Az információnyújtás történhet szóban és írásban.

**Egészségügyi alapellátás megszervezése:**

A Fogyatékkal Élőket és Hajléktalanokat Ellátó Közhasznú Nonprofit Kft. az Országos Egészségbiztosítási Pénztárral kötött szerződés értelmében a hajléktalan emberek egészségügyi ellátása érdekében háziorvosi rendelőt és betegszobát működtet. Az intézmény orvosa az igénybe vevő kérésére az egészségügyi alapszolgáltatást biztosítja.

**Betegszobai elhelyezés:**

Betegség esetén, illetve kórházi ápolás után az igénybe vevő kérheti betegszobai elhelyezését. Betegszobai elhelyezést az intézmény orvosának javaslata alapján, a javaslatban megjelölt időpontig lehet igénybe venni. Egészségügyi szakellátás, kórházi ellátás megszervezése.

Az intézmény orvosa szükség esetén intézkedik a szakellátáshoz való hozzájutásról, illetve kórházi beutalásról.

**Természetbeni juttatások:**

Az igénybe vevő, aki jövedelemmel nem, vagy átmenetileg nem rendelkezik, a szociális munkásnál kérelmezheti a természetbeni juttatást. Odaítélésének feltétele: együttműködés a szociális munkással.

Természetbeni juttatás különösen: gyógyszer kiváltásához nyújtott támogatás, élelem biztosítása, okmányok megszerzéséhez támogatás.

**Készségfejlesztés, szabadidős programok szervezése:**

Azigénybe vevő egyéni és társas készségeinek kialakulását, fejlesztését szolgáló csoportos tevékenységek lehetőségének biztosítása, azok gyakorlására. *Szabadidős programok:* TV-nézés, rádióhallgatás, újságolvasás, könyvkölcsönzés, ünnepekre való készülődés. A szabadidős programok szervezése során a szociális munkás programtervet készít, amelyben rögzíti a programhoz szükséges eszközöket is.

# 4. 1. 3. Hajléktalan személyek átmeneti szállása

A hajléktalanok átmeneti szállása azoknak a hajléktalan személyeknek az elhelyezését biztosítja, akik az életvitelszerű szálláshasználat és a szociális munka segítségével képesek az önellátásra.

Az **átmeneti szálláson** élő hajléktalan emberek foglalkoztathatóságának javítása, önálló lakhatásuk segítése érdekében fejleszteni kívánt szolgáltatások:

* Önálló lakhatásra történő felkészítés egyéni és csoportos szociális munka formájában
* A munkavállalási esélyeket segítő képzések, tréningek felkutatása és támogatása
* A kiléptető lakások számának bővítése, minőségének javítása
* Koedukált elhelyezés lehetőségének biztosítása az átmeneti szálláson

**A szolgáltatás működtetésétől várt eredmények:**

* A szolgáltatást igénybevevők képessé válnak az önálló életvitelre.
* Az életkoruk, egészségi állapotuk miatt önálló életvitelre már nem képes hajléktalan emberek segítséget kapnak ahhoz, hogy a számukra megfelelő ellátáshoz jussanak.

Az intézmény a hajléktalan személyek minél szélesebb körű és zavartalan ellátása érdekében együttműködési megállapodást írt alá a Nyugat-dunántúli Regionális Diszpécserszolgálattal, a Mentőszolgálattal, a Rendőrséggel, a Közterület felügyelettel, valamint a Markusovszky Kórházzal. Rendszeres kapcsolatunk van a Hajléktalanokért Közalapítvánnyal, az országban működő hajléktalan ellátó szervezetekkel, a régióban működő egészségügyi és más szociális intézményekkel, a munkaügyi központtal, a Nyugdíjbiztosítási Igazgatósággal, az Egészségbiztosítási Pénztárral stb. Továbbra is komoly problémát jelent az átmeneti szálláson, hogy a lakók jelentős hányada **olyan idős, beteg, fogyatékos, illetve pszichiátriai beteg ember, akik önálló életvitelre nem képesek, az ő elhelyezésük tartós bentlakásos intézményben lenne indokolt.**

Az átmeneti szálláson 2020. évben **116** fő fordult meg, közülük 97 fő volt férfi és 19 nő. Az átmeneti szálláson az év során 33 fő jogviszonya szűnt meg, közülük 11 fő költözött albérletbe, ezek között piaci albérlet, önkormányzati bérlakás és munkászállás egyaránt megjelent. Az éjjeli menedékhelyre 6 esetben „került vissza” lakó, ennek leggyakoribb oka a vállalt együttműködés be nem tartása volt. Az elhalálozások száma 5. Hajléktalanok otthonába 5 fő került tartós elhelyezésre. 6 fő ismeretlen helyre távozott.

**Az átmeneti szálláson biztosított szolgáltatások a következők:**

**Lakhatás:**

Életvitelszerű tartózkodás az átmeneti szállás 4 ágyas szobáiban.

**Esetkezelés:**

Az igénybevevő hajléktalan személy problémáinak megoldása érdekében, együttműködik az őt gondozó szociális munkással, közösen számba veszik és mozgósítják az igénybevevő saját és támogató környezete erőforrásait, és azokat a szolgáltatásokat és juttatásokat, amelyek bevonhatók a célok elérésébe, újabb problémák megelőzésébe.

**Ügyintézés:**

Az igénybevevő kérésére, illetve bármilyen jogosultságának fennállása esetén a jogosultság megszerzése érdekében az ügyintéző szociális munkástól kérhet segítséget. Az ügyintézés feltétele: együttműködési szerződést kell kötni az ügyintézést végző munkatárssal.

Ügyintézés során az intézmény beszerzi a szükséges dokumentumokat, elkészíti az igazolásokat, másolatokat.

**Gondozás:**

Az igénybevevő hajléktalan személyek részére nyújtott olyan szolgáltatások, melyek a meglévő lehetőségek felhasználásával biztosítják az emberhez méltó életminőség elérését.

**Háztartási vagy háztartást pótló segítségnyújtás:**

* **Személyi tisztálkodás biztosítása**

- tisztálkodáshoz szükséges textília,

- szükség esetén tisztálkodó szerek (fürdőhab, sampon),

- fürdőhelyiség hideg-melegvizes ellátással,

- hajszárító.

* **Személyes ruházat tisztításának biztosítása**

 - mosodahelyiség,

- mosáshoz szükséges gépek,

- szükség esetén mosópor.

**Ételkészítés, tálalás, elfogyasztás:**

- konyhahasználat

- konyhai felszerelési tárgyak

- evőeszköz

- élelmiszer hűtőszekrényben való tárolása (névvel ellátott tároló dobozban)

- étkeztetés alapellátás keretében történő megszervezéséhez segítségnyújtás

**Felügyelet:**

Az intézmény szolgáltatásait igénybe vevő hajléktalan személyek, személyi és vagyon tárgyainak biztonsága érdekében végzett szolgáltatás, melyet erre a feladatra megbízott személy alkalmazásával és kamerarendszerrel biztosítunk.

* **Csomag-, érték-, vagyonmegőrzés** (Lásd: csomag-, érték- és vagyonmegőrzésre átadott tárgyak átvételének és átadásának szabályozása.)

**Szállítás:**

Az ügyfeleknek - szükségleteihez igazodva -, egészségügyi intézményekbe, egyéb hivatalos ügyeik intézéséhez, szervezett szabadidős programok, családi és társas kapcsolatok ápolásához, ingóságaik szállításához nyújtunk segítséget. Indokolt esetben a szolgáltatást az intézmény gépkocsijával biztosítjuk.

**Postacím, telefon használat:**

Az igénybe vevő írásos kérelmére az intézmény postacímet biztosít. Küldemény érkezésekor az ügyeletes szociális munkás az átvételről és az átadásról postakönyv útján gondoskodik.

Az igénybe vevők az intézmény területén elhelyezett nyilvános telefont használhatják

**Tanácsadás:**

Az igénybe vevő kérésére az átmeneti szálláson szolgálatot teljesítő szociális munkás megszervezi a jogi, pszichológiai tanácsadást, illetve az igénybe vevő számára életvezetési tanácsot nyújt.

**Információnyújtás:**

Az igénybe vevő kérésére az intézmény szociális és egyéb információt nyújt. Az információnyújtás történhet szóban és írásban.

**Egészségügyi alapellátás megszervezése:**

A Fogyatékkal Élőket és Hajléktalanokat Ellátó Közhasznú Nonprofit Kft. az Országos Egészségbiztosítási Pénztárral kötött szerződés értelmében a hajléktalan emberek egészségügyi ellátása érdekében háziorvosi rendelőt és betegszobát működtet. Az intézmény orvosa az igénybe vevő kérésére az egészségügyi alapszolgáltatást biztosítja.

* **Betegszobai elhelyezés**
* Betegség esetén, illetve kórházi ápolás után az igénybe vevő kérheti betegszobai elhelyezését.
* Betegszobai elhelyezést csak az intézmény orvosának javaslata alapján, a javaslatban megjelölt időpontig lehet igénybe venni.
* **Egészségügyi szakellátás, kórházi ellátás megszervezése**
* Az intézmény orvosa szükség esetén intézkedik a szakellátáshoz való hozzájutásról, illetve kórházi beutalásról.

**Természetbeni juttatások:**

* Az igénybe vevő, aki jövedelemmel nem, vagy átmenetileg nem rendelkezik, a szociális munkásnál kérelmezheti a természetbeni juttatást. Odaítélésének feltétele: együttműködés a szociális munkással.
* Természetbeni juttatás különösen: gyógyszer kiváltásához nyújtott támogatás, élelem biztosítása, okmányok megszerzéséhez támogatás.

**Készségfejlesztés:**

Azigénybe vevő egyéni és társas készségeinek kialakulását, fejlesztését szolgáló csoportos tevékenységek lehetőségének biztosítása, azok gyakorlására.

*Szabadidős programok:* TV-nézés, rádióhallgatás, újságolvasás, könyvkölcsönzés, ünnepekre való készülődés.

A szabadidős programok szervezése során a szociális munkás programtervet készít, amelyben rögzíti a programhoz szükséges eszközöket is.

**Munkavégzés lehetőségeinek megszervezése:**

A munkaügyi kirendeltség által megküldött állásajánlatok, valamint a sajtóban megjelenő álláshirdetések és a társaság munkalehetőségének alapján munka ajánlatok megtétele.

Az átmeneti szálláson élőknek joguk van ***fejlesztő foglalkoztatásban*** részt venni *(fejlesztési jogviszony, munkaviszonyban történő foglalkoztatás).*

**Utógondozás:**

Mindazok, akiknek az intézményi elhelyezése megszűnik, igényelhetik az utógondozást.

Utógondozásra a szociális munkással megállapodást kell kötni. Az utógondozás történhet az intézményi jogviszony fennállása mellett (külső intézményi férőhely), illetve intézményi jogviszony fennállása nélkül.

**Személyes tárgyak őrzése:**

Az átmeneti szállás szolgáltatásait igénybe vevők használati tárgyaiért - ha azok megőrzésére az intézmény nem kapott megbízást - az intézmény nem vállal felelősséget.

Az intézmény az átmeneti szállást igénybe vevők részére csomag-, érték- és vagyonmegőrzést biztosít az alábbi szabályok szerint: A csomagot, értéket, vagyontárgyat csak átadási-átvételi jegyzőkönyv, illetve a letéti szerződés aláírása után lehet elhelyezni. A jegyzőkönyv, illetve a szerződés 1 példányát az igénybe vevőnek kell átadni, 1 példányát pedig az irattárban kell megőrizni.

**Forgalmi adatok az átmeneti szálláson (2010-2020.év)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Gondozási napok száma** | 32 481 | 36429 | 29 202 | 28989 | 29056 | 28900 | 28988 | 30965 | 31857 | 31487 | 31290 |
| **Átlaglétszám** | 89 | 99,8 | 80,01 | 79,42 | 79,61 | 79,18 | 79,2 | 84,84 | 87,27 | 86,26 | 85,49 |
| **Igénybevevők száma** | 155 | 210 | 164 | 151 | 149 | 141 | 155 | 166 | 157 | 134 | 116 |

**Az átmeneti szállás férőhelyszáma 2017. április 1-vel 78 férőhelyről, 86 férőhelyre bővült.** Korábban a gazdasági részlegnek helyt adó, egykor szolgálati lakásnak épült épületrészben került kialakításra 8 új férőhely. A három szobás „lakás” külön bejárattal rendelkezik a főépülettől, így nagyobb függetlenséget biztosít az ott élő hajléktalan embereknek, ezzel is segítve őket felkészülni az önálló életre**.**

**EGÉSZSÉGÜGYI ELLÁTÁS - HÁZIORVOSI RENDELŐ**

Zanati úti telephelyünkön a hajléktalan ügyfelek komplex ellátásának érdekében háziorvosi rendelőt, egészségügyi ellátást, addiktológust, pszichiátriai ellátást biztosítunk.

**Tüdőszűrés**

Klienseink évente tüdőszűrésen vesznek részt. A vizsgálaton megjelentek száma 2020-ban **157 fő** volt. Ebből szakvizsgálatra tovább küldve **3** fő, kórházba nem lett utalva.

**Addiktológiai szakrendelés**

Az intézményt felkereső hajléktalan személyek között egyre több az egészségügyi ellátásból kiszoruló, vagy az azt igénybe venni nem tudó pszichés-mentális problémákkal küzdő hajléktalan ember, akiknek gyógyítását és szociális, mentális segítését kevesen vállalják.

Intézményünkben heti 4 órában addiktológus - pszichiáter szakember egyéni terápia keretében nyújt segítséget a szenvedélybetegségekkel küzdő, illetve különböző pszichiátriai megbetegedésekben szenvedő lakóknak, emellett a szociális munkásoknak is a pszichiátriai beteg kliensekkel való szakmai munkához. Az addiktológus foglalkoztatásával, sokkal hatékonyabbá vált az alkoholproblémák, illetve a különböző pszichiátriai kórképek kezelése, javult a kapcsolat az egészségügyi intézményekkel (pl. Pszichiátriai Osztály, Intaháza). Az adott időszakban ezt a szolgáltatást **189 fő** vette igénybe.

A rendszeresen pszichiátriai gyógyszert szedők száma **2020-ban 47 fő.** Ebből 4 főnek 2 hetente, 2 főnek 4 hetente szakorvos által előírt injekciós kezelésre van szüksége. A többiek rendszeres gyógyszeres terápiában részesülnek.

**Betegszobai ellátás**

Az egészségügyi ellátás fontos eleme, hogy szükség esetén elhelyezést biztosít azon hajléktalan klienseink számára, akiknek gyógyulása, javulása rendszeres felügyeletet igényel.

A betegszobára érkező ápoltjaink száma csaknem mindegyike általánosan legyengült állapotban került hozzánk. A betegek benntartózkodási időtartama nem limitált, mindig az egyéni ápolási szükséglet határozza meg.

Az intézmény egészségügyi részlegén elsősorban azok a hajléktalan személyek helyezhetők el, akik nem szenvednek semmilyen fertőző betegségben, állapotuk nem teszi indokolttá a kórházi kezelést, valamint önellátásra részben képesek. A betegszobai elhelyezést természetesen az éjjeli menedékhelyen, az átmeneti szálláson, valamint az utcán élő hajléktalan személyek is igénybe vehetik. A hajléktalan beteg emberek felvételét sok esetben azért utasítják el a kórházak, mert állapotuk aktív kórházi ágyat még nem igényel. Problémát jelent azoknak az ápolása is, akik kórházi kezelésük után utókezelést ugyan nem igényelnek, de lábadozásuk időszakában egészségügyi ellátásra még szükség lenne.

2020-ban a betegszobában elhelyezettek száma **24 fő** volt, ebből 16 fő többször is részesült kórházi fekvőbeteg-osztályon ellátásban.

**Az elhelyezés indokát képező fő betegségtípusok**

* akut megbetegedés (elsősorban légzőszervi)
* baleseti sérülés, törés, égés
* bőrbetegségek (lábszárfekély)
* cukorbetegség
* pszichiátriai betegség
* leromlott fizikai állapot
* tumoros megbetegedés
* COPD
* műtétek utáni állapot (trauma, sebészet, urológia)

**Járó beteg ellátás, Hajléktalan háziorvosi rendelő**

A háziorvosi szolgálat heti két alkalommal vehető igénybe. Az ellátásba újonnan bekerülők, illetve az átmeneti szállásra felvételüket kérők minden esetben egészségügyi állapot felmérésen vesznek részt. A krónikus betegségek kezelése, a rendszeres recept felírások mellett fontos szerepet kapnak a **különböző szűrővizsgálatok**, illetve az akut esetek kezelése. A hajléktalanokat ellátó háziorvosi rendelőben ellátott esetek száma **3195 fő** volt, ebből 285 fő esetben került sor szakrendelésre való tovább küldésre.

A hajléktalan ügyfeleink zöme gyakran csak a háziorvosi rendelőben részesül ellátásban, ezért hatalmas az igény az ellátás iránt. A prevencióban, a különböző szűrővizsgálatok elvégzésében a rendelőnek kiemelkedő szerepe van.

Jelentős számban utalja tovább a háziorvos a betegeket a szakrendelésekre. **2020-ban mindösszesen 285 esetben** fordult elő a szakrendelésre irányítás.

Recept felírásra **2508 esetben** került sor, ami közel 300-al haladta meg az előző évi adatot.

Továbbra is emelkedést mutat a rendelőben megjelent hajléktalan emberek száma, mely annak is köszönhető, hogy nagyobb egészségügyi kontroll alatt tartjuk klienseinket.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | **2018.01.01** | **2018.09.01 (EFOP kezdetén)** | **2019.12.31** | **2020.12.31** |  |  |
| **Lakások száma összesen:** | **19** | **22** | **25** | **22** |  |  |
| ebből piaci | 7 | 10 | 10 | 6 |  |  |
| ebből önkormányzati | 11 | 11 | 15 | 15 |  |  |
| MÁV szálló | 1 | 1 | - | 1 |  |  |
|  |  |  |  |  |  |  |
| **Pályázatos lakások száma** | - | 4 | 13 | 4 |  |  |
| ebből piaci | - | 4 | 5 | 3 |  |  |
| ebből önkormányzati | - | - | 8 | 1 |  |  |
| ebből EFOP pályázatos | - | 4 | 11 |  |  |  |
| ebből HKA pályázatos | - | - | 2 | 4 |  |  |
|  |  |  |  |  |  |  |
| **Lakók száma összesen** | **47** | **46** | **66** | **42** |  |  |
| ebből nő | 8 | 8 | 11 | 11 |  |  |
| ebből EFOP pályázatos | - | 8 | 23 |  |  |  |
| ebből nő | - | 3 | 6 |  |  |  |
| ebből HKA pályázatos | - | - | 4 | 6 |  |  |
| ebből nő | - | - | 1 | 1 |  |  |
| ebből utógondozás | 47 | 38 | 39 | 42 |  |  |
| ebből nő | 8 | 5 | 4 | 11 |  |  |
| **Megjegyzés:** vannak olyan lakások, ahol pályázatos és nem pályázatos személyek is laknak egy lakáson belül |  |  |
|
|

**UTÓGONDOZÁS/KILÉPTETŐ LAKÁSOK**

A társaság utógondozást végez azon hajléktalan személyek esetében, akik az önálló lakhatásra segítséggel képesek. Az utógondozó lakások között van 1 saját tulajdonú 3 szobás lakás, 15 db önkormányzati lakás és12 darab piaci alapokon működő bérlemény. Összesen a **22 db lakásban 45 fő lakik.** Esetükben az utógondozását **2 fő szociális munkás** végzi. Az ellátásban lévő személyekkel a kapcsolattartás egyénre szabott intenzitású.

Az utógondozás célja, hogy segítse a lakók önálló lakhatásának megtartását, krízis esetén megfelelő megoldást nyújtson, és preventív módon megakadályozza az ellátórendszerbe történő „visszaesést”. Fontos hogy az utógondozás évei alatt, hosszú távú és biztonságos lakhatási megoldáshoz jussanak e személyek.(pl.: önkormányzati bérlakás).

**Az utógondozás keretében rendszeresen végzett feladatok:**

* **Albérlet látogatások** – változó intenzitással, szükség szerint, de havonta legalább egyszer mindenhova eljutunk.
* **Pénzkezelés napi szinten**. A kliensektől érkező különböző bevételekből (fizetés, rokkantsági ellátás, segélyek, nyugdíj…) a kötelező kiadások teljesítése (lakbér, térítési díj, rezsi, tartozások…). Aki igényli, annak a pénzbeosztásban is segítünk.
* **Ügyintézés** (önkormányzat, rendőrség, különböző szolgáltatóknál, hivataloknál…)
* **Élet produkálta események**, problémák kezelése (karbantartás, vásárlás, kórházlátogatás…)
* **Költöztetések**. Kiléptető lakásokon belül, átmeneti szállásról lakásba, vagy éppen fordítva. Adomány bútorok, felajánlások eljuttatása a célszemélyhez.
* **Közüzemi órák adatainak** leírása, fogyasztás figyelése.
* K**apcsolattartás** a lakások tulajdonosaival.
* **Kapcsolattartá**s a hivatalos szervekkel, közüzemi szolgáltatókkal, szomszédokkal, bérleménykelezőkkel…
* Halálesettel kapcsolatos teendők (leltárfelvétel, hozzátartozóval kapcsolatfelvétel…)
* **Adminisztrációs munka.** Személyi anyagok elkészítése, frissítése, felülvizsgálata. Különböző szerződések, kérelmek előkészítése…
* **Karbantartásokkal** kapcsolatos teendők
* **Szociális- és mentálhigiénés kapcsolattartás** az ügyfelekkel. Cél, hogy a kiléptető lakásokból tovább tudjanak lépni az önálló lakhatás felé.

**Pandémia a hajléktalan-ellátásban**

A 2020-as év nagy része, a COVID-19 vírus jelenléte jegyében telt. Meghatározta mindennapi életünket, munkavégzésünket. Ez mindnyájunknak egy új helyzet volt, amihez alkalmazkodni kellett. A folyamatosan érkező utasítások és eljárásrendek segítségével próbáltuk a működésünket fenntartani. Ehhez igazodva alakítottuk át az intézmény mindennapi rutinját, hogy a lehető legkisebb esélye legyen a fertőzésnek. Speciális intézkedésekkel kívántuk megvédeni az ellátottakat és a dolgozókat.A legnagyobb hangsúlyt a higiéniás szabályok betartására és betartatására helyeztük.

A megfelelő védőeszközök és fertőtlenítőszerek végig az ellátottak és dolgozók rendelkezésére álltak. Így sikerült elérni, hogy a Zanati úti telephelyen 2020-ban viszonylag alacsony volt a megbetegedések száma.

**Pandémia ideje alatt tett intézkedések: Zanati úti telephely**

A telephely 24 órában működik. Bezárása, az ellátás szüneteltetése nem volt megoldható. Ennek érdekében a következő intézkedéseket vezettük be:

* Látogatási tilalom az intézmény teljes területén.
* Más városból érkező kliensek visszairányítása.
* Minden új kliens esetében azonnali lázmérés, régi kliensek esetében szintén napi többszöri hő ellenőrzés.
* Bejáratoknál érintésmentes kézfertőtlenítők kihelyezése, használatukról tájékoztatás megtartása.
* Klienseink felvilágosítást kaptak a jelenlegi helyzettel kapcsolatban, az egymás közti kommunikáció, érintkezés szabályairól.
* Ruházatukat és egyéb textíliákat magas hőmérsékleten, fertőtlenítő mosással tisztítottuk.
* Takarító személyzet fel lett készítve a takarítás menetére. 20 percenként fertőtlenítővel mosták a kilincseket, ajtókat és egyéb használati eszközöket.
* Kollégáink védelmében a szállón ügyeleti rend működött. Ennek értelmében a minimálisra csökkent a dolgozói létszám. 2 fő délelőtt, 2 fő délután, 2 fő éjszakás illetve 2 műszakban, 1-1 utcás kolléga látta el a feladatokat, egy teljes héten át. A beosztás alapján minden kolléga egybefüggő két hetet otthon tartózkodott. Egészségügyi személyzet egy héten két alkalommal dolgozott, a doktornővel együttműködve. A kliensek gyógyszerelését ezeken a napokon oldotta meg.
* Szájmaszkok valamint védőszemüveg kerültek kiosztásra a dolgozók között.
* Minden ellátott szájmaszkkal lett ellátva.
* Egy légtérben, így az Információs térben, egyszerre max. 2 fő tartózkodhatott, igyekezve a kellő távolság betartását.
* Kerülni kellett a csoportos együttléteket.
* Az ételosztás egyesével, a 1,5 m betartásával bonyolódott le.
* Az irodák ajtaja zárva tartottak, így a kliensekkel való kapcsolat a közösségi térben volt lebonyolítható.
* Amennyiben egy kolléga lebetegedett, azonnal haza kellett küldeni, vagy előzetes bejelentés alapján otthonában maradt.
* A gépkocsik és az épület ózonos fertőtlenítése is megtörtént.
* **Hajléktalan-ellátásban 2020-ban megvalósított programok:**
* A COVID-19 vírus a szokásos programjainkat is befolyásolta. Sajnos az oly fontos összejövetelek nagy része elmaradt, vagy más formában került megrendezésre. Kollégáink igyekeztek pótolni ennek hiányát, de a lehetőségeink igen korlátozottak voltak. Ellátottaink türelemmel, megértéssel viselték a kialakult helyzetet és szűk körben, a szabályokat betartva ünnepeltek és/vagy vettek rész a különböző foglalkozásokon.
* **EFOP 1.4.4-16 „Kulcsra készen” pályázat 2020. évi programjai és zárása**
* **Színház és mozi**
* A kialakult vírushelyzet miatt sajnos sok előadás és filmvetítés elmaradt, de a lehetőségeket megragadva így is sikerült az ellátottjainkkal színházi előadásokat és filmeket megnézni.
* **Kiállítás**
* A művészetterápiás csoporton résztvevő ügyfeleink alkotásaiból egy kiállítást szerveztünk, melyet szép számban látogattak az érdeklődők.

**Kirándulás**

* A vírus második hulláma előtt sikerült a bevont ellátottaknak egy egész napos kirándulást szervezni a budapesti Tropicarium- és Óceanáriumba

**Zárókonferencia másként**

Szeptember végén a program elérkezett a végéhez, melyet egy zárókonferencia zárt le. A pandémia miatt tilos volt rendezvényeket tartani, így úttörő módon online formában valósítottuk meg azt. A rendezvény ilyen formában is sekeres volt, nagy számú nézőközönség csatlakozott az online felülethez.

**Tüdőszűrő busz**

Intézményünk jó kapcsolatot ápol a Máltai Szeretetszolgálat munkatársaival, akik felajánlották, hogy az általuk működtetett mobil tüdőszűrő állomásukat igénybe vehettük. Az év elején sor került a Hajléktalan ellátás átfogó szűrésére, mely nagy segítséget jelentett számunkra.

Az idei évben sem maradhatott el a közös fánksütés, melyet mindig nagy lelkesedéssel várnak gondozottaink.

Tavasszal a szálló udvara ismét virágba borult, hála a kedves adományozóknak. Lakóink segítségével ültettük be a tartókat. Egy cseppnyi szín és máris otthonosabb, melegebb a légkör.

A vírus első hulláma után, intézményünk a közfoglalkoztatásban dolgozó ellátottaink részére sportapot szervezett. Ennek keretében ajándékcsomagok kerültek átadásra köszönetképpen a helytállásért. Főként a takarító személyzet megfeszített munkavégzésének jutalmaként

Lehetőségünk nyílt a 2020. évben pályázatot benyújtani, az ellátási területünk kulturális életének fellendítésére.

A sikeresen elnyert pályázat (CLLD) kapcsán, olyan kulturális és közösségi programokat kívánunk szervezni, melyek segítik a perifériára szorult emberek önértékelését és aktivitását. Ezekkel a programokkal a társas kapcsolataikat szeretnénk erősíteni, ezáltal a magányosság érzését enyhíteni, megszüntetni. Bizonyított tény, hogy az ember, amennyiben lelkileg kiegyensúlyozott a fizikális állapota is javul. Bízunk abban, hogy ezáltal a jövőképük is változik és elindulhatnak egy komoly változás felé. A közösségépítés célja az adott közösségbe tartozás elősegítése, ill. az, hogy mindenki tartozzon valahova. Ezáltal esélye nyílik saját életfeltételeinek javítására. Sajnos az áprilisi kezdést a vírushelyzet miatt elkellett halasztani októberre, de így is nagy érdeklődés övezte. A projekt időtartama a 2021-es évre is átnyúlik. A programba beépített tevékenységek a közösségi élet fellendítésére irányulnak. Egyfajta terápiaként szolgálnának a célcsoport tagjainak. A heti rendszerességgel tartandó foglalkozások motiválhatják, színesebbé tehetik mindennapjaikat. Kreatív foglalkoztatás keretében heti 1 alkalommal szeretnénk nyitottabbá tenni őket az alkotásra. Az évszakok szépségét és az ünnepek fontosságát szeretnénk alkotásaikkal hangsúlyozni. A rég elfeledett emlékeket felidézni és újra képessé tenni őket az ünnepre való ráhangolódásra. Bízva abban, hogy a magányosság érzését enyhíteni tudjuk. Ünnepi dekorációk készítése, rajzolás, festés. Az idei évben a karácsonyi ünnep is rendhagyó volt. Sajnálatos módon, az ilyenkor szokásos és az egész évet befolyásoló bevásárlóközpontos adománygyűjtést le kellett mondanunk. Megnőtt a fertőzések száma a gyűjtésbe bevont kollégák között, így nem tudtuk a résztvevők számát biztosítani. A dolgozók a pandémiás helyzettől függetlenül nagy figyelmet fordítottak az ünnep meghitté tételére. Dekorációk készítése, karácsonyfa díszítés, sütemény sütés és az egyéni beszélgetés rendkívüli jelentőséggel bírnak a szolgáltatást igénybevevők életében.

# 4. 2. Ápolást, gondozást nyújtó intézmény

**4.2.1. HAJLÉKTALANOK OTTHONA**

* **Gondozási napok száma: 9423**
* **Ellátott személyek száma: 32 fő**

***Gondozási napok száma a hajléktalanok otthonában***

|  |  |
| --- | --- |
| **Hónap** | **Gondozási napok száma** |
| Január | 806 |
| Február | 754 |
| Március | 795 |
| Április | 750 |
| Május | 775 |
| Június | 764 |
| Július | 806 |
| Augusztus | 806 |
| Szeptember | 780 |
| Október | 801 |
| November | 780 |
| December | 806 |
| **összesen:** | **9423** |

A Hajléktalanok Otthonában 2020. évben **a férőhelyek száma** 26 (24 fő férfi, 2 fő női) az ellátott személyek száma 32 fő volt.

* **6 fő új igénybevevő került elhelyezésre.**
* **7 főnek szűnt meg a jogviszonya hatan meghaltak, 1 főnek a Házirend súlyos megsértése miatt lett megszüntetve a jogviszonya.**
* **Gondnokság alatt álló személyek száma 21 fő**(teljesen korlátozó 17 fő, korlátozó 4fő). 1 fő gondnokság alá helyezése folyamatban van.

***Életkor szerinti megoszlás***

|  |  |  |  |
| --- | --- | --- | --- |
| **Életkor** | **Nő (fő)** | **Férfi (fő)** | **Összesen (fő)** |
| **36 - 49 év** | 0 | 0 | 0 |
| **50 - 62 év** | 1 | 13 | 14 |
| **63 – 75 év** | 0 | 16 | 16 |
| **75 év felett** | 0 | 2 | 2 |
| **Összesen (fő)** | **1** | **31** | **32** |

A Hajléktalan Otthon lakóinak átlagéletkora **65,46** év.

**Az elátottak családi állapot szerinti megoszlása:**

* házas : 1 fő
* hajadon/nőtlen : 13 fő
* elvált: 16 fő
* özvegy : 2 fő.

**Az ellátottak megoszlása jövedelmük típusa alapján:**

* öregségi nyugdíj : 10 fő
* rokkant ellátás : 18 fő
* EGYT : 4 fő.

Emelett 2 fő fogyatékossági támogatásban részesül.

**Az ellátottak megoszlása iskolai végzettség alapján:**

* 8 általánosnál kevesebb : 4 fő
* 8 általános : 17 fő
* szakmunkásképző : 9 fő
* érettségi : 2 fő.

**Foglalkoztatásban, munkaterápiában résztvevők:**

* Az otthon lakói közül alkalmi munkát 1 fő végez.
* Megváltozott munkaépességüek foglalkoztatásban 1 fő vesz részt, napi 7 órában a FŐKEFE alkalmazásában.

**Ápolási-gondozási tevékenység:**

* 31 fő rendszeres napi gyógyszeres kezelésben részesült
* 26 fő szorult gondozásra
* 6 fő szorult ápolásra
* Diétás étkezésben 0 fő részesült
* Inkontinens beteg 10 fő

Az ápolásra szoruló ellátottak közül 1 fő balesetből származó koponya sérülése miatt, 3 fő agyi infarktusa miatt, 3 fő demens magatartása miatt kiemelt ápolási tevékenységet igényelt. Mivel magas a pszichiátriai betegek száma ezért pszichiáter szakorvos is járt ki az otthonba.Szükség eseten sebész szakorvos segítségét is igénybe vehették az otthonban. A kötözésre szoruló betegek ambuláns ellátását helyben controlálta.

**Az igénybevevők körében előforduló betegségtípusok:**

* Szív és érrendszeri megbetegedés ( 25fő )
* Pszichiátriai betegség (20 fő )
* Emésztőrendszeri megbetegedés ( 18 fő )
* Hormonális és anyagcsere rendszeri megbetegedés ( 7 fő )
* Idegrendszeri megbetegedés ( 15 fő )
* Légzőszervi megbetegedés ( 12fő )
* Mozgásszervi megbetegedés ( 18fő )
* Urologiai megbetegedés (11 fő)
* Bőrgyógyászati megbetegedés (23 fő)

**2020. évben a kórházban töltött napok száma: 213** nap volt.Ehhez nagyban hozzájárult hogy 2020 márciusában megjelent hazánkban is a Covid19 vírus amivel szemben az első hullámban megtudtuk védeni az ellátottakat. Viszont a második hullámban minden ellátott és /1 fő kivételével/ minden dolgozó megfertöződött.Az ellátottak közül 7 fő kórházi ellátást igényelt, a vírusfertőzés szövődményei miatt több alkalommal is kórházba kerültek.

A 2020-as év nagy kihívás elé állította szervezetünket a Covid19 vírus megjelenése miatt Pandémiás terv kidolgozásával különböző szabályok megalkotásával az ellátottak és dolgozóink védelme volt a cél. A hajléktalanok otthonába a következő intézkedések léptek életbe a vírus intézményünkbe való bekerülésének megakadályozására.

**2020. évben a Hajléktalanok Otthonában az igénybevevők a szabadidő hasznos eltöltésére többféle program közül választhattak az otthonon belül.**

**Farsangi délután**

A farsangi időszakban egy kellemes délutánt töltöttünk el a lakókkal. Az otthont közösen feldíszítettük, egyik kollégánk segítségével fánkot sütöttünk az ellátottak részére. A délután folyamán tombola sorsolásra került sor.

**Nyárbúcsúztató délután:**

Otthonunk lakói vidám hangulatú sütögetéssel és beszélgetéssel búcsúztatták a nyarat.

**Adventi készülődés**

Az adventi készülődés jegyében az igénybevevőkkel adventi koszorúkat, illetveasztaldíszeket készítettünk. Az otthon karácsonyfáját is az igénybevevőkkel közösen díszítettük fel.

**Karácsonyi ünnepség**

2020-ban a Karácsonyi ünnepségnem került megrendezésre, mivel az otthonban el kellett különítenünk a vírusfertőzött ellátottakat.

A jóízű ünnepi ebéd elfogyasztása után, ami az ellátottak által kért csirkepörkölt és galuska volt, ajándékozásrais sor került./ Természetesen a pandémiás terv előírásainak betartása mellett. / Bejgli és szaloncukor zárta az ünnepi menüt.

**Születésnapok, névnapok**

Havonta megrendezésre került az otthonban a lakók születés - és névnapi felköszöntése. Süteménnyel, szörppel kedveskedtünk nekik. A kerek évfordulók alkalmából – két igénybevevőnk lett 60 éves - az ellátottak tortát kaptak.

**Könyv/DVD kölcsönzés**

A **Berzsenyi Dániel Megyei és Városi Könyvtárral** való együttműködésnek köszönhetően rendszeresen nagyobb mennyiségű könyvet rendelkezésünkre bocsájtanak, melyből az idős hajléktalan személyeknek az otthonban válogathattak. Egyik ellátottunk heti rendszerességgel járt is a könyvtárba, hírlapolvasás, illetve kölcsönzés céljából.

A DVD filmeket filmklub keretében néztük meg az ellátotakkal, a filmet követően megbeszélve azok tanulságait.

**Társasjátékok/ kártya**

A szabadidő hasznos eltöltéséhez társas- és kártyajátékok álltak rendelkezésre. Néhány ellátott szívesen tölötte idejét a többiekkel játékokkal, különböző kvízekkel.

**Élelmiszer adomány**

Az év folyamán több alkalommal is lehetőségünk nyílt arra, hogy főképp azÉlelmiszerbank által kiajánlott, illetve az általuk támogatott áruházakból elhozott élelmiszerekből lakóinknak főzzünk, illetve kiegészító étkezéseket adjunk. Az évfolyamán készült grill hús, csülökpörkölt, tojásos lecsó. Üdítőital, tejtermék, felvágott, édesség, s egzotikus gyümölcsök is kerülhettek lakóink asztalára.

**A CLLD projekt keretében Zenei foglalkozások kerültek megrendezésre az otthonban.**

A zenés foglalkozások a Hajléktalanok Otthonában heti rendszerességgel kerülnek megrendezésre. Az elmúlt foglalkozások során a megadott tematika mentén, változatos témák mentén haladtunk. Nagy népszerűségnek örvendett az igénybevevők körében a zenei kvízjáték, a kívánság koncert, valamint a zenei utazás témakörben tartott előadás. Minden foglalkozás végén a következő alkalom témakörét átbeszéltük, alakítva azt az ellátottak igényeihez. Örömmel veszik, ha az általuk javasolt filmek zenéit hallgatjuk meg, illetve ha az általuk megnevezett szerzők műveit vesszük sorba.

# 4. 2. 2. Idősotthoni férőhelyek

Az átmeneti elhelyezés mellett egy megyei jogú városnak Idősek Otthonát is létre kell hoznia, illetve szükséges működtetnie.

A Vas Megyei Intézményfenntartó Központ fenntartásában működő **Vas Megyei Szakosított Szociális Intézet**ben 50, ezen kívül a **Szombathelyi Evangélikus Diakóniai Központ** (a Vas Megyei Önkormányzat és az Evangélikus Egyház között megkötött szerződés értelmében) 32 örökös idősotthoni férőhelyet biztosít a korábbi támogatások fejében. A Szombathelyi Evangélikus Diakóniai Központ azoknak a szombathelyi lakóhellyel rendelkező fogyatékos személyeknek az átmeneti gondozását is végzi, akiknek ellátása családjukban nem biztosított, vagy az átmeneti elhelyezést a család tehermentesítése teszi indokolttá.

Saját otthon megteremtésének a város három módon tud eleget tenni: a város területén lévő intézmény működtetésének átvételével, vagy egy a kor igényeinek megfelelő új intézmény építésével, vagy meglévő intézmény funkcióváltásával.

**5. Foglalkoztatás**

**FEJLESZTŐ FOGLALKOZTATÁS**

**HAJLÉKTALAN EMBEREKET ELLÁTÓ SZOCIÁLIS INTÉZMÉNYEK**

A FOGYATÉKKAL ÉLŐKET és HAJLÉKTALANOKAT ELLÁTÓ KÖZHASZNÚ NONPROFIT KFT-nél 2020. évben a fejlesztő foglalkoztatás mindkét foglalkoztatási formában- fejlesztési jogviszony, illetve munkaviszony- 2020. január 01-én indult a Vörösmarty u. 36. szám és a Kötő u. 12. szám alatti telephelyeken.

**Telephelyengedélyek:**

**Vörösmarty u. 36.:**

34 fő fejlesztő foglalkoztatására rendelkezünk engedéllyel, az alábbi tevékenységek végzésére:

* Egyéb fa-, parafatermék és fonott áru gyártása
* Egyéb máshova nem sorolt feldolgozóipari tevékenység
* Egyéb ruházat, kiegészítők gyártása
* Papír, csomagolóeszköz gyártása
* Szőnyeggyártás
* Egyéb takarítás
* Zöldterület-kezelés

**Kötő u. 12.:**

8 fő fejlesztő foglalkoztatására rendelkezünk engedéllyel, az alábbi tevékenység végzésére:

* Egyéb fa-, parafatermék és fonott áru gyártása

**Fejlesztési jogviszony keretében történő foglalkoztatásban** 2020. január 01-én összesen 17 fővel kötöttünk fejlesztési szerződést napi 6 órás munkavégzésre, valamint 1 fővel 4 órás munkavégzésre.

A 6 órában foglalkoztatottak közül:

* 10 fővel egyéb máshova nem sorolható feldolgozóipari tevékenység,
* 5 fővel egyéb takarítás,
* 1 fővel zöldterület kezelés,
* 1 fővel egyéb fa-, parafa termék és fonott áru gyártása tevékenység végzésére kötöttünk fejlesztési szerződést.

A 4 órában foglalkoztatott munkavállalóval egyéb máshova nem sorolható feldolgozóipari tevékenység végzésére kötöttünk fejlesztési szerződést.

**Munkaviszony keretében történő foglalkoztatásban** 2020. január 01-én összesen 14 fővel kötöttünk munkaszerződést. Egy fő munkavállalót napi 4 órában, illetve 13 főt napi 6 órában foglalkoztattunk.

A 4 órában foglalkoztatott munkavállalóval egyéb máshova nem sorolható feldolgozóipari tevékenység végzésére kötöttünk munkaszerződést.

A 6 órában foglalkoztatottak közül:

* 1 fővel papír, csomagolóeszköz gyártása,
* 6 fővel egyéb fa-, parafatermék és fonott áru gyártása,
* 6 fővel egyéb máshova nem sorolható feldolgozóipari tevékenység végzésére kötöttünk munkaszerződést.

**Létszámbeli, személyi változások**

*Fejlesztési jogviszony keretében történő foglalkoztatás*

* 10 fő lépett ki az év során, közülük:
	+ 7 fő fejlesztési szerződése közös megegyezéssel megszűnt,
	+ 2 fő elhunyt,
	+ 1 fő elérte az öregségi nyugdíjkorhatárt
* 11 fő munkavállaló lépett be az év során a foglalkoztatásba.
* 4 fő állt cselekvőképességet részlegesen korlátozó, míg 5 fő cselekvőképességet teljesen korlátozó gondnokság alatt.
* 2020. december 31-én a fejlesztési jogviszonyban foglalkoztatottak létszáma 19 fő volt.

*Munkaviszony keretében történő foglalkoztatás*

* 2 fő lépett ki az év során, munkaszerződésük közös megegyezéssel megszűnt.
* 1 fő munkavállaló lépett be az év során a foglalkoztatásba.
* Óraszámemelésre 11 fő esetén került sor.
* Telephelyváltás egy esetben történt.
* 1 fő állt cselekvőképességet részlegesen korlátozó gondnokság alatt.
* 2020. december 31-én a munkaviszonyban történő foglalkoztatásban résztvevők létszáma 13 fő volt.

2020-ban a fejlesztő foglalkoztatásban 42 fő vett részt. Csak fejlesztési jogviszony keretében 27 főt foglalkoztattunk, közülük 2 fő kettő esetben is megfordult a foglalkoztatásban. Csak munkaviszony keretében történő foglalkoztatásban 15 fő vett részt az év során.

**A szociális foglalkoztatás keretében
2020. évben végzett tevékenységek**

**Fa termékek előállítása**:

Kötő utca 12. szám alatt működő telephelyünkön végezzük fa termékeink előkészítő munkálatait. A műhelyben található asztalosipari gépek segítségével különböző vastagságú rétegelt lemez táblákból méretre vágást és összeillesztést igénylő használati- és dísztárgyak készültek: teafilter-tartók, különböző méretű és formájú tároló-, dísz- és ékszerdobozok, irattartók, bortartók, kulcsakasztók, papírzsebkendő tartók, álló- és fali képkeretek, szalvétatartók, gyermek magasságmérők, ceruzatartók és poháralátét készletek.

A műhelyben a fejlesztő foglalkoztatásban résztvevők mellett a szervezet által más foglalkoztatási formában alkalmazott munkavállalók is dolgoznak – pl. közfoglalkoztatás, főállás - kiegészítve, támogatva egymás munkáját. A fejlesztő foglalkoztatásban résztvevők által végzett munkafolyamatok: kézi- és gépi csiszolás, felületkezelés, pácolás, lakkozás, zsanérozás, méretezés, összeállítás, ragasztás. Ipari gépekkel kizárólag szakember dolgozik.

A Kötő utcai műhelyben 2018 tavaszától - a közfoglalkoztatási program keretében beszerzett - lézervágó- és gravírozógép működik. A fejlesztő foglalkoztatás faipari tevékenységéhez szervesen kapcsolódik a gép használata. A gravírozógéppel - szintén rétegelt lemezből- hasonló termékkört állítunk elő (dobozok, bortartók, képtartók, fa ékszerek…), melyek befejező munkálataiba kapcsolódnak be a fejlesztő foglalkoztatás résztvevői, mint az összeállítás, csiszolás, felületkezelés, csomagolás. Így a közfoglalkoztatás és a fejlesztő foglalkoztatás ezen a téren is összefonódik, kiegészítik egymást és sikeresen működnek egymás mellett.

A Vörösmarty utca 36. szám alatt található foglalkoztató műhelyben - a Kötő utcából átszállított félkész termékek befejező munkálatain túl - rétegelt lemezből kézi lombfűrésszel kivágott termékek készülnek. Az évszakokhoz és ünnepekhez kapcsolódó - kézzel festett, illetve pácolt ajtó-, és ablakdíszek, hűtőmágnesek, fenyő- és barkadíszek mellett az egész éves termékkínálatot képező kulcstartók, ékszertartók, kilincsakasztók, képtartók, álló asztali dekorációk készültek az év során. Újdonságként a karácsonyi időszakban led világítással kiegészítve kínáltuk egyedi ünnepi termékeinket.

**Filc termékek varrása:**

Barkácsfilc anyagból készültek sablon után, kézzel kivágott és varrott ujjbábok, illetve gyermekmesék szereplőiből összeállított ujjbáb-mesecsomagok. Ezek mellett kulcstartókat, ceruza- és ablakdíszeket, pálcás virágdíszeket, könyvjelzőket, valamint az ünnepekhez, vásárokhoz kapcsolódóan szezonális termékeket pl.: barka-, és karácsonyfadíszeket állítottak elő a műhely dolgozói.

**Egyéb máshova nem sorolható feldolgozóipari tevékenység:**

A fejlesztő foglalkoztatásban résztvevők a Kötő utcai műhelyben előkészített és összeállított használati- és ajándéktárgyak befejező- és díszítő munkálatait, illetve a Vörösmarty utcai műhelyben rétegelt lemezből kézzel készített termékek dekorálását végezték. Emellett kisebb ajándéktárgyakat, dísztárgyakat készítettek különböző kreatív technikák alkalmazásával - díszítőfestés, kézi pirográfos dekorálás, képek/feliratok transzferálása fára, stencilezés, koptatott és repesztéses technika.

A fa termékek mellett festett, gyűrt csomagolópapír és abból ragasztott különböző méretű ajándéktáskák és a vásárokban népszerű zsákbamacska-tasakok készültek. A vásárolt termékek elcsomagolására -a műanyag zacskó kiváltására- tasakokat állítottunk elő a környezettudatosság jegyében.

Új tevékenységként termésekből, szárított növényekből készítettünk asztaldíszeket, dekorációkat, tálakat, adventi dekorációkat.

**Egyéb takarítás:**

Fejlesztő foglalkoztatás keretében ezt a munkakört betöltő munkavállalókaz intézmény telephelyein a műhelyek, szociális helyiségek, illetve az udvar takarítását végezték felügyelet mellett.

**Zöldterület kezelés:**

Egyszerűbb – szakképesítést nem igénylő munkafolyamatokat - fűgereblyézés, fűgyűjtés, lombseprés, gallyak összegyűjtése, virágültetés, szemétszedés végeztek a foglalkoztatottak, melyeket kizárólag kézi szerszámokkal és felügyelet mellett végeztek.

**Termékértékesítés**

**Kézműves Kuckó Ajándékbolt**

Ajándékboltunk 2017 májusa óta üzemel, Szombathely belvárosában, a Fő tér 23/B szám alatt várja a vásárlókat, érdeklődőket.

A fejlesztő foglalkoztatás során előállított termékek fő – és 2020. évben a kialakult vírushelyzet következtében szinte az egyetlen - értékesítési csatornája az ajándékbolt.

Az üzlethelyiséget Szombathely Megyei Jogú Város Önkormányzata biztosítja szervezetünk számára, így egész évben biztosított a szociális foglalkoztatás során, hajléktalan emberek által előállított kézműves termékek értékesítése.

A boltban az utcáról betérő vásárlók kiszolgálása mellett folyamatosan teljesítettük magánszemélyek, cégek, intézmények, vállalkozások, szolgáltató cégek egyedi igényeit is, vállaltuk céges logók, reklámtermékek, reprezentatív termékek, alkalmi (esküvő, keresztelő, ballagás) dekorációk tervezését és gyártását – bortartók, díszdobozok, fa névjegykártyák, esküvői ültetőkártyák, szülői köszönetajándékok, gyermekszületéshez kapcsolódó emléktárgyak…

Az egyedi, névre szóló megrendelések száma folyamatosan növekszik, egyre inkább ismerik cégünk ezen szolgáltatását a városban.

A Kézműves Kuckó Ajándékboltban folyamatosan elérhető egy „Vendégkönyv”, melyben a vásárlók visszajelzést adhatnak a termékekkel kapcsolatban. Ebben az évben is számos elismerő bejegyzés született, melyet - motivációként - minden alkalommal továbbítottunk a foglalkoztatásban résztvevők számára.

Közfoglalkoztatásban dolgozó ellátottak által készített termékek is színesítik az árukészletet, népszerű termékünk a textilmaszk, textiltáska és ökozsák is.

A környezettudatosságot szervezetünk is fontosnak tartja, ezért a műanyag tasakokat lecseréltük a foglalkoztatásban előállított papírzacskókra, illetve nejlon helyett logóval ellátott papírtáskát adunk vásárlóinknak.

December hónaptól - jogszabályi előírásnak eleget téve - elérhető a bankkártyás fizetési lehetőség is boltunkban.

**Szombathely- hagyományos vásárok - vírushelyzet**

A város vásárai, rendezvényei a foglalkoztatás során előállított termékek nagyon fontos értékesítési csatornái hosszú évek óta – az ajándékboltban történő egész éves értékesítés mellett. A kialakult vírushelyzet következtében sajnos egyetlen hagyományos vásár és rendezvény sem került megrendezésre 2020. évben. Így elmaradt a Húsvéti vásár, a Savaria Történelmi Karnevál és az Adventi vásár is, melyek óriási bevétel kiesést jelentettek szervezetünk számára is.

**Egyéb rendezvények, árusítási-, értékesítési lehetőségek:**

* **Nyitott Városháza**

2020. február 07-én SZMJV Önkormányzata Nyitott Városháza elnevezéssel ingyenes farsangi programot szervezett a város gyermekeinek. A jótékonysági sütemény- vásárral egybekötött programon szervezetünk bemutatkozási és árusítási lehetőséget kapott. A rendezvényre elsősorban gyermekek számára készült termékekkel érkeztünk, pl. mesefigurás medálok, kulcstartók, hűtőmágnesek, ujjbábok, mesecsomagok és a vásárok elengedhetetlen terméke a zsákbamacska sem hiányozhatott. Ezek mellett bemutattuk általános termékkínálatunkat is.

Szeptember hónapban meghívást kaptunk a Salva Vita Alapítvány szervezésében megrendezésre kerülő **Piacok napja** elnevezésű rendezvényen és vásáron való részvételre. Budapesten, az Erzsébet és Deák téren megrendezésre kerülő vásáron több, védjeggyel rendelkező szervezet is bemutatkozott. A kialakult vírushelyzet következtében sajnos a vásárlói kör nagyobb részét képező külföldi turisták elmaradtak. A program jó alkalmat biztosított más szervezetek tevékenységének megismerésére, kapcsolatépítésre, ötletgyűjtésre

* **Herényi Heti Piac**

A Herényi Kulturális és Sportegyesület szervezésében megrendezésre kerülő Herényi Heti Piac elnevezésű - helyi termelői és kézműves - piacon szeptember és október hónapban is részt vett szervezetünk egy-egy alkalommal. Termékeink kedvező fogadtatásban részesültek, sokan nem ismerték korábban boltunkat, tevékenységünket. A részvételt a rendezvényen a későbbiekben is tervezzük.

* **Bizományos értékesítés**

A korábbi években már tettünk kísérletet termékeink bizományosi értékesítésére, több-kevesebb sikerrel, boltunk megnyitását követően nem is kerestük ennek lehetőségét. A vírushelyzet következtében, az értékesítési felületet szélesítve ismét helyeztünk ki termékeket ajándékboltokba, virágboltba. Az értékesítés ezen formája sajnos most sem vált be, ellenben egy így megismert vidéki virág- és ajándékbolt rendszeres viszonteladónk és rendelés-átvételi pontunk lett.

* **Online értékesítés, kiszállítás**

A Kézműves Kuckó Ajándékbolt a vírushelyzet miatt 03. 17. és 05. 18. között zárva tartott. Ez idő alatt a bolt Facebook oldalának üzemeltetésére még nagyobb hangsúlyt fektettünk, az értékesítést áthelyeztük az online térbe. Rendszeresen töltöttük fel termékeink fotóit az oldalra. A kialakult helyzetre tekintettel a megrendelt termékekre ingyenes házhozszállítást hirdettünk Szombathelyen és 10 km-es környezetében. A zárva tartás időszakára esett a húsvét és a ballagási szezon, így az egyedi, névreszóló köszönetajándékokat ki tudtuk szállítani. Új szolgáltatásunk népszerű volt, köszönettel vették a megrendelők ezt a lehetőséget.

A vírushelyzettől függetlenül továbbra is aktívan kihasználjuk a közösségi média adta lehetőségeket, terveink között szerepel nyereményjáték szervezése az oldalon.

Reményeink szerint a 2021. évben - részben vagy egészben - rendeződik a vírushelyzet és visszatérnek az árusítási lehetőségek, rendezvények, programok. Tervezzük továbbra is, hogy kapacitásunk függvényében további rendezvényeken, környékbeli vásárokon is részt vegyünk, bemutatkozzunk – amennyiben a vírushelyzet engedi. Ezek az alkalmak az értékesítésen túl lehetőséget biztosítanak szervezetünk bemutatására, a hajléktalan emberek iránti előítéletek csökkentésére, a lakosság érzékenyítésére. Sajnálatos módon a tervezett nyílt napok, érzékenyítő programok is elmaradtak, pedig szükség lenne rájuk, fontosnak tartjuk a tájékoztatást, információnyújtást a hajléktalan emberek foglalkoztatásával kapcsolatban.

Gravírozóműhelyünk kapacitása továbbra is jóval nagyobb a kézműves műhelynél, ezért a lézergravírozott termékek reklámozására, népszerűsítésére nagy hangsúlyt fektetünk. Szeretnénk elérni, hogy intézmények, cégek, szolgáltatók megismerjék termékeinket, bekerüljön a köztudatba, hogy szervezetünk egyéni igények alapján legyártott termékeket is forgalmaz – céges logóval ellátott reprezentatív termékek, alkalmakra szóló egyedi termékek, irodai termékek, fa névjegykártyák, fa üdvözlőlapok, bortartók, díszdobozok.

**Bedolgozói munka**

2020. évben is fennállt a bérmunkaszerződésünk a Dekorand Kft-vel, a csomagolói munkát ebben az évben is a MAM Hungária Kft részére készítettük.

A fejlesztő foglalkoztatás fontos része a bedolgozói munka, egyrészt rendszeres bevételt jelent, másrészt az egyszerűen elvégezhető munkafolyamat több olyan ember foglalkoztatását teszi lehetővé, akik képességeik miatt önálló munkavégzésre nem alkalmasak.

**Segítő vásárlás védjegy**

2017 szeptemberében kapta meg szervezetünk a Segítő Vásárlás védjegyet a Salva Vita Alapítvány jóvoltából. A minden termékünkön elhelyezett védjegy tájékoztatást nyújt a vevőknek arról, hogy a megvásárolt árucikk hátrányos helyzetű emberek által készített termék, így vásárlásával hozzájárul megváltozott munkaképességű emberek foglalkoztatásához.

A program működtetése az alapítvány tájékoztatása alapján 2020. október hónaptól sajnálatos módon felfüggesztésre került bizonytalan ideig, de a védjegy a kiadott tanúsítványok érvényességi ideje alatt használható.

**Személyi feltételek**

A fejlesztő foglalkoztatást 2020. évben is 3 fő foglalkoztatást segítő munkatárs irányította, szervezte, koordinálta. Feladatuk: a foglalkoztatás mindennapi szervezése, tervezése, ellenőrzése, a munkafolyamatok betanítása a foglalkoztatottak részére, anyagbeszerzés, telephelyek közti koordináció, értékesítés/vásárok szervezése, bolt üzemeltetése, illetve termékfejlesztés.

**Beruházás**

2019 őszén megtörtént az épület külső hőszigetelése, esővíz elvezetés rekonstrukciója, valamint a rossz állapotú külső nyílászárók cseréje, illetve kialakításra került egy külső, fedett dohányzóhely. Ezt követte 2020. évben a belső terek felújítása, vizes falak rendbetétele, festés, ezek a munkálatok az intézmény dolgozóinak részvételével, társadalmi munkában zajlottak. A festést követően új függönyök kerültek fel és lecseréltük a régi, elhasználódott konyhabútort. Ezek a beruházások hozzájárultak a foglalkoztatottak és az ott dolgozó kollégák komfortérzetének növeléséhez. A bolt tavaszi zárva tartása alatt az üzlethelyiségben is tisztasági festést, faljavítási munkákat végeztünk.

**Tapasztalatok, problémák**

A 2020. év a kialakult vírushelyzet miatt sok tekintetben eltért a korábbiaktól, ez a fejlesztő foglalkoztatásban is érezhető volt. A vásárok és rendezvények nem kerültek megrendezésre, ezzel párhuzamosan a foglalkoztatás bevételei is lényegesen elmaradtak a korábbi évekhez képest. Az anyagi kiesés a foglalkoztatás fennmaradását közvetlenül nem veszélyeztette. Az anyagi kiesésen túl a vásárlókkal való személyes kapcsolatok elmaradása - a boltban, de főleg a vásárokban - szintén veszteségként értékelhető, hiszen a közvetlen, személyes visszajelzések nagyon fontos részét képezik a foglalkoztatásnak. A termékeket előállító hajléktalan emberek számára a legerősebb motivációt az jelenti, hogy az emberek értékesnek, piacképesnek tartják az előállított termékeket, ezért munkájuknak van értelme, hasznosnak érezhetik magukat. A Kézműves Kuckó Ajándékbolt egész évben nyitva tart, de a vírushelyzet miatt 2 hónapra be kellett zárnunk, és a nyitás után lassan állt vissza az értékesítés.

Az évben elért értékesítés eredménye köszönhető a folyamatosan bővülő és árban is elérhető- egyre szélesebb vásárlói kört megszólító- árukínálatunknak, illetve az esztétikailag és minőségileg is javuló termékeknek. Az értékesítést a bolt zárva tartása alatt áthelyeztük az online térbe, az üzlet Facebook oldalán tartottuk a kapcsolatot a vásárlókkal. A megrendelők nagyon pozitívan fogadták, értékelték az ingyenes házhozszállítást ebben az időszakban.

A vevőkör folyamatos bővülése, a visszatérő vásárlók, a bolton és a bolt facebook oldalán keresztül történő egyéni megrendelések, illetve a pozitív visszajelzések kedvezően hatottak a hajléktalan emberek munkakedvére, aktivitására, és önértékelésére. Pozitívan értékelték, hogy a kialakult vírushelyzet alatt sem állt meg az élet és van értelme az elvégzett munkának, vannak megrendelések

A motiváció, aktivitás fenntartása érdekében igyekeztünk a foglalkoztatottak állapotának, érdeklődési körének, képességeinek és a foglalkoztatás lehetőségeinek megfelelő feladatok biztosításával sikerélményhez juttatni, dicsérni, bíztatni és megerősíteni a foglalkoztatottakat. A betanítás folyamatába bevontuk azokat a foglalkoztatottakat is, akik az adott tevékenységet már jó színvonalon begyakorolták, elsajátították, ezzel is növelve felelősségérzetüket, hasznosságtudatukat.

A foglalkoztatás során lehetőséget biztosítottunk arra, hogy a képességek, készségek, munkabírás alapján a foglalkoztatottak magasabb óraszámba kerüljenek, bonyolultabb munkafolyamatokat végezzenek.

A foglalkoztatás nemcsak arra nyújt lehetőséget, hogy a munkavállalók egy adott munkaterületen kipróbálják magukat, hanem arra is, hogy a változatos tevékenységek közül az állapotuknak, képességeiknek, érdeklődési körüknek megfelelő munkát végezzenek.

A foglalkoztatásba bevont hajléktalan személyek egy része korábbi életmódjából adódóan szívesebben végez mozgással járó, illetve szabadban végezhető munkát, számukra nagy kötöttséget jelent a foglalkoztatóban, egy helyben való, aprólékos munkavégzés.

Részükre olyan tevékenységet (az intézmény telephelyein végzett zöldterület kezelés, takarítás) biztosítottunk, ami számukra könnyebben végezhető, az állapotuknak, képességeiknek jobban megfelel, így hamarabb szokhatnak vissza a munka világába.

A rendszeres (MAM csomagolási munka) bedolgozói munka szintén jó hatással volt a foglalkoztatásban résztvevőkre, változatosságot hozott a mindennapi munkavégzésbe. Felpörgette a munkavégzés tempóját, megtapasztalhatták azt is, hogy képesek másfajta, gyorsabban végezhető, de kissé monoton munka elvégzésére is. Ebbe a munkafolyamatba azok a foglalkoztatottak is be tudtak kapcsolódni, akik önálló munkavégzésre nem képesek, egyszerűbb feladatokat igényelnek.

A csoportban történő munkavégzéshez szükséges kompetenciák fejlesztésének, a csoportos munkatevékenységek végzésének, a felmerülő problémák közös, illetve egyénileg történő megbeszélésének köszönhetően a munkavállalók közötti konfliktusok tovább csökkentek, munkakapcsolatok épültek ki.

A szociális foglalkoztatásban résztvevőkről továbbra is - és egyre inkább - elmondható, hogy jelentős részük pszichiátriai és szenvedélybetegséggel küzdő hajléktalan ember.

A pszichés problémákkal küzdők esetében a rendszeresség, a munka-releváns viselkedés, a konfliktus kezelés, a feladattűrés, kitartás fejlesztése mellett továbbra is nagy hangsúlyt fektettünk az egyéni segítő beszélgetésre, a mentális gondozás fontosságára.

A szenvedélybeteg munkavállalók olyan munkatevékenységeket végeztek, mely által a munkabíró képesség, a munkatempó, a kitartás, a finom mozgások fejlesztésével javulhat az alkohol okozta tremor.

A célcsoport sajátosságaiból adódóan továbbra is fennálló probléma volt a munkahelyre alkoholos állapotban történő érkezés, vagy a munkahelyi alkoholfogyasztás, mely igazolatlan hiányzást, figyelmeztetést vont maga után.

A rendszeres ellenőrzés, szondázás mellett szükség esetén az intézménnyel együttműködő pszichiáter -és egyben addiktológus- szakember bevonására is sor került az évben. Segítségével (szükség esetén gyógyszeres kezelés alkalmazásával) hatékonyabbá vált az alkoholproblémák, illetve a különböző pszichiátriai kórképek kezelése, időnként átmeneti intézményi elhelyezés alkalmazása vált szükségessé.

Az évekig utcán élő hajléktalan emberek korábbi életvitelük miatt nehezen alkalmazkodnak, készségeik, képességeik leépültek, sokszor rövidtávon sem tudnak a munkaadói igényeknek megfelelni. Életmódjuk, berögzült szokásaik nehezítik a rendszerességgel és kötöttségekkel járó munkavállalást, problémát jelent számukra a szabályokhoz való alkalmazkodás, a munkára képes állapotban történő megjelenés.

A végzett tevékenységek alkalmasak arra, hogy hozzászoktassuk a foglalkoztatottakat a rendszeres munkavégzéshez, a fokozatos terheléshez személyre szabott fejlesztéssel.

Az ötven év feletti és/vagy alacsony/elavult iskolai végzettséggel rendelkező hajléktalan emberek jelentős részének a fejlesztő foglalkoztatás jelentheti az egyetlen lehetőséget arra, hogy újra értékteremtő munkát végezhessenek, esélyt kapjanak arra, hogy a későbbiekben alkalmassá váljanak a támogatott-, illetve a nyílt munkaerő-piacon történő munkavégzésre.

**Programok**

* A fejlesztő foglalkoztatásban résztvevők számára a korábbi évekhez hasonlóan 2020. évben is terveztünk több kirándulást is, de sajnos a járványhelyzet miatt ezekre nem kerülhetett sor. A foglalkoztatottak nagyon várták ezeket az alkalmakat, hiszen élményt és változatosságot hoztak a mindennapjaikba az elmúlt években is. A hajléktalan embereknek az ilyen alkalmakon kívül nincs lehetőségük hasonló szabadidős programokon részt venni, minden évben igény mutatkozik rá és várakozás előzi meg.
* Vörösmarty utcai műhelyünkben a korábbi év tapasztalata alapján nyílt napokat terveztünk a város lakossága, érdeklődők számára. A program célja a lakosság érzékenyítése, betekintést adni a hajléktalan emberek foglalkoztatásába, termék-előállításba. Ezek a rendezvények terveink szerint 2021. évben kerülnek megrendezésre.

**Vírushelyzet alatti intézkedések**

A 2020. évben a kialakult járványhelyzet következtében számos intézkedés, változtatás került bevezetésre a vírus terjedésének megakadályozására, a biztonságos munkavégzés feltételeinek kialakítására.

A fejlesztő foglalkoztatásban résztvevő hajléktalan emberek megromlott egészségi állapotuk, életmódjuk miatt a vírus által veszélyeztetett kategóriába tartoznak. A munkavégzés során kiemelt figyelmet fordítottunk a műhelyekben a higiéniás szabályok betartására:

* Munkába érkezéskor kézmosás és kézfertőtlenítő gél használata kötelező.
* Lázmérés munkába érkezéskor és távozáskor.
* Nyilatkozat kitöltése naponta, arról, hogy az ellátott nem került kapcsolatba járványügyi szempontból kockázatot jelentő személlyel és egészségi állapotában változás nem történt.
* Kötelező maszkviselet a műhelyben.
* A műhely fokozott takarítása, fertőtlenítése.
* A foglalkoztatottak részére védőfelszerelést biztosítottunk (maszk, gumikesztyű, munkavédelmi szemüveg).
* Foglalkoztatottak elhelyezésénél a 1,5 méteres távolság betartása. Ezt a munkaasztalok átrendezésével és munkakörök megváltoztatásával értük el. Arra törekedtünk, hogy egy időben minél kevesebb ember tartózkodjon a műhelyben.
* Amint a jogszabály lehetővé tette, 3 fő részére megromlott egészségi állapot miatt otthonvégezhető munkát biztosítottunk, miután meggyőződtünk ennek meglévő feltételeiről.
* 5 fő fejlesztési jogviszonyban foglalkoztatott esetén állásidőt alkalmaztunk (megromlott egészségi és mentális állapot, megváltozott körülményekhez való alkalmazkodási nehézség).
* Műhely nanotechnológiával történő tartós fertőtlenítése - vállalkozó által

*A foglalkoztatás során végzett tevékenységek, illetve a termékek sikeres értékesítése értékteremtő munkára ad lehetőséget, ezzel a foglalkoztatottak társadalmi elismertsége növekszik és csökken a hajléktalan személyekkel szembeni előítélet. Mindemellett szükséges a lakosság érzékenyítése a hajléktalan emberek irányába, hogy észrevegyék, ők is dolgoznak, visszavezethetők a munka világába, hasznos tagjai lehetnek a társadalomnak.*

**KÖZFOGLALKOZTATÁS**

A tavalyi évben társaságunk foglalkoztatási részlege két közfoglalkoztatási mintaprogramot és hat hosszabb időtartamú közfoglalkoztatási programot valósított meg. A hosszabb időtartamú programokból 2 db képzés megvalósítására irányult. A projektekben összesen 135 hátrányos helyzetű ember dolgozott (91 különböző személy), illetve vett részt valamilyen Kormányhivatal által szervezett felzárkóztató képzésen.

*Közfoglalkoztatottak létszámának éves megoszlása 2016-2020*

A létszám 5,6 %-kal kevesebb a korábbi hasonló időszakot vizsgálva, melynek oka az országos tendenciával és elvárásokkal egybecsengő létszámcsökkenés. A programok közös átfogó célja a hátrányos helyzetű emberek közfoglalkoztatás keretében történő folyamatos és értékteremtő munkavégzése, munkatapasztalat szerzése, melynek köszönhetően feleleveníthetik korábban megszerzett tudásukat és ennek köszönhetően képessé válhatnak a folyamatos és minőségi munka végzésére.

Az évek alatt a közfoglalkoztatásban dolgozók létszámának folyamatos, országos tendenciát követő csökkentése nem vonta maga után az ellátandó feladatok csökkenését. A területek és feladatok némiképpen még növekedtek is, vagy legalábbis változtak az előző évekhez képest. A célcsoport mentális és egészségi állapota miatt nehezen mobilizálható a területek között. Emiatt sok problémát okozott a humánerőforrás megfelelő összpontosítása főleg a 2020. év elején elkezdődött COVID-19 járvány okozta új kihívások miatt.

A közfoglalkoztatási programok közül továbbra is a két nagy mintaprogramban dolgozik a foglalkoztatottak túlnyomó része (68%). A hosszabb időtartamú programok között a 11 fős létszámkorlátú helyi program a legnagyobb, mely egyfajta pufferként szolgál a két nagy mintaprogramba létszámhely miatt be nem jutott személyek számára.

*Közfoglalkoztatási programok megoszlása 2020. év*

A kimutatásban szerepel a 2019. évről áthúzódó, minden év február végéig tartó programok is. A programjainkban dolgozó közfoglalkoztatottak jelentős része (60-70%) az ellátórendszerből kikerült hajléktalan, vagy a hajléktalanság veszélyzónájában élő személy, így a foglalkoztatáson felül a szociális munkások aktív segítséget nyújthatnak a dolgozók nehézségeinek megoldásában is.

A közfoglalkoztatási projektek létszámnak meghatározásakor figyelmemmel voltunk az előző évi programok átlagos létszámára (szabályozás alapján ezt nem haladhatja meg a ráépülő program) és az ellátandó területek, feladatok létszámigényére.

Programokban a korábbi évekhez hasonlóan a szakmával rendelkezők is lehetőséget kaptak a megfelelő területen történő munkavégzésre. Közfoglalkoztatásba csak olyan szakmával rendelkezők vonhatók be, akiknek egészségi, illetve mentális állapotuk miatt szakmájuk ellenére a Kormányhivatal által az elsődleges munkaerőpiacra nem közvetíthetők, vagy kiközvetítésük nem volt sikeres, viszont ebben a foglalkoztatási formában értéket jelentenek. Szakmával rendelkező személyeket csak mintaprogramjainkban, és csak korlátozott számban volt lehetőség bevonni. A szakképzettséggel rendelkezők aránya a tavalyi évben a teljes foglalkoztatottak 8,8 %-a volt, ennek több mint fele az országos hajléktalan közfoglalkoztatási projekt keretében volt foglalkoztatva. A nemek aránya a tavalyi évhez képest lényegesen nem változott. A múlt évben a korábbi évekhez hasonlóan a közfoglalkoztatottak 60%-a férfi, 40%-a nő volt.

A tavalyi évben a Kormányhivatal felé a közfoglalkoztatási programok megvalósítására
46 565 803 Ft került elszámolásra, mely a korábbi évhez képest 15%-kal kevesebb. A csökkenést a programokban tervezett közvetlen költség csökkenése indokolja. A két mintaprogramban az elszámolt költségek 80%-a bérköltség, a közvetlen költségek 20%-ot képviseltek. A közvetlen költségek között szerepelnek azok a beszerzések, amelyek a közfoglalkoztatás megvalósításához elengedhetetlenül szükségesek (gépbeszerzés, karbantartási költségek, egyéb költségek). A közvetlen költségek több mint 100 %-a a két nagy mintaprogramból tevődik össze. A 2020. évben a mintaprogramok alapvető célja az elmúlt években kialakított kapacitások fenntartása és működtetése volt.

A közfoglalkoztatási részleg 2020. év elején 1 fő korábban közfoglalkoztatási programjainkban adminisztrátorként dolgozó személlyel bővült. Az év során 2 fő közfoglalkoztatott adminisztrátor közül 1 fő más területen helyezkedett el. Munkájukra elengedhetetlen szükség volt, viszont többszöri kiközvetítési kérelem ellenére sem volt sikeres e státusz támogatott formában történő betöltése. A két közfoglalkoztatott munkáját egyéb átszervezésekkel és racionalizálásokkal a főállásban átvett ügyviteli dolgozó végzi. Ezzel a közfoglalkoztatási részleget 1 fő részlegvezető, 2 fő segítő és két fő ügyviteli munkatárs szervezi és irányítja. A közfoglalkoztatásban dolgozó főállású munkatársak szervezik és irányítják 11 egymástól térben elkülönülő területen a naponta átlag 50 közfoglalkoztatott, valamint a Zanati és a Kötő utcában dolgozó fejlesztő foglalkozásban dolgozók munkáját.

Kétségtelenül a 2020. év legnagyobb problémáját a járvány okozta új kihívásokban és feladatokban való helytállás okozta. Egy olyan helyzet állt elő országosan, mely korábban még nem volt tapasztalható. Erre nem voltak kialakított eljárásrendek, nem volt protokoll, hogy miként kell eljárni ilyen helyzetben. A Kormány által 2020. március 11. napján az ország egész területén kihirdetett vészhelyzetet követően szinte naponta kellett a járvány terjedésének megakadályozását célzó intézkedéseket tenni. Az intézkedéseket súlyosbította az a speciális helyzet, hogy szervezetünk esetében a foglalkoztatás több szálon is szorosan összefonódik egy erősen magas kockázatú célcsoport (hajléktalan emberek) ellátását biztosító bentlakásos intézménnyel. Hamar kiderült, hogy a bentlakásos intézmények a vírus terjedése szempontjából gócpontok lehetnek, így a hozott döntéseket ez is befolyásolta más országos közfoglalkoztatókkal ellentétben.

A társaság a közfoglalkoztatással érintett területeken különböző korlátozásokat vezetett be a munkavégzéssel, az ellátandó feladatok körével, a személyes kontaktusokkal, az egy légtérben tartózkodók maximális számával kapcsolatban. Mivel a célcsoport kevésbé informált, illetve a rendelkezésre álló (média)információkat nem, vagy nem megfelelően dekódolják, így nagy hangsúly helyeződött a folyamatos tájékoztatásra a megelőző intézkedésekről, a veszélyhelyzettel kapcsolatos személyi- és csoportvédelemről, a személyi higiénia módjáról és ezzel kapcsolatos személyi felelősségekről. Első körben a tömegközlekedést használó és kiemelt kockázatot jelentő célcsoporttagok kerültek mentesítésre a munkavégzés alól. Felfüggesztésre került a büntetésük miatt cégünknél letöltendő közérdekű munkára ítéltek foglalkoztatása, ezzel is csökkentve az egy időben dolgozók és a kapcsolatok számát. A részleg a szondázást először teljesen felfüggesztette, majd áttért a szúrópróba szerű rendkívüli szondázásra. A napi szondázások száma 30-50-ed részére esett vissza. Ezzel jelentősen csökkent a tudvalevően cseppfertőzéssel terjedő vírus fertőzésveszélye. Szombathelyen a közterületi szemét gyűjtése egy időre felfüggesztésre került. Viszont ezt elég hamar vissza kellett állítani, mivel olyan mennyiségű szemét gyűlt össze a városban, hogy már súlyos gondokat okozott. A maszkviselést kötelezővé vált a foglalkoztatottak körében is.

A társaság a közfoglalkoztatottak nagy részének nem tudta teljes mértékben biztosítani az egészséget nem veszélyeztető és biztonságos munkavégzés követelményeit, ezért a 2020. március 20. napján a Belügyminisztérium által készített „A közfoglalkoztatási jogviszonyra vonatkozó szabályok a vészhelyzet idején” című tájékoztató anyagban foglaltak alapján a közfoglalkoztatottak egy részének (nagyobb) állásidőt rendelt el. Ez alól kivételt jelentett néhány dolgozó, akik az átmeneti szálló fertőtlenítő védekezésében vettek részt. A tervek szerint ez a veszélyhelyzet végéig fenntartható lett volna, viszont ez esetben is sajnos viszonylag hamar kiderült, hogy nem csak pár hétig, esetleg hónapig kellene ezt az intézkedést fenntartani. A probléma kettős volt. Az egyik, hogy munkások nélkül a leállított munkák elvégzésének hiánya problémát okozott. A másik egy, a célcsoport részéről nagyobb probléma volt. Az úgynevezett állásidőre küldött közfoglalkoztatottak az amúgy is szerény bérük harmadát kapták a kieső időre, ami már amúgy is törékeny lábakon álló egzisztenciájukat veszélyeztette. Mérlegelve a kialakult helyzetet 2020. április 6-tól a foglalkoztatottak két csoportba kerültek felosztásra. Az egyik héten az egyik csoport dolgozott, a másik állásidőn volt, majd ez cserélődött és ciklikusan változott. A részleg munkatársai közül ketten home office-ban a többi dolgozó pedig beosztás szerint dolgozott úgy, hogy mindig egy ember felmentést kapott a munkavégzés alól (két hét munka – egy hét állásidő). A beosztás szerinti munkavégzés 2020. május 15-én ért véget. Pár krónikus beteg közfoglalkoztatott kivételével 2020. május 18-án visszaállt az eredeti rend a járványügyi intézkedések szigorú betartásával.

**HAJLÉKTALAN KÖZFOGLALKOZTATÁSI MINTAPROGRAM**

Évek óta a társaság legnagyobb létszámú és legnagyobb költségvetéssel rendelkező programja: a hajléktalan közfoglalkoztatási mintaprogram. A pályázati célcsoport a Fogyatékkal Élőket és Hajléktalanokat Ellátó Közhasznú Kft. szolgáltatásait igénybe vevő, vagy az utcai szociális szolgálattal kapcsolatban álló álláskereső, viszont munkaképes állapotú hajléktalan, vagy a hajléktalanság veszélyzónájában élő emberek. A projekt 2015. év óta meghatározó szerepet foglal el a közfoglalkoztatásban. A szociális foglalkoztatás mellett jelentős létszámú ellátott hajléktalan személy részére biztosít munkaterepet és jövedelemforrást. A korábbi évben kezdődő program 2020. február 29-én zárt, majd az új projekt 27 fő bevonásával március elejével indult. A programok létszámának meghatározásakor, hasonlóan a 2019. évi gyakorlathoz, minden esetben figyelembe kellett venni a közfoglalkoztatási programok átlaglétszámát, illetve a tervezett tevékenységek optimális létszámigényét. Ennek köszönhető a 2019. évi programhoz képest 10 %-os csökkenés. A 2020. évben összesen 62 fő dolgozott a 2020-as és a 2019 évről áthúzódó programban.

A programban az előző évekhez hasonlóan öt munkaterület köré csoportosítottuk a közfoglalkoztatottak munkakörét:

* zöldterület gondozás (szemétszedés, parkfenntartás, fűnyírás, ároktisztítás, nem használt, üresen álló önkormányzati területek gondozása);
* szociális tüzelőfeldolgozás;
* intézményi -és gépkarbantartás;
* szociális mosoda üzemeltetés;
* segédápolói munka.

A zöldterület gondozás területén a programban lévő teljes foglalkoztatotti létszám 74,4 %-a, az intézményi és gép karbantartás területén 9,6 %-a; szociális mosoda üzemeltetésen 6,4 %-a, segédápolói munkakörben 9,6 %-a dolgozott. A területarányok változásánál észlelhető, hogy a létszámcsökkenés a zöldterület gondozás terület kárára történt, erről a területről kellett elvonni az embereket.

A **zöldterület gondozás** területén a korábbi években kialakított rendszer szerint a parkgondozó és szemétszedő közfoglalkoztatottak a parkfenntartó és városgazdálkodási cégekkel együttműködve és az ő szakmai irányításuk alatt szépítették a város parkjait, virágágyásait, gondozták zöldterületeit, tisztították közterületeit. A gyomlálási, parkgondozási munkák – a vírushelyzetre tekintettel kisebb megszakításokkal - tavasztól őszig folytatódtak, majd ezt követően a közterületi lombhúzásra tevődött át a hangsúly.

A vészhelyzet alatt – mint oly sok mindent – az ellátandó területet is racionalizálni kellett. Ennek elsődleges oka a szállítandó személyek számának drasztikus csökkentése volt.
A parkfenntartó céggel egyeztetve a közterületi munkák az alábbi területekre korlátozódtak:

* Északi és Déli Ipartelep
* Joskar-Ola lakótelep és környéke
* Kisz lakótelep
* Vörösmarty - 11-es Huszár út és a Gyöngyös közötti területek
* Stromfeld lakótelep
* Minerva lakótelep
* Belvárosi parkok (Szelestey tömbbelső, Szent Márton tömbbelső, Savaria tömbbelső, Gayer park, Kresz park, Négyesi park)

A fenti területeken a munkások ütemterv szerint, vagy bejelentés alapján haladnak végig. A munkálatok kis csoportokban (brigádokban) folytak. Általában egy csoportban 5-6 fő volt beosztva. Meghatározott elosztás szerint az éppen rendelkezésre álló létszámnak megfelelően 3 brigád parkot gondozott, 2 pedig szemetet szedett. A parkos csoport természetes a parkban található szemetet is felszedte. Minden területnek megvolt a felelőse, így könnyebb volt a számonkérés és könnyebben kialakult a területgondozói felelősség. További pozitív fejlemény, hogy már a lakosság is megismeri a munkásokat, és esetleges kéréseiket, elismerő szavaikat bátran tolmácsolják feléjük.

A parkgondozással érintett játszóterek, parkok nagysága 2020. évben maghaladta a
103 000 m2-t. A gondozással érintett legkisebb terület 100 m2, a legnagyobb 4 000 m2 volt.

Az év során minden területen legalább egyszer megfordultak a terület gondozási igényeinek figyelembevételével. Átlagosan minden területet 4 alkalommal bejárták, köztük volt ahol csak egy alkalommal, de volt ahol 9 alkalommal is voltak.

Az átmeneti szállótól a Borostyán áruházig tartó szakaszon és környékén, valamint a Múzeum park, Gyöngyösparti sétány és a Pelikán park alkotta területen folyamatos szemétszedést biztosítottunk. Itt (frekventált helyek) hetente több alkalommal történik szemétszedés. Hetente fertőtlenítő tisztítás került ütemezésre a Zanati úti aluljáró gyalogos részére elkülönített, emberi vizelettel erősen szennyezett részén.

A közfoglalkoztatottak a parkok, közterületek és a játszóterek tisztántartásánál összegyűjtött hulladékot élénk színű, könnyen észrevehető és megkülönböztethető zsákokban gyűjtik. A zsákokat nem társaságunk, hanem a parkfenntartó vállalat és a városgazdálkodás munkásai szedik össze a közfoglalkoztatottak által meghatározott helyekről. Sajnos ezt az információt a lakosság valószínűleg nem ismeri, mivel több alkalommal számon kérik a dolgozókat az otthagyott zsákok miatt. A szemétszedési helyszíneket a zsákok depóhelyeinek meghatározásával küldjük a parkfenntartó cég felé, aki -amennyiben a napi őrjárat során még nem vitte el - általában egy héten belül elszállítja.

A kialakult menetrenden kívül lakossági bejelentés alapján a 2020. évben is több alkalommal került sor intézkedésre akár szemétszedés, akár zöldterület gondozás területén. Ilyen esetekben sajnos a humán erőforrás korlátozottsága miatt csak az ütemtervben szereplő munkák kárára lehetett vállalni a munkát.

A szemétszedés a veszélyhelyzetre tekintettel 2020. márciusa és júliusa között teljesen szünetelt, illetve csökkentett intenzitásban folyt. Erre a területre a tavalyi évhez képest kevesebb dolgozó jutott. A dolgozók egy év (január – december) alatt a város közterületein 107 m3 szemetet szedtek össze, ami az előző évhez képest 50% csökkenést mutat.

*Közterületi szemétszedés havi megoszlása - m3/hó*

A város különböző pontjain dolgozó közfoglalkoztatottaknak visszatérő problémát okoz közelben lévő illemhely keresése. A korábbiakban számos helyen (főleg közintézményekben) biztosították részükre a mellékhelyiség használatát. A járványhelyzet viszont ezt is átírta, így drasztikusan lecsökkent ezen helyek száma, leginkább csak a város peremén található bevásárlóközpontokra korlátozódtak. A belvárosban problémát jelent, főleg a nyilvános wc-k nagyon alacsony száma miatt. Ezen problémák miatt részben a helyi kormányhivatallal is egyeztetve egy mobil wc-t szeretnénk betervezni. A téli szezonra a favágók esetében egy újabb mobil wc is kihelyezésre került, mivel az eddig az idősek otthonában használt illemhely most valószínűleg a járványhelyzet miatt nem használható tovább. Jelenleg ezen költségeket a társaság saját forrásból finanszírozza, de a következő években ezeket a költségeket pályázatban kívánja tervezni. A zöldterület gondozás során a leginkább veszélyeztetett munkavállalók részére a korábbi évek szerint védőoltást (hastífusz, kullancs) biztosítottunk. A kullancs elleni védőoltást a hajléktalan munkavállalók egy része nem kéri, sőt teljes mértékben elutasítja. A munkaköri veszélyek, kockázatok mérséklése a munkáltató feladata, ezért passzív védelemként minden veszélyeztetett brigádnak kullancsriasztó spray-t biztosítunk.

Az önkormányzati tulajdonban vagy kezelésben lévő közterületek kaszálása, a parlagfű és az egyéb allergén növények elleni védekezés területén a legnagyobb megrendelők között hosszú évek óta jelen van Szombathely Megyei Jogú Város Önkormányzata és a SZOVA Zrt. Az egyéb önkormányzati területek kaszálásáról szóló szerződés 2022-ig 179 564 m2 terület gondozásáról szól. A szerződés végéig ez a lehetőség folyamatos, biztos munkaterepet nyújt a közfoglalkoztatottak részére. A járványügyi korlátozások a fűnyírás területét is elérték a munkásszállítással kapcsolatban. A gépjárművekben utazók számát drasztikusan csökkenetettük, ezért 2020 március és május között csak azok a területek nyírása valósulhatott meg, ahová a munkások gyalog, vagy kerékpárral biztonsággal kijuthattak. A szerszámok és gépek szállítását a munkaterületre továbbra is gépjárművel oldottuk meg.

A fűnyírás, bozótirtás területén lévő összes munkálatok 45%-a került ki az önkormányzati,
49 %-a pedig a SZOVA Zrt, 6%-a pedig egyéb cégek megrendelései közül. Az egyéb területeken belül a saját, intézményi területek (Zanati út, Kolozsvár utca, Óperint, 11-es Huszár) kaszálása 1%-ot képviselt. A múlt évben összesen **496 294 m2** volt a fűnyírással érintett területek nagysága. Ez a mennyiség a járványhelyzet ellenére 7%-kal nagyobb, mint a korábbi évben.

Társaságunk az önkormányzattal együttműködve hosszú évek óta dolgoz fel és szállít ki kályhakész tűzifát a szociálisan rászoruló helyi családoknak. A tüzelőnek való rönkfát az Erdészet ajánlja fel és a Kolozsvár utcai focipálya egy nem használt részén kerül feldolgozásra és azután kiszállításra az önkormányzat által biztosított lista alapján. A helyszínen két motorfűrésszel, egy körfűrésszel és két hasítógéppel folyik a munka. A tavalyi évben ennek köszönhetően több, összesen 217 alkalommal szállított ki mindösszesen **347,5 m3** tüzelőt, mely 4%-kal kevesebb a 2019-es évi mennyiségénél.

A Kolozsvár utcai feldolgozóhelyre a 2020. év végén kialakításra került egy mobil melegedő sátor, ahol a munkások melegedni tudnak.

*Feldolgozott és kiszállított tűzifa havi megoszlása - m3/hó*

A **karbantartó műhelyben** dolgozók az év során a közfoglalkoztatásban használt gépek időszakos és napi karbantartásán túl a hajléktalan szállón, az idősek otthonában és a társaság üzemeltetésében lévő bérlakásokban végzik a karbantartási, szerelési, felújítási munkálatokat. A karbantartók az év során 32 alkalommal bútort javítottak, 37 alkalommal gépjavítást végeztek, 51 alkalommal dugulást hárítottak el, 8 alkalommal izzócserét, 33 alkalommal egyéb munkálatokat végeztek. Sajnos az év során több alkalommal is változás történt a kimutatást vezető szakember személyében, így a dokumentáció nem teljes, a valós teljesítés ezeket a számokat meghaladja. A kimutatásból viszont látszik, hogy az előző évekhez hasonlóan nagy problémát okoz a szennyvízelvezető csövek eldugulása. Ezek oka az éjjeli menedékhely és átmeneti szállás szolgáltatásait igénybe vevő személyek nem megfelelő illemhelyhasználatából adódik. A duguláselhárításban magasnyomású tisztítót is használnak a megfelelő kiegészítőkkel. Ennek fejlesztése még a 2021-es évben megoldásra vár. A visszatérő folyamatos karbantartási munkák között szerepel (a beázások megelőzése végett) a Zanati és a Kolozsvár utca vízelvezető lefolyórendszerének tisztítása.

A karbantartási részleg munkája jelentősen csökkenti a társaság szervizköltségeit és növeli a gépeink, szerszámaink üzembiztonságát, élettartalmát, hatékony használhatóságát.

A múlt évben három alkalommal végzett a karbantartó csoport önkormányzati tulajdonban lévő területen kerítésépítést összesen 226 fm hosszúságban. Az év első felében a Bem utca 23 szám mögött lévő játszótér kerítése újulhatott meg 103 fm hosszban. A kerítésre egy darab, korábban beszerzett 3 m-es kapu került. Az év második felében az önkormányzat megrendelte a Szent Márton utcai orvosi rendelő mögötti kis terület lekerítését 12 fm hosszban. A kerítésre egy 2,2 m-es egyedi kapu került felszerelésre. A kerítés felállítását a területen megszaporodó szemetelések indokolták. Sajnos a szemét a kerítés felszerelését követően sem szűnt meg, így heti állandó takarító őrjáratot állítottunk be a kapun belüli terület tisztítására. A Pelikán szálló és a Gyöngyös-patak mellett kutyafuttató kerítésépítésével a társaságot még 2019 évben bízta meg az önkormányzat. A területen a 3D kerítés kihelyezésre került, de a kétszárnyú egyedi kapu felhelyezésére a munkálatok leállítása miatt csak 2020 végén kerülhetett sor.

A **szociális mosodában** kerül tisztításra a hajléktalan szállón lakók ruházata, az intézményben keletkezett szennyes (ágyneműk, törölközők, pokrócok) és a rászoruló dolgozók szennyesei. Az itt dolgozók feladata továbbá a tisztítószer segédápolóknak történő kiadagolása is. A munkásoknak különös figyelmet kell fordítani a mosott szennyes szennyezettségi fokához mérten beállított mosási hőfokra és súlyára is.

Feladatuk közé tartozik a mosással kapcsolatos dokumentáció vezetése, nyilvántartása, a gépek tisztítása és fertőtlenítése. Amennyiben olyan karbantartási feladat van, amit nem tudnak megoldani, a karbantartó csoporthoz fordulhatnak segítségért.

Az év során **27 739 kg** szennyes mosása és szárítása történt meg, mely 4 %-kal több a korábbi évhez képest.

A **segédápolók** a hajléktalanellátó intézmény betegszobáján és orvosi helyiségben végeztek szakképzett ápolók melletti segítő munkát. Feladataik köré tartozott a fertőzések, esetleges járványok elkerülése végett a szálló folyamatos fertőtlenítése, tisztítása. A COVID járvány miatt még fokozottabb odafigyelést igényelt a fertőtlenítés és az alapos takarítás. Az intézményi védekezésben kulcsszerepet töltöttek be. A rendszeres takarításon felül a kilincseket és a

közösen használt eszközöket, tárgyakat (székek, asztalok) legalább óránként fertőtlenítették. A helyiségekben legalább óránként teljes szellőztetést végeztek. Amennyiben a kinti időjárás engedte (késő délelőtti és délutáni órák), folyamatos szellőztetést biztosítottak. Munkájuk során védőfelszereléseket (szemüveg, gumikesztyű, köpeny, munkavédelmi papucs) használtak.

A munkások által használt tisztítószerek jelentős részét a program költségvetése finanszírozta.

A hajléktalan szálló két közösségi helyiségében az egészségi, mentális állapotuk miatt egyéb, fizikai munkát igénylő területen nem foglalkoztathatók részére egy speciális foglalkoztatót alakítottunk ki, ahol **gumisorjázás** folyik. A két emeleten a megfelelő távolságok betartásával, megosztva átlag 13 fő dolgozik. A napi munka végeztével teljes takarítást kell végezniük, hiszen a helyiségeknek alkalmassá kell válniuk intézményi, közösségi programok megrendezésére. A veszélyhelyzet kihirdetése után ezt a tevékenységet két hónapra teljesen fel kellett függeszteni, majd szigorú szabályok mellett június hónapban kerülhetett újraindításra.

**EGYEDI START MINTAPROGRAM**

Belügyminisztérium egyedi startmunka közfoglalkoztatási mintaprogramja keretében társaságunk a Kötő utca 12. szám alatti bérelt ingatlanjában papírbrikettálót és kreatív műhelyt (asztalosipari, és gravírozó) üzemeltet. A programhoz tartozik még egy kis varroda is, ahol egy varrónő dolgozik. A program az egészségügyi állapotuk miatt tartósan munka nélkül maradt és a munkanélküli létből hosszú ideje szabadulni nem tudó hátrányos helyzetű embereket célozta meg. A célcsoport elhelyezkedéséhez fontos a szervezett munkavégzésbe történő bevonásuk, a testi és szellemi képességeik munkavégzéssel történő megőrzése, illetve fejlesztése. A közfoglalkoztatottak képességeiknek megfelelő munkát végezhettek, emellett viszont folyamatosan értéket termeltek a város lakosságának, a hátrányos helyzetű embereknek, a szociális ellátórendszernek és a helyi közfoglalkoztatási programoknak.

Az egyes munkakörök és az ellátandó feladatok specifikuma alapján 3 fő szakképzett, 1 fő szakképzett munkavezető, és 9 fő szakképzettséget nem igénylő munkakört állapítottunk meg.

A **brikettáló műhelyben** 7 fő dolgozott, az irányításukat egy szakmunkás közfoglalkoztatott munkavezető látta el. A program során a közfoglalkoztatottak végezték az alapanyag szállítását, rendszerezését, válogatását, szükség szerinti méretre vágását, brikettálását, csomagolását, raktározását és a késztermék kiszállítását is. 2020. évben sajnálatosan az egyik legnagyobb papírbeszállítónk felmondta a szerződést. A másik nagy partner a járványhelyzet miatt elmaradt munkái miatt jóval kevesebb papírt tudott a rendelkezésünkre bocsátani. A megmaradt együttműködő partnerek viszont nem tudtak olyan mennyiségű alapanyaggal ellátni a műhelyt, hogy ott folyamatos munkavégzés tervezhessünk. Emiatt a helyi városgazdálkodási céget megkerestük, hogy a hulladékpapír-szállítás területén esetlegesen szabad kapacitásából tudjunk átvenni. Az egyeztetések eredményesek voltak, de a mennyiség még mindig alulmaradt az elvártnak. Ekkor egy korábban már megkeresett cég - a közben megváltozott jogszabályi környezet miatt - hajlandó volt az együttműködésre. A 7 új beszállító annyi alapanyagot tudott biztosítani, hogy a folyamatos munkavégzés biztosítása mellett a kapacitások is megnőttek.

A 2020. évben feldolgozott brikett mennyisége csaknem elérte a 30 000 kg-ot (29 468 kg), mely a korábbi évhez képest 222%-os emelkedés.

Az előállított terméket könnyen kezelhető, kis súlyú egységcsomagokba zárva a szociálisan rászoruló családok részére tüzelőként osztotta ki a társaság.

A jelentős termelésnövekedés ismételt, már korábbi években is jelentkező problémát hozott elő. Ez pedig nem más, mint a raktárkapacitás hiányossága. A műhely raktározási kapacitása sajnos erősen korlátozott, leginkább csak ideiglenes tárolást tesz lehetővé.

A tüzelőosztás erősen szezonális jellege miatt az osztás csak a téli hónapokra korlátozódik. A korábbi években a kiosztás időbeli kiegyenlítése okán felkerestük a családsegítő intézményt, akik saját telephelyükről osztják ki a brikettet. A termelés növekedésével viszont már ez sem volt elegendő. Felkerestünk más karitatív szervezetek is, amivel a raktározási probléma mérséklődött, viszont még mindig nem oldódott meg teljesen. A nehézséggel a társaság a SZOVA Zrt-t kereste fel, akik kedvező kondíciókkal ajánlottak egy nem használt ingatlant. Az ingatlan raktározás céljára a környező terület gondozása fejében használható lett. 2020. évtől már a városban elszórva 3 helyen lehetett a tüzelőhöz hozzájutni. Ez a rászorulóknak is kedvezőbb lehetőségeket kínált.

2020. évben 234 alkalommal, összesen 28 246 kg műhelyben termelt és 7 kg-os zsákokba csomagolt brikett szállítása valósult meg (együttműködő szervezet: 11 695 kg; rászorulók: 16 451 kg). A rászorulóknak a téli tüzelőfa szállítással együtt van mód eljuttatni a tüzelőt, a szervezeteknek pedig igény alapján, nagyobb mennyiégben (600 – 1000 kg/alkalom) egész évben.

A **kreatív műhely** dolgozói közfoglalkoztatás és fejlesztő foglalkoztatás keretében fa ajándéktárgyakat készítenek a lakosság és az önkormányzati szektor részére, melyeket a cég saját, Kézműves Kuckó Ajándékbolt nevű üzletében (Szombathely, Fő tér 23/B) és helyi, térségi vásárokon értékesít. Sajnos a vírushelyzet miatt a 2020-as évben minden nagyobb vásár (pl.: húsvéti, karácsonyi, Karnevál) rendezvény (pl.: Országos Közfoglalkoztatási Vásár) elmaradt, így szűkültek az értékesítési csatornák. A veszélyhelyzet elején a munkák leállításával párhuzamosan a bolt is bezárt. A műhelymunka indulása után online csatornán (Facebook) zajlott az értékesítés ingyenes kiszállítást ajánlva a vásárlóknak. A Facebook oldal folyamatos új tartalommal törtrénő frissítésére és a vásárlókkal való kapcsolat fenntartására került a hangsúly. A home officeban dolgozó kollegák feladata volt új termékpaletta kialakítása, amelyet az egyes alkalmakhoz kapcsolódóan lehet kínálni.

A kreatív műhelyben – a rövid leállást leszámítva – az 1 fő általános asztalos munkavezetőn felül, egy fő irodai, ügyviteli foglalkozású munkatárs, 1 fő általános karbantartót és 1-3 fő segédmunkás dolgozott.

A lakosságon felül 2020. évben a viszonteladók és céges megrendelések irányában is fejlődés történt. Több új partner jelent meg az ajándékterméket vásárlók között. Az egyik legnagyobb, reményeink szerint hosszútávú együttműködéssel kecsegtető partner az Őrségi Nemzeti Park. Az együttműködés keretében új termékpaletta fejlesztése történt az őrségi ajándékboltjaink részére, amely a visszajelzések alapján a járványhelyzet ellenére nagy sikert aratott. Az új kapcsolatoknak köszönhetően a veszélyhelyzet ellenére is csak a számlás értékesítések összege a tavalyihoz képest több mint duplájára emelkedett. Ebben nem tartozik bele a Kézműves Kuckó Ajándékbolt értékesítési bevétele. Az év során a műhelyben 10 120 db ajándéktárgy készült el, ami a korábbi időszaknál 20%-kal kevesebb.

A foglalkoztató műhely egy 150 m2-es osztatlan helyiséggel rendelkezik. Ilyen körülmények között nehéz a poros, zajos, nagygépes terület és az ezekkel a hatásokkal nem terhelt festő, gravírozó részek elválasztása. A zajos/poros műhelyrész elválasztására egy átlátszó porvédő szalagfüggöny került beépítésre, amely a teljes műhelyt érintő egészségvédelmi, munkavédelmi fontos fejlesztés.

A **varrodában** dolgozó szakmunkás a közfoglalkoztatási programokban dolgozók erősen igénybe vett munkaruházatának javítását végzi, ami mindennapos elfoglaltságot jeltett. A szociális intézményben lévő lepedők, függönyök és egyéb textíliák ugyancsak szakmunkát igényeltek. A hajléktalan emberek részére rengeteg felajánlás érkezik. Ezek méretre igazítása, passzítása, a felmerülő hibák javítása a varrómunkás feladata. A varrómunkás a társaság egyik közfoglalkoztatottak részére kijelölt központi telephelyén dolgozott. A veszélyhelyzet alatt csökkentettük a hajléktalan emberekkel való kapcsolatot, így kevesebb ruha javítás tapasztalható, viszont a védekezésben aktívan részt vett a kolléga a textilmaszkok készítésével. A különböző mosható védőeszközök a dolgozók, a foglalkoztatottak számára és értékesítésre készültek. A varrodában a bolt részére mintás vászontáskák is készültek.

**HOSSZÚTÁVÚ KÖZFOGLALKOZTATÁSI PROGRAM**

A tavalyi évben társaságunk 6 db hosszabb időtartamú közfoglalkoztatási programjában 43 fő vett részt. A program elsődleges célja az alacsony iskolai végzettségű emberek képzettségi szintjének fejlesztése az elsődleges munkaerőpiacon még dolgozni nem tudó személyek munkatapasztalat szerzésével.

A Vas Megyei Kormányhivatal Európai Uniós képzési programjának köszönhetően 2019. évben a társaság alkalmazásában álló 17 fő alacsony iskolai végzettségű közfoglalkoztatott részesülhetett szakmát adó képzésekben. A közfoglalkoztatottak nagy részének a munkaszerződés csak a képzés időtartamára szólt, a záróvizsgát követően megszűnt.

A képzéseket a Kormányhivatal különböző helyszíneken szervezete.

A tavalyi évben a következő képzések indultak:

1. Bérügyintéző (2020.10.15 - 2020.11.30.) - 12 fő
2. TB ügyintéző képzés (2020.12.01 - 2021.01.25.) – 5 fő

A bárügyintéző képzés tárgyévben befejeződött a TB ügyintéző képzés 2021-ben fog befejeződni.

**KÖZÉRDEKŰ MUNKA**

A szabálysértési eljárásról és a szabálysértési nyilvántartási rendszerről szóló 2012. évi II. törvény alapján közérdekű munkára kötelezett személyek foglalkoztatását társaságunk a hosszú évek tapasztalatai alapján szervezte. Az elítéltek a Kormányhivatal Foglalkoztatási Főosztálya valamint az Igazságügyi Osztály által kerülnek kiközvetítésre. A múlt évben 52 esetben történt kiközvetítés, összesen 4 290 óra időtartamra, amely egy kis mértékű emelkedést mutat.

Az elítéltek 59%-a fejezte be közérdekű munkáját, 7%-a valamilyen ok miatt idő előtt megszakította ledolgozását. Az elítéltek 34 %-nak folyamatos a ledolgozása, és a teljesítés átnyúlik 2021-es évre. A közérdekű munkát befejezők az év során átlag napi 6 órában összesen 2 158 órát dolgoztak.

A közérdekű munkások száma naponta 1-2 fő között ingadozik, de leginkább a hét utolsó munkanapjára tevődik.. A munkások a társaság közfoglalkoztatási programjaihoz szervesen kötődő közcélú munkákat végezték a város területén. A munkára kötelezettek képességeiknek és egészségi állapotuknak megfelelően besegítettek a szemétszedésbe, a fűnyírásba, a parkgondozásba vagy a szociális tüzelő feldolgozásába. Akik rendelkeztek minimum középiskolai végzettséggel, azokat belső postázási munkálatokba is bevontuk, mint hivatalsegédeket. Jelentős részüknek bejelentett munkahelye van, így sokszor problémát jelentett számukra a havi 24 óra ledolgozása azzal a megkötéssel, hogy társaságunknál - a hajléktalan elítélteken kívül - a közérdekű munka ledolgozása csak hétköznaponként lehetséges. Az elítéltekhez humánusan állunk, segítőként és nem gátlóként munkálkodunk a büntetésük ledolgozásánál. Az elítéltek nagy része dolgozik, így a ledolgozásánál együttműködően lépünk fel a ledolgozandó napok kijelölésénél és az esetleges mulasztások ledolgozása esetében.

**ÖSSZEGZÉS**

A közfoglalkoztatási programban elvégzett munkák összesen 8 917 353 Ft nettó árbevételt termeltek, amely a tavalyi évhez képest 16 %-os növekedés. Ehhez az összeghez hozzáadódik a gumisorjázási bedolgozói munkáért kapott nettó 953 953 Ft-os bevétel. A bedolgozói munka esetében a foglalkoztatási részleg munkaszervezőként és munkairányítóként vesz részt. Ez a bevétel 30%-kal a tavalyi teljesítés alatt van. Ennek oka, hogy a veszélyhelyzetre tekintettel 2020. április és május hónapban teljesen, míg március hónapban részlegesen szünetelt a termelés.

A legnagyobb értéket az árbevétel szempontjából hosszú évek óta a zöldterület gondozás képviseli. A főként üresen álló, vagy ideiglenesen nem használt önkormányzati területek és árkok kaszálásából 2020. évben 7 214 087 Ft bevétel keletkezett, mely csaknem 5%-kal több, mint a korábbi évben. Ez a növekedés már csak amiatt is figyelemreméltó, mivel a járvány miatti korlátozó intézkedések ezt a területet is érintették, így a szezon elején nehezebben indult meg a munka. A szemétszedés és parkgondozás területén a közfoglalkoztatottak munkája jelentős segítséget jelent a SZOMPARK Kft-nek, melyet térítésmentesen végez társaságunk. Vannak olyan városrészek, ahol ezeket a feladatokat szinte kizárólag csak a társaság közfoglalkoztatottjai látják el.

A termékértékesítés területén 2020. évben a viszonteladók és céges megrendelések irányában is fejlődés történt. Több új partner jelent meg az ajándékterméket vásárlók között. Az évben a korlátozó intézkedések ellenére az ajándéktermékek értékesítéséből származó bevétel a korábbi évhez képest több mint a duplájára emelkedett. Ebbe nem tartozik bele a Kézműves Kuckó Ajándékbolt értékesítési bevétele. Az év során a műhelyben 10 120 db ajándéktárgy készült el, ami a korábbi időszaknál 20%-kal kevesebb.

Nonprofit szervezetként a bevételt olyan költségekre fordította a társaság, amely a programokból nem finanszírozható, vagy a költségek meghaladták a tervezett összeget. Ilyen tétel például a Kötő utcai műhely bérlésével és fenntartásával kapcsolatos valamennyi költség, amely évente eléri a hárommillió forintot.

A programok valós értéke a fenti bevételnél természetesen jóval nagyobb, hiszen ez nem tartalmazza azokat a költségeket, amelyeket a társaság az üzemeltetés során a projektnek köszönhetően megspórolt, illetve azokat a nagyértékű eszközöket, gépeket sem, amikkel vagyona gyarapodott.

**6. Vas Megyei Család, Esélyteremtési és Önkéntes Ház**

A Vas Megyei Család, Esélyteremtő és Önkéntes Ház a Forrásközpont Közhasznú Alapítvány keretében működik. Működésének feltételeit a Fogyatékkal Élőket és Hajléktalanokat Ellátó Nonprofit Kft. biztosítja azáltal, hogy az Óperint u. 1. szám alatti telephelyét ingyenesen bocsátja a működésükhöz rendelkezésre.

**A Család, Esélyteremtő és Önkéntes Ház tervezett szakmai programjainak, tevékenységének bemutatása**

A Vas Megyei Család, Esélyteremtő és Önkéntes Ház szakmai tevékenységének tervezésekor figyelembe vettük a korábbi támogatási ciklusok tapasztalatait, eredményeit, illetve konzekvenciákat levonva állítottuk össze a 2020-as szakmai programtervet.

A CsEÖH legfontosabb, átfogó céljai között fogalmaztuk meg az előítéletek lebontását, a társadalmi kohézió erősítését, illetve a hátrányos megkülönböztetés által leginkább érintett célcsoportok társadalmi integrációjának elősegítését. Kiemelt feladatunknak tekintettük a kormányzat szakmapolitikájának megyei szinten történő képviselését, továbbadását.

Prioritásként kezeltük a család fontosságának hangsúlyozását, a családi struktúrák megerősítését, a családbarát szemléletmód előmozdítását, a családügy területéhez kapcsolódó tevékenységek, programelemek megvalósításával. Fontos célként fogalmaztuk meg a generációk közötti együttműködésben rejlő erőforrások feltérképezését, az önkéntesség népszerűsítését, önkéntes bázisunk növelését, az önkéntesség kultúrájának kialakítását. Továbbá igyekeztünk növelni a szektorok közötti együttműködés hatékonyságát, igyekeztünk összekötő kapocs lenni a civil megmozdulások, illetve az állam/egyház által biztosított szociális szolgáltatások között. Hétköznaponként ügyfélfogadást biztosítottunk, mivel az információhiány a hátrányos helyzetű célcsoportok tekintetében jelentős problémának mutatkozik, a kirekesztettség-érzés fokozódásával jár. A helyzet enyhítésének érdekében a megfelelő szociális ellátókhoz és szolgáltatókhoz való irányítás, információnyújtás, tájékoztató tevékenység is fontos részét képezte munkánknak. Szakmai programjaink nagyban támaszkodtak az előző támogatási időszakokban kialakult munkakapcsolataink erőforrásaira, lehetőségeire. Közösségi terünkben helyet biztosítottunk az Egyenlő Bánásmód Hatóság Vas megyei referensének, aki havi szinten, ingyenes tanácsadással várta a klienseket. **Természetesen a COVID-19 okozta korlátozó intézkedések befolyásolták a megvalósítandó programjaink számát, több programelemet el kellett halasztanunk.**

**Célcsoportjaink:**

* nők
* fogyatékossággal élők
* ifjúság
* mélyszegénységben élők (romák, gyermekek, illetve hátrányos helyzetű településen élők)
* idősek
* családok (illetve gyermeküket egyedül nevelő szülők)
* bármely diszkriminációs indok miatt hátrányos megkülönböztetéssel érintett csoportok, személyek, illetve velük foglalkozó civil, illetve önkormányzati szervezetek, intézmények egyaránt
* for-profit szféra szereplői
* Vas megyében élő állampolgárok – többségi társadalom tagjai

**A Vas Megyei Család, Esélyteremtő és Önkéntes Ház (CsEÖH) állandó szolgáltatásai:**

* Hétköznapokon ügyfélfogadás (heti 23 órában) H-Cs 10-15 P 10-13
* A célcsoport részére ingyenes E-pont, wi-fi működtetése
* Tanácsadás, információnyújtás
* Az Egyenlő Bánásmód Hatóság helyi referensének ingyenes jogi segítségnyújtása:
* Vas Megyei CsEÖH-ben havi 2-3x2 órában
* Fogyatékkal Élőket és Hajléktalanokat Ellátó Közhasznú Nonprofit Kft. havi 2x2 órában
* Vas Megyei Kormányhivatal Munkaügyi Központ havi 2x2 órában

Egy alkalommal vidéki településen 2 órában

* - előítélet lebontó foglalkozások megvalósítása köznevelési intézményekben
* közösségi tér díjmentes biztosítása szakmai profilba illő rendezvény esetén
* Jeles napokhoz kapcsolódó programelemek megvalósítása (Idősek Világnapja, Fogyatékos Emberek Világnapja, Önkéntesség Világnapja)
* Megyei Esélynap, Esély Sportnap megvalósítása
* Érzékenyítő, szemléletformáló rajzpályázat megvalósítása

**Társadalmi szemléletformálás céljával kapcsolatos programjaink**

**Esély Órák**

Időpont: 2020-ban folyamatosan, 48 Esély Óra megvalósítása

Indikátor: 711 fő

**A tevékenység, program tartalmának rövid összefoglalása:**

Az Esély Óra, mint a szemléletformálás egyik leghatékonyabb formája évek óta a Vas Megyei CsEÖH állandó szolgáltatása. Fő célkitűzésnek tekintjük, hogy már kisiskolás korban mérsékeljük az előítéletek kialakulását, majd a gyermekek, fiatalok tanulmányai során lehetőségeinkhez mérten végig kísérjük és tudatosítsuk bennük az elfogadást. További célunk, hogy a résztvevő, különböző korosztályú gyermekek és fiatalok megismerjék a fogyatékossággal élő emberek speciális élethelyzetét, hiteles személyektől tájékozódjanak a romák integrációjáról és befogadásáról, továbbá a generációk közötti együttműködésről.

A megye lehető legtöbb iskolájába igyekszünk eljutni, hogy megismertessük a fiatalokkal az érintettek mindennapi életében jelentkező nehézségeket, problémákat.

Az Esély Órák szervezésekor kiemelt prioritással bír, hogy a foglalkozások megvalósításába sokrétű szakmai tapasztalattal rendelkező, évek óta a szociális területen tevékenykedő, ambiciózus kollégák, valamint érintettek bevonására is sor kerüljön. 2020 őszén a Vas Megyei CsEÖH számos településen, köznevelési intézményben tartott érzékenyítő, szemléletformáló foglalkozásokat. (például: Celldömölk, Gérce, Szombathely, Sárvár, Ják, Ikervár) Emellett pedig a nyári hónapokban tábori közösségeket felkeresve tartozzunk érzékenyítő foglalkozásokat.

Meglátásunk szerint az Esély Órák nagyon jól sikerültek, kiválóan szolgálták szakmai céljaink elérését, emellett az iskolák, táborszervezők is nyitottak voltak, nagy lelkesedéssel, készséggel fogadtak minket.

**Családvédelmi akcióterc – Információs Roadshow**

Időpont: 2020. február 12.

Indikátor: 59 fő

Az országos roadshow negyedik helyszíneként Szombathelyen szervezett megyei szintű tájékoztató napot a Vas Megyei Család, Esélyteremtő és Önkéntes Ház, az Emberi Erőforrások Minisztériumának felkérésére február 12-én, szerda délelőtt. A Megyeháza Dísztermében tartandó, a "Családvédelmi Akciótervvel és a Bölcsődei fejlesztésekkel" kapcsolatos információs délelőtt során számos előadással vártuk a téma iránt érdeklődőket.
A rendezvény elején Gorza Norbert, a Vas Megyei CsEÖH irodavezetője mutatta be a CsEÖH hálózatot, az esélyteremtő iroda kiemelt szakmai feladatait.
Ezt követően Dr. Kondora Bálint, a Vas Megyei Közgyűlés alelnöke, valamint Dr. Balázsy Péter, megyei jegyző, a Vas Megyei Önkormányzati Hivatal hivatalvezetője köszöntötte a résztvevőket.

A megnyitón Balázsy Péter megyei jegyző elmondta, miközben épül a családbarát ország, itt helyben a megyét is családbaráttá szeretnék tenni. Ennek jó mutatója, hogy tavaly másodszor nyerte el a Vas Megyei Önkormányzati Hivatal az országos családbarát címet, egyedüliként a megyéből.

A Vas Megyei Közgyűlés pedig megalapította a Családbarát Munkahely díjakat. Munkáltatók és munkahelyi vezetők is elnyerhetik a címet. Ezen kívül létrehozták a Család és Karrier pontot és dolgoznak a bölcsődék felújításán is. Hozzátette: hisz abban, hogy a munka és a család összeegyeztethető.

A program ezután a szakmai előadásokkal folytatódott, melyek tematikája az alábbi volt:

1. Családvédelmi akcióterv – nagyszülői GYED
Kottáné dr. Baranyi Mária Erzsébet - Főosztályvezető, Családügyi Támogatási Főosztály, EMMI
2. Családvédelmi akcióterv - bölcsődefejlesztés
Kovácsné Bárány Ildikó - bölcsődei ügyek koordinációjáért felelős Miniszteri Biztos, Főosztályvezető, Gyermekügyi, Nőpolitikai és Esélyteremtési Főosztály, EMMI
3. Tájékoztató a bölcsődék működési engedélyének kiadásáról
Dr. Bozzay Ágnes – Osztályvezető, Vas Megyei Kormányhivatal Hatósági Főosztály, Szociális és Gyámügyi Osztály
4. Tájékoztató az új tűzvédelmi szabályzatról
Roboz József – Tűzoltó alezredes, Szolgálatvezető, Vas Megyei Katasztrófavédelmi Igazgatóság, Katasztrófavédelmi Hatósági Osztály

A szakmai fórumon 59 fő vett részt, települési önkormányzatok vezetői, bölcsődei szakemberek, forprofit szereplők képviselői különböző érdekvédelmi szervezetek képviselői, civil résztvevők. A szakmai fórum kiválóan szolgálta a naprakész, releváns információk átadását, a későbbi bölcsődei férőhelyek kialakításában érintett jelenlévők informálását.

**Szakmai kerekasztalok, érdekegyeztető fórumok**

Időpont: 2020-ban 3 alkalommal

Indikátor: 40 fő

Közösségi terünkben rendszeresen szerveztünk szakmai fórumokat, megbeszéléseket partnerszervezeteink bevonásával. (pl.: védőnők, fogyatékossággal élők érdekvédelmet ellátó szervezetek, egyéb civil szervezetek) A munkacsoportok alkalmával lehetőség nyílt az éves munkatervek összehangolására, aktuális programok ismertetésére, CsEÖH kapcsolódási pontok meghatározására.

**Láthatatlan ebéd**

Időpont: 2020. február 7.

Indikátor: 30 fő

Együttműködve a Vakok és Gyengénlátók Vas Megyei Egyesületével – Szombathelyen, a Praktiker Áruház konferencia termében valósítottuk meg a „Láthatatlan ebéd” elnevezésű előítélet lebontó, szemléletformáló programunkat.

 Az eseményekkel elsődleges célunk az volt, hogy a nem látássérült személyek is átéljék, átérezzék a mindannyiunk életének egyik fontos részét képező, napi rendszerességgel megvalósuló tevékenységét, az étkezést, látássérült embertársaink aspektusából.

Az résztvevők fogadása, kiszolgálása önkéntes segítők bevonásával történt. A programelemnek a Szombathelyi Praktiker Áruház adott otthont. A rendezvény első felében Bősze György, a Vakok és Gyengénlátók Vas Megyei Egyesületének elnöke, valamint Nagy Lászlóné az egyesület alelnöke adott át releváns információkat a látássérült emberek mindennapjairól. Bemutatásra került a fehérbot, a vakok órája, valamint a helyes vakvezetésről is szó esett. Ezután „ráhangolódó”, közösségépítő játékok során szemtakaróval elfedtük a résztvevők szemeit. Ezt követően – már betakart szemmel – visszakísértük őket a közben megterített asztalokhoz, majd a látássérült személyek iránymutatásaival megtörtént a 2 fogásos ebéd elfogyasztása. Az ebéd elfogyasztását követően reflektáló beszélgetésre került sor, ahol a résztvevők megoszthatták tapasztalataikat, feltehették kérdéseiket. Az ép látású résztvevők betakart szemmel fogyasztották el vacsorájukat, ami hozzájárul a saját élményekre épülő empatikus képességek fejlesztéséhez. Emellett a programok során hiteles személyektől kaptak információkat a látássérültek mindennapjairól. A közösen átélt élmények pedig elősegítik, hogy a résztvevők sokkal befogadóbbá, toleránsabbá, nyitottabbá váljanak látássérült embertársaikkal szemben.

**Segítsünk egymásnak! - Adománymanagement**

Időpont: 2020. áprilisa és 2020. júniusa között

Indikátor: nem releváns

A koronavírus járvány első hullámának korlátozó intézkedéseinek ismeretében személyes jelenlétet, kontaktot igénylő programjainkat természetesen nem tudtuk megvalósítani. Egy országos kezdeményezéshez kapcsolódva „adománymanagement” feladatellátást folytattunk Vas megyében. Az esetlegesen felmerülő igényeket mértük fel – hátrányos helyzetű embertársaink, szociális intézmények körében – ezekre pedig célzottan próbáltunk adományokat szerezni. Többek között gyermekruhacsomagot, maszkokat, valamint távoktatásokat szerveztünk le.

**„Bölcsi tuning!” – Önkéntes akció társadalmi felelősségvállalás keretében**

Időpont: 2020. augusztus 7.

Indikátor: 32 fő

A Család, Esélyteremtő és Önkéntes Házak hálózatának egyik fontos feladata az önkéntesség népszerűsítése, a helyi közösségek önkéntes tevékenységbe való bevonása, ezért évek óta meghirdetünk önkéntes akciókat.

Idén a családvédelmi akciótervhez kapcsolódva minden megyében és a fővárosban egy-egy bölcsőde szebbé tételét tűztük ki célul. Vas megyében a CSEÖH a szombathelyi Csodaország Bölcsődébe szervezett önkéntes tevékenységet, ahol az intézményt körülvevő kerítés kapuinak festésére, gyomlálásra, a homokozók frissítő ásására került sor. Az akcióba bevontuk egy Szombathelyi for-profit szervezet munkahelyi közösségét, illetve fiatal önkéntesek egy csoportját.

A magyar családpolitika egyik pillére a munka és a család egyensúlyának támogatása, a cél egy családközpontú és munkaalapú társadalom építése. A családvédelmi akcióterv intézkedései komplex segítséget kívánnak nyújtani a gyermeket vállaló és gyermeket nevelő családoknak, illetve a több gyermek felnevelését tervező fiatal pároknak. A 7 pontos családvédelmi akcióterv egyik önálló pontja a bölcsődefejlesztés. A bölcsődefejlesztési program segíti a családokat abban, hogy biztonságban tudhassák gyermekeiket, amíg dolgoznak, valamint segíti őket abban is, hogy megtalálhassák a munka és a magánélet közötti egyensúlyt. Különösen fontos, hogy bölcsődék megfeleljenek a kor elvárásainak: olyan helyek legyenek ahol jó nevelkedni, jó dolgozni, hiszen minden feltétel adott ehhez. A CSEÖH hálózat a „Bölcsi-tuning” önkéntes program keretein belül megvalósuló bölcsőde felújítások és átalakítások által pedig ehhez a célhoz szeretett volna hozzájárulni. Sikerült megszólítanunk, aktivizálnunk szülőket, fiatalokat, valamint több for-profit szereplőt egyaránt. A rendezvényen résztvevők a közös alkotótevékenység hatására meglátásunk szerint a jövőben sokkal nyitottabbá válnak a hasonló, közjó érdekét szolgáló önkéntes tevékenységek irányába.

**Soha ne mondd, hogy soha!” - kulturális érzékenyítő rendezvény**

Időpont: 2020. október 9.

Indikátor: 40 fő

A Vas Megyei Család, Esélyteremtő és Önkéntes Ház, a Herényiek Háza kulturális szervezetével együttműködve, az esélyteremtés fontosságát hangsúlyozó közösségi-kulturális rendezvényt valósított meg. A rendezvény 2020. október 9-én, péntek délután valósult meg Szombathely frekventált városrészi helyszínén, a Herényiek Házában. Elsődleges célunk a rendezvényen résztvevők körében az érzékenyítés, szemléletformálás volt hátrányos helyzetű embertársaink irányába. Kondor Tamás tehetséges zeneművész, – mozgássérült érintett, tapasztalati szakértő – a Tom Kondor Band zenekar frontembere, zenei tehetségének bemutatását, zenekarának fellépését követően moderált pódiumbeszélgetést keretében ismertette mindennapjait a résztvevők számára. Beszélgető partnere Simon Ádám, a H+ Média és Kulturális Egyesület vezetője volt. Tamás életútja, személyisége pozitív példaként szolgált a többségi társadalom tagjai számára. Legfontosabb tanulságként elmondta, hogy nyitottan kell állnunk fogyatékossággal élő embertársainkhoz, nem szabad őket „tabuként” kezelni. A megismerés, a tapasztalati információk szerzése az, ami leginkább segítheti lebontani az előítéleteket irányukba. A programhoz készült egy rendezvényismertető plakát, ezt a rendezvényt megelőzően kiküldtük a média képviselőinek, Szombathelyi, valamint Szombathely vonzáskörzetében található munkahelyi közösségeknek, helyi döntéshozóknak, „baráti társaságoknak”.

**Így látom én!” - érzékenyítő rajzpályázat**

Időpont: 2020. november 26.

Indikátor: 143 beérkezett pályamű

A „hagyományoknak” megfelelően a Vas Megyei Család, Esélyteremtő és Önkéntes Ház érzékenyítő szándékkal az elmúlt támogatási ciklusban is rajzpályázatot hirdetett Vas megyei általános iskolás diákok számára, „Így látom én” címmel.

A pályaműveket esélyegyenlőség témakörében vártuk Vas megyei köznevelési intézményekben tanuló gyermekektől, a romákra, fogyatékossággal élő emberekre, illetve az idősebb generáció képviselőire vonatkozóan. Olyan alkotásokat vártunk, amelyek bemutatják, hogyan látják a gyermekek fogyatékossággal élő embertársaik (látás-. hallássérültek, mozgássérültek), idősek, roma embertársaik mindennapos életvitelét. Az alkotásokat a Vas Megyei Család, Esélyteremtő és Önkéntes Ház közösségi terében állítottuk ki

A kiállítás több héten keresztül, egészen 2020. december 18-ig megtekinthető volt a CsEÖH közösségi terében, nyitvatartási időben. Természetesen zért térben történő kiállításmegnyitót nem szerveztünk, a zsűri döntésének értelmében a díjazott alkotóknak postai, illetve személyes úton juttattuk el az ajándékcsomagjaikat, az érintett köznevelési intézmények titkárságára.

**Az Év Vas Megyei Önkéntesei**

Időpont: 2020. december 4.

Indikátor: nem releváns

A Vas Megyei Család, Esélyteremtő és Önkéntes Ház az Önkéntesek Világnapjához kapcsolódva szervezte meg „Az Év Vas Megyei Önkéntese 2020” programelemet, melynek során díjaztuk az év során Vas megyében kiemelkedő önkéntes tevékenységet végző személyeket.

A korábbi időszakban közzétettük pályázati felhívásunkat, melyre megyei civil-, non-, és forprofit szervezetek, intézmények, önkormányzatok jelölhettek határidőre kiemelkedő önkéntes tevékenységet végző személyeket. A megadott határidőig 5 önkéntes került jelölésre. A beérkező jelöléseket a „szakmai zsűri” értékelte, majd kiválasztásra került a 3 fő díjazni kívánt önkéntes.

A zsűrit az Esélyteremtő Iroda vezetője Gorza Norbert, az Erzsébet Ifjúsági Alap munkatársa Vass István, valamint Tilinger-Kecskeméti Edit, a Vas Megyei Civil Közösségi Szolgáltató Központ munkatársa alkotta. Az önkénteseket 1-1 szál virággal, ajándékcsomaggal, emlékplakettel, valamint ajándékutalvánnyal is jutalmaztuk.

„Az Év Vas Megyei Önkéntese 2020” díjazottjai:

* Dancs Istvánné (Forrásközpont Közhasznú Alapítvány)
* Izer László (Fekete István Állatvédő Egyesület)
* Kiss Ferencné (Vakok és Gyengénlátók Vas Megyei Egyesülete)

Természetesen a hatályos járványügyi intézkedések tükrében ünnepélyes díjátadó rendezvényt nem szerveztünk. A 3 fő érintett eltolt idősávban – 9 óra, 10 óra, 11 óra – kizárólag a CsEÖH munkatársak jelenlétében vehették át ajándékukat.

**Királykisasszonyok ás Királyfiak Otthona 2020 - Porpác**

Időpont: 2020. december 12.

Indikátor: 15 fő

A Királykisasszonyok és Királyfiak Otthona elnevezésű kezdeményezés remek lehetőséget kínált számunkra, hogy a családügyi tevékenység mellett, a hátrányos helyzetű településen élőket is megszólítsuk. Az idei évben – 2019-es adatok összehasonlítása alapján – Királykisasszonyok és Királyfiak Otthona címet a kevesebb, mint 130 lelkes Porpác község nyerte el. A település Királykisasszonyainak „koronázására” 2020. december 12-én, szombat délután került sor. A 2019-ben született gyermekeket, valamint „udvartartásukat” – szüleiket, testvéreiket, nagyszüleiket – a település faluházának udvarába vártuk, itt került sor az ünnepi „koronázásra”.

A falu polgármestere kifüggeszthető gravírozott emléktáblát és elismerő oklevelet vett át, a családokat 1-1 szál virággal köszöntöttük, a Királykisasszonyok pedig kis korona-plakettet, emléklapot és ajándékcsomagot kaptak.

**TOP-7.1.1-16-H-ESZA-2020-01407**

**„Fiatalok a helyi közösségért!”**

A TOP-7.1.1-16-H-ESZA-2020-01407 számú „Fiatalok a helyi közösségért” című projekt programelemei a szabadidő tartalmas, élményközpontú eltöltésére irányulnak, közösségfejlesztő, identitástudat fokozó célokat szolgálnak. A heti rendszerességű, vagy egy alkalmas szabadidős programok szervezésénél prioritás volt, hogy a tervezett céljaink elérését hatékonyan szolgálja, valamint a célcsoport számára motiváló jelleggel bírjon, könnyen és térítésmentesen igénybe vehető legyen. A programok alkalmasak a társas kapcsolatok erősítésére, identitástudat fokozására és a kikapcsolódásra egyaránt.

A program időtartama: 2020. október 1 - 2021. szeptember 30.

A pályázat keretében a következő programokat szervezzük:

Klubfoglalkozások, több alkalmas programelemek:

* Kortárs Klub – Szabadidős foglalkozások
* Digitális készségfejlesztés – Amatőr E-sport foglalkozások
* „Szurkoljunk együtt!”
* „Nem vagy egyedül!” - az iskolai kortárs kiközösítés, illetve bullying ellenes közösségfejlesztő tevékenység
* „Kortárs, mozdulj!”

Rendezvények:

* „Keresd a teret!”
* Roma ki mit tud?
* Nyárbúcsúztató ifjúsági délután az Óperint utcában
* „Szombathely, szeretlek!” – ifjúsági helytörténeti vetélkedő
* „Az év Szombathelyi junior önkéntese” díjak átadása

**Kortárs Klub – Szabadidős foglalkozások**

Időpont: 2020. októberétől heti rendszerességgel keddenként 15:00 – 17:00 között

Indikátor: 15 fő alkalmanként

Az Óperint utcai közösségi terekbe bejáró fiatalok számára heti rendszerességgel – a nyári időszakot leszámítva - szabadidős foglalkozásokat szervezünk, különböző tematikák alapján. A programsorozat elsődleges célja a fialok körében a közösségfejlesztés, az iskolaidőn túli készség és képességfejlesztés (önismeret, társismeret), az érzékenyítés, valamint az önkéntesség kultúrájának a népszerűsítése. Mindezt gyakorlati ismeretek átadásával, nemformális pedagógiai eszközök alkalmazásával kívánjuk elérni.

**Digitális készségfejlesztés – Amatőr E-sport foglalkozások**

Időpont: 2020. októberétől heti rendszerességgel péntekenként 15:00 – 17:00 között

Indikátor: 15 fő alkalmanként

Az Óperint utcai közösségi terekbe bejáró fiatalok, többnyire hátrányos helyzetű fiatalok számára heti rendszerességgel – a nyári időszakot leszámítva – közösségi élményeken alapuló, a szabadidő védett környezetben történő eltöltését elősegítő, digitális készségfejlesztő foglalkozásokat szervezünk. A programsorozat elsődleges célja a fialok körében a közösségi mobilizálás, kortárskohézió erősítése, illetve az iskolaidőn túli készség és képességfejlesztés, kiemelten a digitális készségeik, kompetenciáik erősítése. Mindezt gyakorlati ismeretek átadásával, nemformális pedagógiai eszközök alkalmazásával kívánjuk elérni.

**„Nem vagy egyedül!” – Iskolai kortárskiközösítést megelőző foglalkozások**

Időpont: 2020. októberétől 10 alkalommal a pályázati ciklus végéig

Indikátor: 15 fő alkalmanként

Az interaktív foglalkozásokat a témában jártas szakember, egészségfejlesztő szakpszichológus tartja. A foglalkozás célja a témával kapcsolatos releváns információk átadása, figyelemfelkeltés, szemléletformálás, osztályközösségek kohéziójának erősítése. A foglalkozásokat Szombathelyi általános iskolák felső tagozataiban, valamint Szombathelyi középiskolákban kívánjuk megvalósítani, rendhagyó osztályfőnöki Órák keretein belül, 45 perces időintervallumban kívánjuk megvalósítani, 10 alkalommal a projekt időszaka alatt.

**„Keresd a teret!” – Környezetvédelmi akció**

Időpont: 2020. október 14.

Indikátor: 20 fő

A projektbe bevont fiatalok egy csoportjával szemétszedést, illetve parkgondozási feladatokat valósítottunk meg Szombathely város frekventált helyszínén, 2020. október 14-én délután. A közösségi rendezvény céljai között szerepelt a helyi identitástudat erősítése, fenntarthatóságra nevelés fokozása, valamint az önkéntesség kultúrájának népszerűsítése.

**„Szurkoljunk együtt!” – I. alkalom**

Időpont: 2020. október 8.

Indikátor: 20 fő

Az Óperint utcai közösségi térben Szombathelyi fiatalok számára közös meccsnézések – elsősorban a Magyar Labdarúgó Válogatott mérkőzéseinek - megtekintését terveztük. Lehetőséget kívántunk biztosítani a nehezebb anyagi körülmények között élő fiatalok számára is, hogy biztonságos, ingerekben gazdag, „fogyasztási kényszer” mentes környezetben tölthessék el szabadidejüket, élhessék át a közös szurkolás élményét kortársaikkal. Első alkalommal az október 8.-ai Bulgária-Magyarország EB pótselejtező mérkőzést tekintettük meg. A szurkolás élményének fokozásához a résztvevő fiatalok számára pizzát biztosítottunk.

**„Az Év Szombathelyi Junior Önkéntese 2020”**

Időpont: 2020. december 4.

Indikátor: nem releváns

2020 decemberében, az Önkéntesség Világnapjához kapcsolódva díjaztuk azokat a Szombathelyi fiatalokat, akik az év során példaértékű, kiemelkedő önkéntes tevékenységet végeztek. Előzetesen egy pályázati felhívást tettünk közzé, melyben az érintettek bemutathatták az általuk végzett önkéntes tevékenységet, jelöltségük indokoltságát. A beérkező „pályaműveket” követően szakmai partnerek bevonásával értékeltük az anyagokat, kijelöltük az év szombathelyi junior önkénteseit. A rendezvénnyel célunk az önkéntesség, mint értékteremtő tevékenység népszerűsítése, figyelemfelhívás, Szombathelyen végezhető önkéntes tevékenységek lehetőségének bemutatása, multiplikálása a fiatalok körében.

Az Év junior Önkéntesei Szombathelyen 2020-ban:

* Pesz Alexandra (Vas Megyei Család, Esélyteremtő és Önkéntes Ház)
* Szita Virág (H+ Média és Kulturális Egyesület)
* Horváth Brigitta (Vasi Ifjúságért Egyesület)

**Szombathely Megyei Jogú Város Kábítószerügyi Egyeztető Fórumának támogatásával megvalósított program**

**Kortárs mozdulj! –  „Szünidei  prevenciós ifjúsági délután az Óperint utcában”**

Időpont: 2020. augusztus 7.

Indikátor: 26 fő

Kábítószerügyi prevenciót, közösségfejlesztést, valamint a szabadidő élményközpontú eltöltését szolgáló ifjúsági rendezvényt valósítottunk meg az Óperint utcai közösségi térben.

A program helyszíne – Óperint utca – kábítószerügyi szempontból, ahogyan az egy korábbi városi KEF ülésen elhangzott, „fertőzött” városrészi területnek számít.  A preventív jellegű, szemléletformáló program megvalósítása kiemelten fontos volt, hiszen a közösségi térbe több hátrányos helyzetű fiatal jár be napi rendszerességgel, akik – főleg a nyári szünidőben – fokozott veszélynek vannak kitéve. A rendezvény során „Prevenciós sarkot” alakítottunk ki, ahol a fiatalok Gábriel Andor egészségfejlesztési szakügyintéző interaktív előadását hallgathatták meg, aki többek között arról beszélt, milyen veszélyek leselkedhetnek a fiatalokra a nyári szünidőben például kábítószerügy tekintetében. Emellett a résztvevők szemléltető eszközök által gyakorlati ismereteket is szerezhettek.

A rendezvény másodlagos célja a közösségi élményszerzés, a támogató kortárs attitűd erősítése volt. A résztvevők csapatokban mérhették össze tudásukat, páros csocsó-bajnokság keretében.

A sportprogramban résztvevő fiatalokat a rendezvény végén oklevelekkel, serlegekkel, érmekkel jutalmaztuk.

Az ifjúsági rendezvény zárásaként pedig közös meccsnézés következett!

A programon 26 fő vett részt, a résztvevők visszajelzései egyértelműen pozitívak voltak, a programelem elérte gondolatébresztő, szemléletformáló hatását. A rendezvény során kompetens személytől kaptak releváns információkat a témával – kábítószerügyi prevenció - kapcsolatban.

#### 7. Egyéb tevékenységek

A ***Pálos Károly*** ***Szociális Szolgáltató Központ és Gyermekjóléti Szolgálat*** a szolgáltató tevékenység színvonalának emelése érdekében 2003. január 1-től működteti az intézményi csoportot.

2020 évtől 1 fő szociális munkatárs kezdte meg tevékenységét, feladata az intézmény szolgáltatásait igénybe vevő idősek érzelmi és mentális támogatása, hozzátartozóik részére szakmai segítésnyújtás biztosítása, valamint érzékenyítő foglakozások szervezése különböző korosztályok számára,

**Az Intézményi Csoport** 2020-ban a munkatervben megfogalmazott célkitűzések szerint, valamint a koronavírus-járvány miatt az ország területén 2020. március 11. napjától 2020. június 18. napjáig kihirdetett veszélyhelyzetnek, ill. a veszélyhelyzet feloldását követően életbe lépett járványügyi készültségnek megfelelően működött.

A munkatársak tevékenysége egyaránt irányult az ellátást igénybe vevőkre és az ellátást nyújtókra. Tagjai az intézményi szervezetben – az alapfeladatok ellátása mellett – fontos szerepet vállaltak a szolgáltató tevékenység színvonalának emelésében, valamint Szombathely időskorú lakosságának segítésében.

A csoport munkatervben meghatározott feladatait 1 fő csoportvezető, 1 fő terápiás munkatárs és 1 fő megbízási szerződéssel foglalkoztatott jogász látta el.

A csoport tagjai és az intézmény további megbízott munkatársai - elsősorban a család-és gyermekjóléti szolgálatok és központ munkavállalói - 2020. március 16. napjától a Széll K. u. 4. szám alatti székhelyen kialakított diszpécserközpontban folyamatosan fogadták Szombathely 65 év feletti időskorú lakosságának megkereséseit bevásárlás, gyógyszerkiváltás és egyéb ügyintézés céljából. Az idősek védelme érdekében olyan rendszert sikerült kialakítani, melynek köszönhetően csak utólag, a kiszállított termékek és a számla átvételekor kellett a szolgáltatást igénybe vevőknek az ellenértéket megfizetni.

Az intézmény munkatársai munkakörüktől függetlenül, rugalmas munkaidőben végezték a feladatellátást.

A válsághelyzet idején összesen 248 fő szombathelyi idős személy igényelt segítséget 645 alkalommal az alábbiak szerint:

* gyógyszerkiváltást 291 alkalommal
* bevásárlást 320 alkalommal
* postai ügyintézést 34 alkalommal.

A 65 év feletti személyeken túl a hatósági házi karantén alá helyezett lakosok számára is biztosított az intézmény ebédet, bevásárlást, gyógyszerkiváltást, melynek kiszállítását a Közterület-felügyelet munkatársai végezték.

Az Intézményi Csoport feladatai voltak:

* jogi tanácsadás, konzultációs lehetőség megszervezése az intézmény jogásza és az ellátásban részesülők között;
* a pályázati lehetőségek figyelemmel kísérése, a „Közösségi terek kialakítása a szombathelyi KISZ lakótelepen” című pályázat elkészítése és benyújtása;
* az intézmény szabályzatainak rendszerezése, részvétel a szabályzatok felülvizsgálatában;
* az intézmény működéséhez kapcsolódó programok, események dokumentálása, archiválása, tájékoztató jellegű bemutatása (szórólapok, honlap frissítése);
* az intézményi szakkönyvtár rendszerezése, cikkek, tanulmányok gyűjtése és információ adása a munkatársak szakmai ismereteinek bővítése céljából; a szakanyagok beépítése az intézmény munkájába;
* széles körű információnyújtás, az intézmény tevékenységét, szolgáltatásait bemutató kiadványok, szakmai anyagok tartalmának frissítése, az aktuális tájékoztató anyagok körének bővítése;
* a médiák tájékoztatása az intézmény tevékenységéről, aktuális programjairól (pl. Kisokos);
* kapcsolattartás és együttműködés a városi szakmai és civil szervezetekkel, intézményekkel;
* az intézményben dolgozó munkatársak szakmai ismereteinek bővítése képzéseken, továbbképzéseken, online konferenciákon való részvételi lehetőség biztosításával;
* az intézmény dolgozóiból álló csoportok részére szupervíziós alkalmak megszervezése;
* a dolgozók foglalkozás-egészségügyi ellátásban, továbbá COVID-teszteléseken való részvételének megszervezése és koordinálása;

**Az intézményi csoport vezetője** végezte a személyes gondoskodást végző személyek továbbképzéséhez, működési nyilvántartásához kapcsolódó adminisztrációt; az intézményi és dolgozói telefon-előfizetések bonyolítását; az intézményi beruházások, beszerzések adminisztrációját; az intézmény szabályzatainak rendszerezését és felülvizsgálatának előkészítését, valamint irányította a csoport munkáját.

**A terápiás munkatárs** a vírushelyzetnek megfelelően igény szerint végezte az ellátásban részesülők és ellátást nyújtók pszichés és mentális gondozását.

Feladatainak ütemezését a szakmai egységek esetmegbeszélései, illetve a spontán módon jelzett igények, problémafelvetések alapján végezte.

Az ügyek gyors és hatékony kezelését a szakmai egységekkel kialakított telefonos és élő munkakapcsolat biztosította.

Koordinálta a kollégák szakmai továbbképzését, szervezte az intézményben a nyári diákmunkát.

Koordinálta a dolgozók foglalkozás-egészségügyi vizsgálaton, COVID-tesztelésen és oltásokon való részvételét.

Kezelte az idősek nappali ellátásában, ill. a demens nappali ellátásban részesülő klubtagok és családtagjaik között felmerült konfliktusokat.

Igény szerint látogatta és tanácsokkal látta el a házi segítségnyújtásban részesülő időseket.

Mediátorként bekapcsolódott a kapcsolatügyelet munkájába.

Koordinálta a felmerülő szociális és jogi természetű ügyeket.

**A szociális munkatárs tevékenysége**

Az intézmény szociális munkatársának feladata az intézmény szolgáltatásait igénybe vevő idősek érzelmi és mentális támogatása, hozzátartozóik részére szakmai segítésnyújtás biztosítása.

Érzékenyítő foglakozások szervezése különböző korosztályok számára, a generációs különbségek áthidalása érdekében.

**Az alábbi tevékenységeket látja el:**

* Személyes szakmai tanácsadás a demens betegeket otthonukban gondozó hozzátartozók részére.
* Érzelmi és mentális támogatás nyújtása az ellátást igénybe vevők körében.
* Kognitív fejlesztő foglalkozások az idősek klubjaiban és az időskorúak gondozóházában.
* Memória és beszédmegtartást segítő foglalkozások a demens nappali ellátást biztosító szakmai egységeknél.
* Realitás orientációs tréning az intézmény időseket ellátó szakmai egységeinél.
* Szakmai segédanyagok készítése.
* Érzékenyítő foglalkozások szervezése és lebonyolítása közoktatási intézményekben. „Idősekről gyerekeknek” címmel
* Érzékenyítő foglalkozások szervezése és lebonyolítása idős korosztály körében. „Idősekről időseknek” címmel a városban működő nyugdíjas klubok és idősek klubja tagjai részére.
* Belső képzés szervezése az intézmény szakmai egységeiben dolgozó gondozók részére a demencia témakörében.
* Intergenerációs programok szervezése az idősek klubjaiban.
* Közösségi szolgálatot végző diákok önkéntes munkájának szervezése, segítése.
* Alzheimer Cafe szervezése.

Az **idősek klubjaiban és az időskorúak gondozóházában** heti rendszerességgel kognitív fejlesztő foglalkozások valósultak meg.

Foglalkozások alapelve, célja, módszere: az aktivitás, az elfoglaltságok által az önállóság tovább fenntartható. Meglevő képességek, készségek, tudás használata, új ismeretek szerzése, passzív szókincs használata, a tevékenységi és érdeklődési kör beszűkülésének elkerülése, az időskori leépülés megelőzése, önértékelés és az önbizalom növelése, közösségépítés, szociális kapcsolatok bővítése a csoport szociális munka eszközeivel.

Foglalkozások során érintett területek: figyelem és koncentráció megtartása, nyelvi készség használata, fejlesztése, szem-kéz koordináció erősítése, finommotorikus mozgásformák gyakorlása, szépérzék fejlesztése, érzékszervi szenzoros stimuláció, reorientáció.

Konkrét tapasztalatok: az érdeklődők bevonása mindenhol fokozatosan történt, kezdetben 5-6 fő vett részt a programokon, kis idő elteltével az érdeklődők létszáma 12-15 főre duzzadt. A résztvevők aktivitása is fokozatosan emelkedett. A klubokban meglevő infokommunikációs eszközök (laptop, pendrive, hangfal, karaoke gép, projektor, Smart Tv) rendszeresen használata nagymértékben hozzájárult a programok sikeréhez, a zenehallgatás, kívánságműsor, rádiókabaré hallgatás, tudáspróba totók, tesztek felolvasása változatosságot és örömforrást jelentett számukra.

A foglalkozások, programok szervezését, megvalósítását a klubtagok emelkedő életkora miatt folyamatosan alakítani, módosítani szükséges. A fizikai állapotromlás miatt elsősorban helyi programok szervezésére, depresszió, szorongás miatt egyéni segítő beszélgetésekre, növekvő számú enyhe fokú demencia miatt speciális gyakorlati ismeretek bővítésére van igény.

**A demens nappali ellátást** biztosító szakmai egységnélheti rendszerességgel memória és beszédmegtartást segítő foglalkozások zajlottak, melynek szerves része volt a kognitív, realitás orientációs tréning.

A kognitív tréning célja az idős szellemi és fizikai képességeinek, így emlékezőtehetségének, figyelmének, nyelvtudásának aktiválása és sokszor játékos módszerekkel való ösztönzése. A kognitív stimuláció a kognitív tevékenységek ösztönzését szolgálja, például régi emlékek felidézése vagy a beteggel való beszélgetés révén.

Az önéletrajzi adatok, események felidézése, különösen azoké, amelyekhez pozitív érzelmek kapcsolódnak, segít növelni az idősben az életével való megelégedettség érzését.

A realitásorientációs tréning (ROT) lényege, hogy megpróbálják a demens beteget minél közelebb hozni a valósághoz oly módon, hogy amilyen sokszor csak lehet, támpontokat adnak a betegnek, például a hozzátartozók vagy a gondozóotthonban az ápolók minden találkozás alkalmával elmondják a nevüket, hogy kik ők, illetve azt, hogy milyen nap van, milyen évszak van, hogy hol vannak, mit hallanak, látnak stb.

Közkedveltek voltak a stimulus orientált lehetőségek /kézműves foglalkozás, memória kártya, társas- fejlesztőjáték, érzékszervekre ható foglalkozások stb./

**Érzékenyítő foglalkozások** szervezése és lebonyolítása közoktatási intézményekben „Idősekről gyerekeknek” címmel

A Pálos Károly Szociális Szolgáltató Központ és Gyermekjóléti Szolgálat, Szombathely Megyei Jogú Város Közgyűlésének Oktatási és Szociális Bizottsága 16./2019. (II.27.) OSZB. sz. határozata alapján 2020/2021-es tanévben a korábbi évekhez hasonlóan az idős korosztály társadalmi elfogadását segítő érzékenyítő programokat szervezett. Napjainkban egyre erőteljesebben érzékelhető a generációk közötti távolság, amit nem csak kizárólag az évszámok határoznak meg, hanem a megváltozott életmód és világnézet is. Az érzékenyítő tréning célja az elfogadó és befogadó szemlélet kialakítása.

A rendezvénysorozat részeként **„Idősekről gyerekeknek”** címmel a gyerekek életkorának megfelelő, saját élményre épülő, interaktív foglalkozások kerültek megszervezésre a szombathelyi közoktatási intézményekben. 2020-ban a koronavírus járvány miatt hónapokig online oktatás zajlott, az őszi időszakban is csökkent emiatt az előadások száma, annak ellenére, hogy több köznevelési intézmény is jelezte igényét. Összességében 3 intézményben (általános iskolák) 8 alkalommal zajlottak foglalkozások, amelyeken 243 diák vett részt.

A szervezésben jelentős szerepük volt az óvodai és iskolai szociális segítőknek.

A foglalkozások témakörei az idősek életkori sajátosságait, az érzékszervek működésének, a személyiség és a mentális funkciók idős korban bekövetkezett változásait szemléltették. A foglalkozásokon a gyerekek bevonása, aktív részvétele segítette a kapott információk értelmezését, érzelmek megélését, fejlesztette az empátiás képességüket. A gyakorlati ismeretek, tanácsok átadása az idősekkel való együttélésről, az elfogadás erősítése, generációk közötti együttműködésben rejlő lehetőségek megismerése, az idősekkel végzett közösségi szolgálati munkára is felkészítette a résztvevőket.

Szombathely MJV Nyugdíjas Szövetségével kialakított jó munkakapcsolatnak köszönhetően a **városban működő 6 nyugdíjas klub**ból kettőbe a meghívást kapott szociális munkatárs, hogy tájékoztatást nyújtson az intézmény által biztosított szolgáltatásokról, azok igénybevételének módjáról, valamint beszámolt saját tevékenységéről is.

Részt vett különböző szakmai segédanyagok készítésében, és bekapcsolódott a Pannon Gazdasági Hálózat Egyesület „A jelzőrendszeres házi segítségnyújtás fejlesztési lehetőségei” című projektjébe, melynekátfogó célja: hozzájárulni ahhoz, hogy Szombathely idősellátásában szolgáltatási minőséget javító, működési hatékonyságot támogató megoldások kerüljenek alkalmazásra adatelemzési módszerek felhasználásával.

Az együttműködés konkrét célja, optimalizáció segítségével javaslatokat megfogalmazni:

* egyéni viselkedésminták alapján történő figyelmeztetések minőségi, automatizált ellenőrzése és felhasználóbarát kommunikációjára javaslat kidolgozása,
* a riasztások valódiságával, szükségszerűségével kapcsolatos elemzések készítése és javaslatok, megoldások kidolgozása.

A szociális munkatárs nagyon fontos szerepet töltött be a veszélyhelyzet idején otthonukban egyedül élő idősek mentális támogatásában. A pandémia tavaszi időszakában nagy hangsúly helyeződött az idősek védelmére, hiszen az volt a cél, hogy minél kevesebbszer hagyják el otthonukat és hozzátartozóikkal, ismerőseikkel is minimalizálják a személyes kapcsolattartást. A tapasztalatok szerint a szükségszerű izoláció nagyon komoly pszichés terhet jelentett az idősek számára, több esetben a kezdeti rossz hangulat, depresszióba, majd később fizikai megbetegedésbe fordult át.

A járvány második hullámára már ezen ismeretek, tapasztalatok birtokában készültek az intézmény dolgozói. A szociális munkatárs kapta azt a feladatot, hogy amennyiben idősek nappali ellátását vagy házi segítségnyújtást biztosító szakmai egységből jelzést kap olyan ellátottról, aki a gondozó megítélése szerint lelkileg nehezen viseli a bezártságot, az egyedüllétet, mentális támogatásra van szüksége, felkeresi és kompetenciahatárait figyelembe véve biztosítja számára a szükséges segítséget vagy külső szakember bevonásával nyújt támogatást.

A szociális munkatárs a 2020-as évben 7 egyedül élő, elsősorban demenciában illetve paranoid kórképben szenvedő idős embert keresett fel asaját otthonában, összesen 34 alkalommal. Közülük egy fő nappali ellátásban részesült, de állapotromlása miatt hosszabb ideig szünetelt a klubtagsága, a többi ellátást igénybe vevő házi segítségnyújtást vett igénybe. Érzelmi és mentális támogatás nyújtása során leépülés ütemének nyomon követése, tünetek felismerése, veszélyeztető helyzetek megelőzése valósult meg. A tevékenység során szoros együttműködés alakult ki az érintett idős hozzátartozóival, gondozóival is.

Egyéni személyes szakmai tanácsadást nemcsak a demens betegeket otthonukban gondozó hozzátartozók, de a napi szinten őket segítő munkatársak is igényeltek. Leggyakrabban a gondozottnál fellépő agresszió, bizalmatlanság és téveszmék megjelenése okozott problémát számukra. Házi illetve szakorvossal történt egyeztetést követően több esetben szükség volt a gondozási tevékenységek bővítésére, illetve egy esetben azonnali kórházi ellátásra.

A közös munka során csökkent a hozzátartozók és a gondozók bizonytalansága, tudatosabban szemlélték a tüneteket, alkalmaztak egy-egy gondozási technikát. Az érintettektől pozitív visszajelzések érkeztek, a szolgáltatás biztosítását fontosnak és szükségszerűnek ítélték meg.

**8. Az intézmény működésének személyi és tárgyi feltételei**

Az elmúlt években történt folyamatos fejlesztések ellenére a város szociális intézményeiben nyújtott szolgáltatások egy része még mindig ideiglenes működési engedéllyel rendelkezik. Ezért a jogszabályban előírt tárgyi és személyi feltételek megteremtésére folyamatosan törekedni kell.

Pálos Károly Szociális Szolgáltató Központ és Gyermekjóléti Szolgálat:

2020. évben az intézmény 192 fővel kezdte meg a működését, melyből 169 fő szakmai, 23 fő technikai létszám volt.

2020. július és augusztus hónapban nyári diákmunka keretében 6 diák végzett szakképzettséget nem igénylő tevékenységet, átlagosan 2-4 hét időtartamban.

2020-ban 2 fő töltötte kisebb szabálysértési bírság miatt közérdekű munkavégzését az intézményben, köztisztasági munkás munkakörben.

2020-ban 1 fő műszaki ügyintézővel bővült az intézmény gazdasági csoportjának létszáma.

Az év során összesen 20 fő munkaviszonya szűnt meg, közülük 4 fő öregségi nyugdíjba vonult, 1 fő elhalálozott,1 fő munkaviszonya már a próbaidő lejárta előtt megszűnt meg, 14 fő pedig más munkahelyet választott, egyrészt a magasabb jövedelem reményében, másrészt költözés, illetve egyéb családi okok miatt.

2020-ban 26 új munkavállaló felvételére került sor, egyrészt a megüresedett álláshelyek kerültek betöltésre, másrészt a szülési szabadságon lévő munkavállalók helyettesítése történt meg. Betöltésre került továbbá a műszaki ügyintézői munkakör is.

Az intézmény dolgozói közül 8 fő részmunkaidős álláshelyen dolgozik, 8 fő részére a teljes munkaidős álláshelyen került részmunkaidős munkavégzés engedélyezésre, tekintettel családi körülményeire.

13 fő munkavállaló számára szintén családi okok, elsősorban kiskorú gyermekről való gondoskodás miatt a napi 8 óra munkavégzés figyelembevételével egyéni munkarend került engedélyezésre.

**9. Pályázatok**

**A Pálos Károly Szociális Szolgáltató Központ és Gyermekjóléti Szolgálat 2020. évi pályázati tevékenysége**

**A TOP-6.9.1-15-SH1-2016-00001 számú „Társadalmi együttműködést elősegítő komplex programok az Óperint városrészen” című projektben** konzorciumi partnerként vett részt az intézmény.

A 2017. június 01-jén megkezdett folyamatos szociális munka továbbra is biztosított volt a városrészen élők számára, melynek keretében a munkatársak feladata a család- és gyermekjóléti szolgáltatás biztosítása, szervezése volt, továbbá a mentálhigiénés segítségnyújtás is elérhetővé vált.

A Gagarin úti idősek klubja több alkalommal adott helyet különféle programoknak:

* szellemi vetélkedő, ahol az idősek 4-5 fős csoportokban mérhették össze tudásukat,
* szűrővizsgálatok (vérnyomás, vércukorszint, koleszterinszint mérés);
* a Zöldpatika előadássorozata egészségmegőrzés és betegségmegelőzés témakörben,
* bűnmegelőzéssel és a közbiztonság javításával kapcsolatos előadások.

A programok 2019-ben befejeződtek, a folyamatos szociális munka a projekt végéig, 2020. február 29-ig volt biztosított az akcióterületen élők számára.

**„KAPASZKODÓ” Rögös úton helyes irányba** elnevezésű modellprogramba, melyet az Emberi Erőforrások Minisztériuma indított és a Rubeus Egyesület segítségével valósított meg, a Pálos Károly Szociális Szolgáltató Központ és Gyermekjóléti Szolgálat 2018. októberében kapcsolódott be. A program a szülői kompetenciák fejlesztését tűzte ki célul, a bűnelkövető gyermekek családjában.

A pályázat keretében több programelem már 2018. decemberétől 2019. márciusáig megvalósult.

A pozitív tapasztalatokra építve 2019. november 1-től - 2020. június 30-ig folytatódott a elnevezésű program, mely a veszélyeztetett, szociálisan hátrányos helyzetű családok, gyermekek segítését célozta meg, annak érdekében, hogy a társadalmi értékek tudatosításában, megfelelő szülői minták elsajátításában, problémáik megoldásában támogatást kapjanak**.**

A **közösségszervezés** új utakat nyitott a prevenciós és korrekciós szakmai munkában. Az intézmény presztízse, annak társadalmi megítélése pozitívan változott a közösségi programok szervezése, a csoportok működtetése, a lakosság szélesebb körű elérése és a szakmai kapcsolatok bővítése által.

**A hálózatépítéssel** az AVP képzés, az ismeretbővítés, a szakmai konzultációk szervezése, más intézményekkel kialakított közös munka, a szakemberek átirányítása más telephelyekre (a COVID 19 veszélyhelyzet idején) olyan új ismereteket, ill. hasznos tapasztalatokat nyújtott a gyermekvédelemben dolgozó szakemberek számára, amelyek rövid és hosszútávon előmozdították az eredményesebb szakmai munkát.

A hálózatépítéssel, a szociális ellátórendszer és más szakterületek munkájának összehangolásával a Szombathelyen működő szociális védőháló megerősítésére nyílt lehetőség. A hálózatépítés hozzájárult a szombathelyi gyermekvédelmi rendszer fejlesztéséhez, hosszútávon egy komplex támogató rendszer működtetéséhez.

**A projekt rövid távú célja a** tudatos szülői magatartás kialakítása, a gyermek és családtagjai között kialakult ellentétek, konfliktusok kezelése, feloldása, megoldási javaslatok kidolgozása, az önbecsülés kiépítése. A családi légkör javítása, jól működő családi minta átadása, a családtagok közötti kommunikáció, együttműködés fejlesztése. Prevenciós és korrekciós elemek fejlesztése.

**Hosszú távú cél** a társadalom által elvárható normák, értékek közvetítése a hátrányos helyzetű családok felé, a hátrányokból kialakult esélyegyenlőtlenségek csökkentése. A lakosság minél szélesebb körű tájékoztatása az intézmény által biztosított szolgáltatásokról. A szakemberek eszköztárának bővítése, a szakmai kapcsolatok erősítése, hálózatépítés, együttműködésen alapuló új programok elindítása. A szakmai munka megbecsültségének növelése.

**Megvalósított szakmai tevékenységek**

a.) Szakembereknek szervezett programok:

Hálózatépítés - szakmai megbeszélések**:**

* bíró, ügyész részvételével szakmaközi megbeszélés zajlott;
* Kopf Katalin (Regionális Krízisközpont vezető) előadása, mely az iskolai erőszak és internetes zaklatás témában nyújtott új szakmai ismereteket a jelzőrendszeri tagok számára;
* az óvodai iskolai szociális segítő tevékenységet végzők számára 3 alkalomból álló együttműködési konzultációra került sor az iskolában dolgozó rendőrökkel, iskolai védőnőkkel, melynek célja a szakemberek együttműködésének, a prevenciós munka hatékonyságának előmozdítása.

b.). A hátrányos helyzetű családokra és gyermekekre irányuló programok:

1. Családi Napa szociálisan hátrányos helyzetű családok számára- havontaszombatonként 3 órában valósult meg 2020. januártól márciusig és júniusban 2 alkalommal a járványügyi szabályok betartása mellett.
2. Ifjúsági klub folyamatos működtetése**:** prevenciós programok, családi napok szervezése, fotószakkör indítása.
3. Havi kiadványként tájékoztató anyagok készítése a szülőknek/ honlapon való megjelenítése.
4. Szülő-gyermek mediáció a nevelésbe vett gyermekek és szüleik között.
5. Konfliktuskezelő tréning a Kőszegi Nevelőotthonban élő gyermekek részére.
6. A Családok Átmeneti Otthonában élő családok, gyermekek támogatása, közösségszervezés.

A családok életében előforduló nehézségek, konfliktusok megoldására nyújtott új eszközöket a program. A programelemek prevenciós és korrekciós „lába”, a gyermekvédelmi rendszerbe való megvalósítása hosszútávon pozitív változást eredményezett a társadalmi értékek tudatosításában, a megfelelő szülői minták elsajátításában, a családi problémák megoldásában.

A program pozitív hatása a résztvevő családok életében, a hatékony gyermek-szülő kommunikáció, a tágabb családdal való viszony és a családi légkör javulása.

**TOP-7.1.1-16-H-ERFA-2020-00745 - Közösségi terek kialakítása a szombathelyi KISZ lakótelepen** című projekt:

Szombathely Megyei Jogú Város Közgyűlésének 224/2019. (IV. 30.) Kgy. sz. határozata alapján az intézmény 2019. szeptember 1. napjától határozatlan időre ingyenes használatba kapta a szombathelyi 9146/9 hrsz-ú, 9700 Szombathely, Jászai M. u. 4. szám alatti, „kivett óvoda” megnevezésű ingatlan földszinti és első emeleti részét család- és gyermekjóléti központ működtetése céljából.

Az intézmény a gyermekjóléti alapellátás hagyományos, törvényi kötelezettségen alapuló funkciója mellett, annak kiegészítéseként, az épület földszintjén pályázati forrásból közösségi terek kialakítását tervezi különféle életkorú és élethelyzetű személyek, családok, így elsősorban a fiatalok, az idős korosztály, a kisgyermekes és nehéz élethelyzetű családok számára.

A Pálos Károly Szociális Szolgáltató Központ és Gyermekjóléti Szolgálat **„Közösségi terek kialakítása a szombathelyi KISZ lakótelepen”** címmel 2020. 07. 10-i határidőre pályázatot nyújtott be a TOP-7.1.1-16-H-101-13 kódszámú, Hátrányos helyzetű emberek elszigetelődésének megakadályozása, közösségi bevonása, képzése című pályázati felhívásra.

A Pénzügyminisztérium Regionális Fejlesztési Operatív Programok Irányító Hatósága az intézmény - Savaria Jövőjéért helyi akciócsoport támogató javaslatával beérkezett - támogatási kérelmét elbírálta, és támogatásra alkalmasnak minősítette. A Támogatói Okirat 2021. 01. 14-én érkezett meg.

A projekt megvalósításának kezdete: 2021. 04. 01.

A projekt fizikai befejezésének tervezett napja: 2021. 09. 30.

A támogatás összege: 15.000.000,- Ft.

A támogatás intenzitása: 100% (vissza nem térítendő támogatás).

A Szombathely, Jászai M. u. 4. sz. alatti épület földszintjének részleges felújításával, átalakításával a hátrányos helyzetű emberek elszigetelődésének megakadályozása, közösségi bevonása, képzése céljából infrastrukturális fejlesztés történik meg. A közösségi célú funkciókat ellátó, 102,90 m2 alapterületű belső épületrész felújítása során projektarányos akadálymentesítés valósul meg, figyelembe véve az összes érintett fogyatékossági csoportra vonatkozó infokommunikációs akadálymentesítés követelményeit.

1. [↑](#footnote-ref-1)